
VOUGGBVEH 


Predgovor drugomu izdanju. 


»Pregled opće i hrvatske povijesti“ ima dvo- 
jaku zadaću: 

1. treba da bude priručnom knjižicom učeni- 
cima srednjih škola za ponavljanje povjesne građe; 
građa je prema školskim knjigama i potrebama ude- 
šena, a dotjerana prema napretku povjesne znanosti; 

2. treba da služi kao priručna knjižica za ori- 
jentaciju povjesnih događaja i godina, a to donosi 
sa sobom pominjanje tolikih godina, kojih se ne 
treba plašiti, jer one, što ih treba naučiti, lako se 
napose označe. 

»Pregled“ je znatno dotjeran, pa je prema tomu 
i opseg njegov gotovo za polovicu porastao. Kod 
toga mi je posla dobro došla ocjena prof. Dejana 
Mihajlovića (vidi Nastavni Vjesnik, knj. XV. Sv. 3.). 


U ZAGRDBU mjeseca prosinca 1908. 


Pripomena trećemu izdanju, 


I treće je izdanje ,Pregleda“ znatno dotjerano 
i opsegom poraslo sve u želji, da što bolje odgo- 
vara svrsi svojoj. Da bude četvrto izdanje savršenije, 
preporuča se ponovo savjetima gg. kolega 


U ZAGREBU mjeseca studenoga 1912. 


S. S. 

Dioba povijesti. 


Do 375. po Is. I. Povijest staroga vijeka od najstarijih 
vijesti do velike seobe naroda. 

315.— 1492. II. Povijest srednjega vijeka od velike 
seobe naroda do otkrića Amerike. 

1492. do danas III. Povijest novoga vijeka od otkrića 
Amerike do danas. 


I. Stari vijek. 


Povijest istočnih naroda. 
A) Egipćani. 


Od malenih župa stvoriše se dvije države, za koje 
Egipćani vele da ih je oko g. 3000. sjedinio kralj Menes,; glavni 
grad bijaše Memfis. Nasljednici njegovi grade piramide. To 
najstarije doba zove se stara država. Kralj je u to vrijeme 
neograničeni gospodar, državom upravlja po činovnicima svojim. 
— Oko g. 2000.—1800. cvate srednja država. Kraljevi, kojima 
je vlast od namjesnika stegnuta, uređuju poplavu Nila, ko- 
paju jezero Meris, grade Labirint. Blagostanje uništi na neko 
vrijeme provala Hiksa, od koje oslobodi Egipat oko g. 1580. 
Teba. — Ta nova država (1580.—1200.) jest vojnička monar- 
hija; njezini vladari (Tutmesi i Ramsesi) prodru na jug u Nu- 
biju, na istok do Eufrata. Radi vjerskih borba propada država, 
te na kratko vrijeme njom zagospoduju Etiopljani i Asirci,“Od 
Asiraca je oslobodi g. 665..Psametih s pomoću grčkih plaće- 
nika. Po glavnom gradu Saisu zove se saiska država. Sin 

mu Neko htjede opet osvojiti Aziju, ali ga suzbiše Babilonci 
.kod Karkemiša. G. 525. osvoji Egipat perzijski kralj Kambis. 
d Kultura: Bogovi su Ptah, Osiris, Amon, Hor, Isida, naj- 
znatniji je RA; zao bog je Set, gospodar tmine; obožavanje 
životinja. Mrtvace balzamuju (mumije), Nejugledniji je stalež 
svećenički, vojnički i činovnički. Egipćani uvedu sunčanu 
godinu, imadu već i ep (Pentaur). Pismo su im hijeroglifi pa 
hijeratsko i demotsko pismo. — Hramovi, piramide, obelisci, 
kipovi (Memnonovi), sfinge. Staklo, kovna industrija, boja- 
disanje. 


B) Babilonci i Asirci (Semiti). 


Osnivači babilonske države su Akadijci i Sumerani, koji 
nijesu Semiti, a popeli su se do znatne kulture, Njih pokore 
semitski došljaci iz Arabije Babilonci i Asirci. Dvije glavne 
države Akad i Sumer sjedini oko 1900. poznati zakonodavac 
Hamurabi. 

Oko 1500. odmetne se od babilonske države Asirija, 
a oko 1200. pokore Asirci i Babiloniju. Raširivši svoju vlast 
prema Sredozemnom moru (oko 1100.) postade Asirija ve- 
levlast. 

Oko 721. osvoji Sargon Samariju (deportacija), a Esar- 
hadon pokori Egipat. 

G. 606. padom Ninive raspade se asirska država. Državu 
razdijele dobitnici medijski kralj Kijaksar (sjever i istok) i 
namjesnik babilonski Nabopolasar, koji utemelji haldejsku 
državu. Najznamenitiji vladar te države Nebukadnezar odvede 
Judejce u babilonsko sužanjstvo 597. i 586, podigne medijski 
zid, iskopa jezero kod Sipare, dovrši hram Belov. Država 
propade 539. za kralja Naboneda, osvoji je Kir. 

Kulturu Akadijaca i Sumerana preuzeše i raširiše došljaci. 
Vjera: strah od demona (talismani i amuleti). Bogovi su Bel, 
Marduk, Asur, Bilit, Istar. Svećenici: Haldejci. Znanosti: astro- 

nomija, astrologija, matematika, pravne znanosti, Klinovo pismo, 
novac, mjere, utezi, sunčani i vodeni satovi. — Palače, hra- 
movi, reljefi. — Industrija: rezbarstvo, gradnja kola, izrezuc- 
kani stolovi, stolci, štapići, naušnice, raskošne haljine i sagovi, 
rezano staklo i kamenje. Znatna trgovina. (Broj 7). 


€) Izraelci. 


Oko 1900. doseli se iz Ura u Kanaan Abraham. Unuk 
Abrahamov Jakov iseli se u Egipat (oko 1830.). 

Oko 1398. ostave Izraelci Egipat. Mojsija na brdu Sinaju. 

Jozua osvojivši Kanaan razdijeli zemlju među 12 ple- 
mena, 13. Levijevo ne dobi posebnoga dijela. Teokracija. 1s- 
prva vladaju zemljom suci, a onda kraljevi: Saul, David i Sa- 
lamon (oko 950.). Poslije smrti Salamonove (oko 930.) raspade 
se država na Judi i Izrael. Izraelski kraljevi uvode kumirstvo. 
721. pade Izrael pod asirsku vlast. Raseljenje: (Samarićani). 


597. pade Juda pod babilonsku vlast (babilonsko su-5 


žanjstvo). Poslije pada Babilona vladaju Izraelcima Perzi-> .. 


janci 539.—332. 

332.—167. Makedonci (Aleksandar), Ptolemejevići i Seleu- 
kovići._. 

167.—130. Makabejci. 


D) Feničani. 


Trgovački gradovi, inače samostalne republike, Berit, 
Biblo, Sidon i Tir podigoše kolonije na obalama Egejskoga 
i Crnoga mora, na Kipru, Kreti, Malti, Siciliji, u Hispaniji, na 
sjev. i zap. obali Afrike (među njima oko 850. Kartagu). 

Politički bijahu Feničani redom zavisni od Asiraca, Ba- 
bilonaca, Perzijanaca, Makedonaca i Seleukovića. 

Feničani su vrsni trgovci, posrednici (mjere i utezi) i 
rasadnici (smokva, uljika, golub, magarac) kulture na obalama 
Sredozemnoga mora; njihovo je pismo temelj gotovo svim 

alfabetima (22 slova). Znatni su u rudarstvu, graditeljstvu, 
staklenoj, glinenoj i grimiznoj robi. 
, Bogovi: Bal, Balat, Astarta, Moloh, Melkart. 


E) Indijci (Arijci). 


Oko 2000. doseliše se Indijci u Hindustan. Tu se istom 
razviše kaste (bramani, vojnici, kšatrije i sudre). Isprva je glavni 
bog /ndra, kasnije Brama: seljenje duše. Reforme Budine 
(budi ,ništa“). Buda umre oko 480. 

Kultura. Sanskrit: Vede, Mahabharata, Ramajana, 
Sakuntala. Bave se gramatikom, filozofijom, matematikom 
(dekadski sustav). Hramovi. Industrija: nado, tkanje. 


F) Baktrijanci. 


Baktrijanci su samo za kulturnu povijest znameniti. U 
njih se razvila vjera, koju su prihvatili Medijanci i Perzijanci. 
To je mazdaizam, a zove se po najvišem dobrom bogu Ahura- 
Mazdi (Ormuzd); bog zla je Angramanju (Ahriman). Osnivač 
toga dualizma vele da je Zaratustra. 


G) Medijanci. 


Sva medijska plemena sjedini u jednu državu Kijaksar. 
Složivši se s Haldejcima obori asirsku državu i razori Ninivu. 
Njegova sina Astijaga porazi i zarobi perzijski kralj Xir (550). 


H) Perzijanci. 


Kir Ahemenović (550.—529.), osnivač perzijske države, 
pokori Lidiju (Kres), Babilon, Siriju, Palestinu i Fenikiju te 
raširi državu na zapad do Egejskoga mora a na istok sve do 
Jaksarta. Sin njegov Kambis (529.—522.) osvoji Egipat (525). 
Pseudosmerdisa pogubi Darije I. (521.—485.). Spomenik u Be- 
histanu. Skitska vojna (515). Borbe s Grcima od 500.—448.. 

Darije udari čvrstom organizacijom državi temelj, razdijeli je 
na satrapije, ustanovi poreze, podigne izvrsne ceste i uredi 
poštu, spoji Crveno more s Nilom. Pokoreni narodi smiju ži- 
vjeti po svojim običajima i ispovijedati svoju vjeru. Državu 
obori Aleksandar Veliki (330.). 


1) Mala Azija. 


Najznatniji su narod Liđani. Njima vlada sredinom 6. 
Vv. Kres, komu ote državu Kir. Glavni je izum njihov kovani 


novac, najprije od elektrona, a onda od zlata. +F 

Oko 2000. cvate kultura frojanska (kameno doba na 
prijelazu u bakreno), a do 1500. Xretska, od 1500.—1200. mi- 
kenska (Mikena, Kreta, Orhomen i Tirint). Ta kultura pro- 
pade za seobe grčkih plemena, koja se Svršuje oko god. 
1000. Grčka plemena bijahu Dorani, Jonjani i Eoljani s Ahej- 
cima. Ratarstvo je glavno zanimanje. 

Vjera. Nebeski bogovi:'Zeus, Hera, Atena, Hefest, Apo- 
lon, Artemida, Ares, Afrodita, Hermo. Zemaljski i podzemni 
bogovi: Pluton, Persefona, Demetra, Geja, Dionis; bog mora 
i voda: Posidon. 

Spartanci vele, da imje ustav napisao Likurg. Pučanstvo 
se u Lakoniji dijeli u prave Spartance, perijeke i helote. Dva 
kralja s geruzijom (28 članova) i narodna skupština (apella). 
Odgoja do 18. godine. Zajedničko blagovanje družine. Sre- 
dinom 8. stoljeća prijeđe sva vlast u ruke petorice efora. 
Osvojivši Meseniju (u dva mesenska rata) zavladaju južnim 
dijelom Peloponesa; sklopivši kasnije ugovore s ostalim gra- 
dovima i pokrajinama u Peloponesu (osim Arga i Aheje) 
stvore peloponeski savez, a vodstvo (hegemoniju) njegovo 
preuzmu Spartanci. Tako postade Sparta velevlast (sredinom 
6. stoljeća). 

U ostalim grčkim državama osim Atene vladaju do po- 
lovine 8. stoljeća kraljevi (monarhička vladavina), do polovine 
7. stoljeća eupatridi (aristokratska vladavina), a do polovine 
6. stoljeća tirani i timokracija (vlada bogataša). Tako na pr. 
vladaju u Korintu do 750. kraljevi, onda oligarhijska vlada 
Bakhijada, zatim tirani Kipsel i Perijandar (oko 600.). 

U Ateni ne biraju više kraljeva nakon Kodrove smrti; 
dosmrtno kraljevstvo zamijene desetgodišnjim, napokon se 
bira 9 arhonata na jednu godinu (oko 712.). Narod se dijelio 
na eupatride, pedijejce, demijurge ili geomore; uza to na 4 file, 
svaka fila na 3 fratrije, a svaka fratrija na 30 rodova. Najviša 
upravna oblast je areopag. 

Sva politička prava uživa plemstvo, ono ima gotovo i 
svu zemlju, učinivši seljaka zakupnikom (hektemori). Radi 
poreza dijeli se narod prema dohotku žita na 4 razreda (pen- 
takosiomedimni, hipeis, zeugiti i teti), a zbog obrane na 48 ko- 
tara (naukrarije). Nezadovoljstvo puka upotrijebi Kilon, da se 
nametne za tiranina, ali ne uspije. Da primiri nekako puk, 
dade plemstvo po Drakontu popisati zakone (621.). Nezado- 
voljstvo potraje i dalje. Državu primiri i uredi Solon. 

Solonov ustav. Solon ukine 594. sve dugove (sisahtija) 
i odredi, koliko zemlje smije pojedinac najviše imati. Uvede 
eubejsku vrijednost. Građanstvo ostavi razdijeljeno prema 
posjedu u 4 razreda, ali u prihod uračuna i količinu teku- 
ćina (ulje, vino), te odredi mjeru razredima (timokracija). 
Prvi razred bira arhonte, a prva 3 razreda vijeće od 400 čla- 
nova. Narodna skupština (eklesija). Porotni sud (helijeja). 
Vrhovno je sudište areopag, koji je ujedno imao i pravo ukinuti 
zaključke vijeća i narodne skupštine, kad bi bili na štetu 
državi. Solon se pobrine i za valjanu odgoju. 

Nezadovoljstvom se naroda okoristi Pisistrat (560.—527.), 
te se nametne za tiranina, za kojega Atena sjajno procvate. 
Sina mu Hiparha ubiju, a Hipiju protjeraju (510.). Nato razdi- 
jeli Klisten 509. Atiku na 30 kotara; po tri razdaleka ko- 
tara sjedini u jednu filu (== 10 fila). Svaka fila bira u vijeće 

50 vijećnika (= 500) a u helijeju 500 gradjana (== 5000). 
Časna kazna ostracizam. Demokratski se ustav postepeno dalje 
razvija. 


Preveliko mnoštvo naroda pa trgovina i političke borbe 
natjeraju Grke, te su osnovali Kolonije po obalama Sredo- 
zemnoga mora (750.—600.) — Bizant, Sirakusa, Masalija. 

> Grci ne čine jednu političku cjelinu, ali opet su jedan 
narod, što ga vežu proročišta, amfiktionije, narodne igre, del- 
fijsko proročište i gostoljublje. 

Olimpijske igre budile su svijest o snazi, moći i na- 
rodnoj zajednici, te postadoše polovicom 8. stoljeća narodnom 
panhelenskom svetkovinom. Građevinama (gotovo samo hra- 
movi) služe jonski i dorski stupovi. Znanost: Talet, Anaksi- 
mandar, Anaksimen, Heraklit, Parmenid, Empedoklo i Pitagora. 
Logografi. Obrt i trgovina: keramika, gradnja brodova, ban- 
karstvo, prokseni. 

500.—448. Perzijski ratovi. 

Ustanak maloazijskih Grka (500.—494.), koje pomažu 
Atena i Eretrija. Grci budu razbijeni na kopnu kod Efesa, a na 
moru kod Lade, 

Prva perzijska vojna nastrada u Trakiji i kod Atosa 
(Mardonije) 492. 

Druga se perzijska vojna pod Datisom i Artafernom svrši 
s pobjedom Miltijadovom na Maratonskom polju 490. 

Treću perzijsku vojnu povede kralj Kserkso. 700 Tes- 
pijaca, 300 Spartanaca s Leonidom nađe junačku smrt kod 
Termopile. Neodlučna bitka kod Artemisija. Zaslugom Temi- 
stoklovom bude perzijsko brodovlje pobijeđeno kod Salamine 
(480.). Slijedeće godine pobijede sjedinjeni Grci Mardonija 
kod Plateje, a perzijsko brodovlje kod Mikale (Ksantip). U 
Ateni dobiju feti, koji odsele vrše i vojničku službu, pravo 
na državne službe. 

Poslije izdaje Pausanijine ne sudjeluju Spartanci više u 
ratu perzijskom, a saveznici predadu zapovjedništvo Ateni. 

Aristid uredi (477.) delsko-atički savez za dalji rat 
perzijski.i za oslobođenje maloazijskih Grka. Glava je savezu 
Atena; ona upravlja savezničkom blagajnicom na Delu pa 
vojskom i brodovljem. Mjesto momčadi i brodovlja uzmu sa- 
veznici davati novaca. Tako steku Atenjani hegemoniju na 
moru. (Temistoklovo progonstvo). Atena postade druga ve- 
levlast u Grčkoj. Kimon pobijedi Perzijance na Eurimedontu 
pa kasnije kod Salamine na Kipru (448.), a nato sklopi Periklo 
s Perzijancima mir (maloazijski se Grci oslobode). 

Efijalt i Periklo (pouzdanik naroda) demokratizuju 461. 
atenski ustav: ograniče vlast aeropagu, a sva politička prava 
i nadzor prijeđe na vijeće, narodnu skupštinu i sudove. Po- 
rotnici, pritani i ždrijebom (osim stratega) birani činovnici 
dobivaju dnevnicu. Svu vlast ima narodna skupština, narod 
je vrhovna oblast u državi. Tim se demokratski ustav usa- 
vrši. Siromašni građani dobivaju badava ulaznicu za glumište. 
Kleruhije. Prijenos blagajnice s Dela u Atenu. Saveznici 
atenski postaju njihovim podanicima. 

Periklo htjede Atenjanima pribaviti prvenstvo i na grčkom 
kopnu, ali se tomu opru Spartanci i Tebanci. God. 446. mora 
Periklo sklopiti mir sa Spartom na 30 godina. Atena se od- 
rekne svih svojih saveznika na kopnu te zadrži jedino go- 
spodstvo na moru (Periklov mir). 

* Periklovo doba. Drama se razvije iz Dionisova kulta: 
iz ditiramba tragedija, a iz faličke pjesme komedija. Najveći 
tragički pjesnici su Eshil, Sofoklo i Euripid, a pjesnik kome- 
dija Aristofan. Otac povijesti Herodot. Filozofi: Anaksagora 
atomisti i sofisti. Atena je središte grčke umjetnosti. 

Gradnje: Propileje, Erehtej, Partenon; slikar Polignot 
ukrasi ,Pisani trijem“, a predstavnik idealizma u umjetnosti 
kipar Fidija izradi kip Atene Promahos i Zeusa pa reljefe na 
Partenonu. Realisti su Miron (diskobol, krava), i Poliklit (Ama- 
zonka, kopljonoša i kip Herin). 

Gospodarske prilike. Gotovo '/, odraslih građana nađe 
zaslužbe u državi kao pritani, porotnici, vojnici, mornari. Atena 


Povijest Grčke. 9 


je prvi trgovački i industrijalni grad. Silno se razvi trgovina 

obrt, osobito tvornice; seljaci — jer se nijesu mogli nadbijati 
sa žitom, što se uvozilo — potraže zaslužbe u gradu kao 
radnici, osobito u tvornicama; dnevnica od 1 drahme (neko 
80 fil.) dostajala je, da se prehrani obitelj od 4 lica, 

Peloponeski rat 431.—404. Uzrok je peloponeskomu 
ratu trgovačka takma između Korinta i Atene, koja je zaprijetila 
trgovini korintskoj na zapadu (istok je i onako bio sasvim 
atenski) ugnijezdivši se u Naupaktu. Korint bijaše jedina nov- 
čana sila peloponeskoga saveza. Neposrednim povodom bijaše, 
što se Atena zauzela za Kerkiru protiv Korinta, člana ,pelo- 
poneskoga saveza“. 

1. Desetgodišnji rat (431.—421.). Provale Spartanaca u 
Atiku. Kuga u Ateni. Smrt Periklova (429.). Ohlakracija. Bun- 
tovni grad Mitilenu kazne Atenjani vrlo strogo (demagog 
Kleon). Demosten posjedne Pil. Kleon zarobi Spartance na 
Sfakteriji. Brasida potuče Kleona kod Amfipola, gdje obojica 
poginu. Nikijin mir na 50 godina (421.). 

2, Pokret se u Peloponesu svrši s pobjedom Sparte 
kod Mantineje (418.), a sicilska vojna Atene (415.—413.) s ka- 
tastrofom pred Sirakusom (Alkibijad u Sparti). 


3. Dekelejski rat (413.—404.). Spartanci posjednu Deke- 
leju. Alkibijad bježi iz Sparte te pregovara najprije s oligar- 
sima, koji su prekrojili atenski ustav, a onda s demokratima, 
koji su ga učinili zapovjednikom brodovlja. Alkibijad pobi- 
jedivši Spartance kod Kizika i osvojivši Bizant, bude u Ateni 
sjajno dočekan, ali mora opet u progonstvo, kad je Lisandar 
potukao njegova podzapovjednika. Kad su Atenjani poslije 
pobjede kod Arginuskih otoka osudili svoje najbolje vojvode 
na smrt, potuče ih Lisandar kod Egospotama, podsjedne 
Atenu i prisili je na predaju (404.). Atena prizna hegemoniju 
Sparte, sruši dugi zid, izgubi sav izvanji posjed, zadrži samo 
12 ratnih brodova i mora svoj demokratski ustav zamijeniti 
oligarhijskim. Peloponeskim se ratom pogoršavaju ćudoredne 

i materijalne prilike grčke (opreka između bogataša i siro- 
maha izbije jače). 

Sparta postade doduše glavom cijeloj Grčkoj, ali se 
njezin ustav, koji je bio dobar za malenu Spartu, nije mogao 
prenijeti na cijelu Grčku; ona je vlast mogla održati jedino 
silom, a ta je bila gora negoli atenska; stoga omrzne nesamo 
novim podanicima svojim nego i starim saveznicima; to rodi 
novim borbama, kojih se Grčka više ne riješi. 

U Ateni, gdje je vladu fridesetorice tirana (Teramen, 
Kritija) srušio Trasibul, zavlada strančarstvo (sikofanti — 
smrt Sokratova 399.). Grci služe kao plaćenici u tudini, tako 
Kira mlađega, koji padne u bici kod Kunakse (401.). Njih 
10.000 vrati se pod vodstvom Ksenofontovim sretno kući. 

Perzijanci htjedoše pokoriti maloazijske Grke, kojima 
priteku u pomoć Spartanci. Da ih se riješe, slože Perzijanci 
Tebance, Argivljane, Korinćane i Atenjane protiv Sparte, te ih 
pomognu novcem, Saveznici potuku Lisandra kod Halijarta 
(395.). Lisandar padne. Nato pozove Sparta Agesilaja iz Azije. 
On doduše pobijedi saveznike kod Koroneje, ali u isto vri- 
jeme nastrada spartansko brodovlje kod Knida od Konona. 
.Kad Sparta ne uzmogne svladati protivnika, sklopi poslanik 
njihov Antalkida s Perzijancima t. zv. kraljevski ili Antalkidin 
mir (386.): maloazijski se Grci opet pokoravaju Perzijan- 
cima, u Grčkoj prestaje hegemonija, svi su gradovi među 
sobom nezavisni, Afena zadrži Skir, Lemno i Imbro, a Sparta 
ostane i nadalje glavom peloponeskomu savezu i gospoda- 
ricom Mesenije. 

G. 383. posjedne spartanska vojska pod Febidom Kad- 
meju, odakle je (379.) protjeraju Epaminonda i Pelopida. Epa- 
minonda pobijedi Spartance kod Leuktre (371.) ipribavi Tebi (3TI. 
—362.) hegemoniju nad Grčkom. Peloponeski se savez rastepe. 
Mesenija postade slobodnom, a Sparta očuva teškom mukom 
svoju nezavisnost. Tebanci provale 4 puta u Pelopones i raz- 
biju 362. kod Mantineje Spartance. Tu pogine Epaminonda. 

Atena, koja je na kratko vrijeme uspostavila pomorski 
savez (378.), ni Sparta ni Teba nijesu bile jake, da od Grčke 
učine jednu političku cjelinu; to je pošlo za rukom izvanjskoj 
državi — Makedoniji. 

Kultura: Od pjesništva napreduje srednja komediia 
(Antifan); u povijesti se ističu Tukidid i Ksenofont, u govor- 
ništvu /sokrat, Demosten i Eshin, u filozofiji Sokrat, Platon 
(akademička škola), Antisten (kinička škola) i Aristip (kire- 
nejska škola). U graditeljstvu se razvio Korintski stup. Kipar- 
stvo (mlađa atička škola) zastupaju Skopa i Praksitel (Hermo 
s Dionisom i Afrodita Knidska); iz toga vremena potječe 
Niobina skupina. Poslije pelop. rata preotme mah veliki obrt 
i tvorničarstvo, a posljedica je tomu kapitalizam, socijalizam 
i komunizam. : 


Makedonija. 


. Makedonija procvate za Filipa II. (359.—336.), čovjeka 
vanredno lukava i odrješita, izvrsna državnika i vojskovođe. 
I prilike u Grčkoj bijahu mu u prilog: nagomilanje bogatstva 
u rukama kapitalista i silno siromaštvo proletarijata prijetilo 
je Ateni socijalnom revolucijom, od koje je spase Filip; stoga 
pristajahu kapitalisti s Eubulom uz Filipa, a k tomu dođe i 
panhelenistički pokret, na čelu mu govornik Isokrat, koji je 
držao, da Grčku može od propasti i socijalne nevolje spasti 
samo monarhija. To pa Filipov novac učini, te je on osvojio 
Olint, a amfiktionci ga pozovu, da kazni Amfisu i Fočane. 
Uzalud mu se opru kod Heroneje g. 338. Atenjani i Tebanci, 
koje složi Demosten. Tu propadne grčka sloboda. Filip stvori 
helenski ili istamski savez, kojemu je on bio ,hegemon“; u 
tom savezu bijahu sve grčke državice osim Sparte. Taj savez 
osigura slobodu trgovini na moru i kopnu, unutrašnji i izvanjski 
mir državica. Savezno je vijeće (synedrion) u Korintu. 

Filipa II. umore u Egi 336., kad se spremao na Perzi- 
jance. Filipov sin Aleksandar Veliki (336.—323.) obnovi istamski 

savez. Dok je pokoravao zemlje do Dunava, pobune se Te- 
banci; Aleksandar ih strogo kazni, a Tebu razori ; onda krene 
na Perzijance. Aleksandar pobijedi Perzijance kod Granika - 
(334. — gordijski čvor), Darija III. kod Isa (333.), osvoji Tir, 
pokori Egipat i osnuje Aleksandriju. Iza pobjede kod Gauga- 
mele (331.) zauzme Babilon, Suzu, Persepol i Pasargade. Satrap 
Beso ubije Darija. Organizacija države. Buna Parmenionova. 
Provalivši u /ndiju pobijedi Pora na Hidaspu i dopre do Hi- 
Jasa. Vojska ne htjede dalje. Mučan povratak kroz Gedrosijsku 
pustinju i morem do ušća Tigrisa i Eufrata. Aleksandar umre 
u Babilonu 323. Vojna je Aleksandrova pravo kulturno djelo, 
jer je cijelu prednju Aziju sve od Inda i Sira otvorio grčkoj 
kulturi. Grčka je mogla višak žiteljstva svoga slati na istok. 

Poslije smrti Aleksandrove pobuni Atena po nagovoru 
Demostenovu više državica, ali ih namjesnik Aleksandrov 
Antipater pobijedi. Demosten umre na Kalauriji (322.). 

Borbe među namjesnicima ili dijudosima (323.—301.) 
svrše seraspom države Aleksandrove i utemeljenjem države egi- 
palske pod Ptolemejevićima, sirske pod Seleukovićima i make- 
donske pod raznim vladarima, dok se fračka država ne raz- 
vrgne smrću Lisimahovom (281.). Koliko Grčka nije bila ma- 
kedonska, stvori po uzoru istamskom nove saveze: ahejski i 
etolski, koji su se neprestano među sobom gložili. 

Helenistička kultura: glavni joj je znamen kozmopoli- 
tizam ; središta su Aleksandrija i Pergam (Atalovići). Pjesništvo: 
nova komedija (Menandar) i idila (Teokrit). Glavni su pred- 
stavnici filozofije: Aristotel (peripatetska škola), Epikur i Zenon 
(stoička škola). Gramatika: Zenodot i Aristarh. Povijest: Po- 
libije, Beros i Maneto. Osnivač geografije je Eratosten. Zna- 
meniti su astronomi Aristarh (heliocentrički sistem) i Hiparh 
(geocentrički sistem). Matematičari. su Euklid, Arhimed, Apo- 
lonije i Heron. Mehanika: Arhimed. Astronomija:  Hiparh. 
Umjetnik: Har. 

U graditeljstvu preotima mah težnja za golemim i ki- 
ćenim (svjetionik farski i građevine na akropoli pergamskoj). 


nk VE a 13. 


Povijest rimska za kraljeva. 


Kiparstvu je središte Rod, glavni zastupnik Lisip. Iz te škole 
potječu strugač, rodski div, skupina Laokontova, farnesijski | 
bik, Hera Ludovisi, Apolon belvederski, Artemida versailleska, 
Zeus otrikolski, Afrodita milska. Slikar je Apel. Helenistički 
je izum mozajik (Aleksandrov). Trgovačka su središta Aleksan- 
drija, Antiohija i Rod (pomorsko pravo). 


Povijest rimska. 


Rimom vladaju kraljevi 753.—510. 

Najstarija povijest rimska je nejasna, sačuvana nam 
je samo u pričama; po njima Romul osniva Rim (753.), Numa 
Pompilije uređuje bogoštovlje i uvodi svećeničke zborove, 
Tulo Hostilije ruši Albu Longu, Anko Marcije naseljava ple- 
bejce na Aventinu i osniva Ostiju, Tarkvinije Prisko gradi 
kloake i circus maximus, Servije Tulije opkoljava grad zidom, 
dijeli patricije i plebejce prema posjedu na centurije, a po- 
sljednji kralj Tarkvinije Superbo dograđuje kapitolijski hram 
i raširuje državu prema jugozapadu. Priča ga prikazuje kao. 
tiranina, koga su patriciji i narod zajednički protjerali. Uistinu 
se Rim oslobodi etruščanskoga gospodstva (Tarkviniji bijahu 
Etruščani). 

Vjera. Vjera je Rimljaninu neka obveza između boga i 
čovjeka. On ne ljubi boga, već ga se boji. On daje bogu, što 
ga ide, a bog njemu ono, što ga moli, osobito plodnost, koju 
daju Opa, Saturno, Cerera, Faun, Flora, Silvan. Isprva ne po- 
mišljaju bogove u ljudskom liku. Boga svijetla Jupitera izjednače 
kasnije sa Zeusom, baš kao Marta s Aresom, Junonu s Herom, 
Neptuna s Posidonom, Vulkana s Hefestom, Dijanu s Arte- 
midom, Minervu s Atenom, Veneru s Afroditom, Vestu s He- 
stijom. Tuđi su bogovi Apolon, Herkul i Dioskuri. Dalje vje- 
ruju u demone (Geniji, Lari, Penati). Zborovi svećenički su 
flamini, pontifici, auguri, haruspici, fecijali, saliji i bratovštine 
(luperci, čuvari sibilinskih knjiga). — Kulturu su uopće primili. 

od Grka i Etruščana (kloaka maxima i hram Jupitera kapi- 
tolijskoga). 

Gospodari rimske države su patriciji, od njih je sastavljen 
senat, koji je u vrijeme kraljeva savjetnik. Patriciji kao cjelina 
bijahu ,populus Romanus Quiritium“, koji se isprva dijeli na 
tri tribusa (Ramnes, Tities, Luceres); svaki tribus ima deset 
kurija, svaka kurija više rodova (gens, svega 300), a svaki 
rod više srodnih porodica. Jednoj porodici ne pripadaju samo 
otac, žena i djeca nego i oni slobodni posjednici rimski, koji 
su, izgubivši sav posjed svoj, stajali pod zaštitom oca ili 
glave takove obitelji ili su kao susjedi pali pod te velike 
posjednike; on je bio njihov zaštitnik (patron), a oni njegovi 
klijenti, Ti klijenti i slobodni naseljenici u Rimu čine ,plebs“, 
Samo patriciji uživaju sva građanska prava. Kviriti se sa- 
staju u komiciju kurijatsku. Svaki tribus daje 1000 pješaka i 
100 konjanika, u svemu 3000 pješaka (legija) i 300 konjanika. 

Budući da su neprestani ratovi tražili sve više momčadi, 
to su patriciji uzimali i plebejce u vojsku i to bogatije u 
prve, siromašnije u stražnje redove. Vojska je prva državna 
uredba, gdje su bili patriciji i plebejci ravnopravni. To je ro- 
dilo novim borbama, jer su plebejci tražili i nešto prava po- 
litičkih, Tako započe staleška borba. Vojska se dijelila po po- 
sjedu na centurije (satnije). Bile su u svemu 193 centurije. 
Svaki posjed i njegov gospodar, bio patricij ili plebejac, uvršten 
je u jedan tribus (timokratska uredba). Kasnije su se centurije 
dijelile u pet razreda. Po tim su se centurijama i patriciji i 
plebejci, dakle cio narod, sakupljali u centurijatskim komici- 
jama, gdje su se birali činovnici i stvarale znamenite odluke. 
To je t. zv. Servijev ustav. Grad bijaše razdijeljen na 4 tribusa. 

509.—30. pr. Is. Rim kao republika. uda 

Republici na čelu bijahu dva konzula, a za vrijeme 
opasnosti na po godine imenovani diktator. Konzuli, birani na 
godinu dana, imadu najvišu sudbenu i vojničku vlast (imperium) ; 
žrtve prinosi rex sacrorum. Senat od 300 članova (patres 
conscripti) postade glavom države, jer je on stalna oblast. 

Od bezdušnosti patricija, koji su sami uživali sva prava 
u državi, osiguraju se plebejci g. 471. ,općim štrajkom“, ise- 
livši se na Sv. brdo (Secessio plebis). Plebejci dobiše tri- 
bune (2, kasnije 10). Tribuni su nepovrijeđeni, te mogu svojim 
»Veto“ zapriječiti izvršivanje odluka, bacati u zatvor i sazi- 
vati plebejce u skupštinu (comitia tributa). Tribunat je privatna 
uredba. Najteži udarac zada patricijima uređenje seoskih tri- 
busa ili kotara, jer su njihovi zakupnici postali pravi po- 
sjednici; država je naime trebala vojnika. Ličnu slobodu 
utvrde plebejcima zakoni dvanaest ploča, što su ih 450. 
decemviri (consulari potestate  legibus scribundis) popisali; 
oni su temelj rimskom građanskomu pravu. 

Socijalnu ravnopravnost dade plebejcima Kanulejev že- 
nidbeni zakon od g. 445. (connubium među patricijima i ple- 
bejcima dopušten). Prvi korak k političkoj ravnopravnosti jest 
uvedenje vojničkih tribuna s konzulskom vlašću (444.). Tom 
je zgodom osnovana cenzura (435.). Prvu čast, koju postigoše 
plebejci, jest kvestura (409.). Najteže je bilo s konzulatom, 
istom g. 366. nakon desetgodišnje borbe prihvate patriciji za- 
kone pučkih tribuna Licinija Stola i Lucija Seksta Laterana, 
po kojima se imade odsele uvijek birati jedan konzul između 
plebejaca. Uvedu se nove službe: pretura i kurulski edilitet, 
Do 300. godine dobiše plebejci pristup i do ostalih službi 
(do edeliteta, diktature, cenzure, preture, a 300. u svećeničke 
zborove pontifika i augura.). Posvema izjednači oba staleža 
g. 287. zakon Hortensijev, po kojem su zaključci plebejskih 
skupština imali vrijednost za cijeli narod. Tom je zgodom po 
svoj prilici primljen Valerijev zakon o prizivu na narod, Rim 
je demokratska republika, ali s aristokratskom vladom, jer su 
vladali patriciji i plebejski bogataši. 

Iz priča o ratovima sa susjedima može se razabrati, 
da se Rim borio s Etruščanima, Ekvancima i Volščanima, a 
pomagali su ga srodni Latini, s kojima su sklopili ,vječni 
savez“. Među pokorene narode šalju svoje naseljenike, koji 
ih polatine. Velikoga je boja bilo pod Vejem, koji padne 396. 

U tom osvajanju smetu ih Gali, koji ih do nogu potuku na 
Aliji g. 386., a onda oplijene i zapale Rim. U ratu s Latinima 
(340.—338.) ukinu latinski savez, a u dva rata sa Samnićanima 
(radi Kapue, u prvom ih 321. zadesi težak udarac kod Kau- 
dinskih klanaca) osiguraju sebi vlast nad srednjom Italijom 
(290.). 

Rat s Tarentom i Pirom (282.—272.). Tarenćani gledahu 
prijekim okom, kako se rimska vlast širi na jug. Rim je postao: 
gospodar u Turiju i mogao na Jadranskom moru zaprijetiti 
trgovini njihovoj. Obruživši rimske poslanike, što su tražili 
zadovoljštinu radi navale na njihovo brodovlje, dadu povod 
ratu i pozovu epirskoga kralja Pira u pomoć. Pir se odazove 
pozivu Tarenćana i pobijedi (280.) Rimljane kod Herakleje 
(Cineja u Rimu), zatim kod Askula u Apuliji (Pirova pobjeda 
279.). Nakon povratka iz Sicilije, gdje je vojevao s Kartažanima, 
razbije ga Kurije Dentat kod Beneventa (275.). Pir ostavi Italiju. 
Tarent pade 272. Rimljani postanu gospodari srednjega i do- 
njega dijela Apeninskoga poluotoka t. j. Italije (266.). 

Pivi punski rat (264.—241.). Od malene faktorije vinu se 
Kartaga u 5. v. do središta velike države, koja je u zap. dijelu 
Sredozemnoga mora imala monopol trgovine. Ustav bijaše plu- 
tokratski (novac vrijedi sve); na čelu su državi dva sufeta, 
koji se biraju svake godine, sa senatom od 28 lica. Cijelu 
upravu ima vijeće od 104 člana i veliko vijeće. Snaga je države 
u mornarici. Vojska su plaćenici. S Rimljanima žive u pri- 

jateljstvu, dok im se ne sukobe interesi, kad je Rim postao 
“gospodarom južne Italije. Povod ratu dade Mesana, gdje su 
se zavadili Hijeron Sirakuski i bivši njegovi plaćenici Ma- 
mertinci. Na poziv Mamertinaca posjednu Rimljani Mesanu 
i otmu Kartažanima Agrigent. G. Duilije razbije (260.) Karta- 
žane kod Mila (spojni mostovi). Regul, isprva sretan u Africi,. 
bude kod Tunesa pobijeđen i zarobljen. Rimljani osvoje Pa- 
normo, ali im kod Drepana (249.) rasprše Kartažani brodovlje. 
Hamilkar Barkas plijeni iz Sicilije italske obale. Lutacije Katul 
porazi ipak Kartažane kod Egatskih otoka (241.). Nato su 

sklopili mir, Rimljani dobiju Siciliju. Kartaga izgubi prevlast 
na moru. Za plaćeničkoga rata, što je u Kartagi buknuo, 
posjednu Rimljani Sardiniju i Korsiku (238.); u ratu s ]li- 
rima i Teutom (229.—228.) (braća Korunkaniji) zavladaju Ja- 
dranskim morem, napokon osvoje i sjevernu Italiju (225.—218.). 

Drugi punski rat (218.—201.). Povod ratu bijaše u Hispa- 
niji, gdje su Hamilkar Barkas, Hazdrubal i Hanibal osnovali 
novo carstvo i gdje je Hanibal osvojio Sagunt (219.). Hanibal pri- 
jeđe uz silne poteškoće Alpe, pobijedi na Ticinu P. Kor. Sci- 
piona,na Trebiji Tiberija Sempronija (218.), kod Trazimenskoga 
jezera Flaminija (217.) a Terencija Vara i Em. Paula kod 
Kane (216.). Sada pristanu uz njega Samnićani, Kampanci, 
Kapua, donjoitalska plemena, Tarent, Makedonija i Sirakusa. 
Sirakusu izgubi 212. (Arhimed), Kapuu 211. a Tarent 209. U 
Hispaniji uništi kartaško gospodstvo P. Kor. Scipion, osvojivši 
Kartagenu. Hanibalovu bratu Hazdrubalu pođe ipak za ru- 
kom, te je doveo pomoćnu vojsku u Italiju, ali izgubi bitku 
i život na Metauru (207.). Scipion, iskrcavši se u Africi, razbije 
Kartažane dva puta, a najposlije i Hanibala kod Zame 201., 
kad su ga Kartažani odazvali iz Italije. Mirom predadu Karta- 
žani sav svoj izvanjski posjed pa ratnu mornaricu (osim 10 
troveslica) te se obvežu, da će u 50 godina isplatiti 10.000 
talenata i da ne će bez dopuštenja rimskoga voditi rata. 

Drugi makedonski rat s Filipom III. (prvi je bio 211. do 
205.) nastade zato, što se Filip Ill. kratio napustiti ono, što je 
egipatskomu kralju oteo. Rat se svršio s pobjedom Kvinkcija 
Flaminija kod Kinoskefale. Filip izgubi sve osim Makedonije 
197. Flaminije proglasi na istamskim igrama slobodu svih 
Grka (196.). 

Rat s Antiohom III. (192. —190.), kraljem sirskim, uz koga 
su pristajali i Etoljani. Nakon pobjeda rimskih kod Termopile 
i Magnesije mora Antioh odstupiti svu zemlju od Halisa na 
zapad; nju razdijele Rimljani među Rođane i kralja pergam- 
skoga. 

183. # Hanibal i Scipion. 

Treći makedonski rat (171.—168.). Sin se Filipov Persej pri- 
pravljao za rat s Rimljanima i dobio je za saveznike Ilire, Epirce i 
velik dio Grka. L. Emilije Paulo porazi ga kod Pidne, a Ma- 
kedoniju raskomada u četiri republike (168.) Paulo povede 
1000 talaca iz Grčke u Italiju (među njima i Polibija). Rimska 
vlada omrzne doskora Makedoncima, te pristanu uz nekoga 
pustolova. Rimljani pretvore Makedoniju u rimsku provinciju 
(146.). U ratu s Ahejcima, koji su se protiv volje Rimljana zaratili 
sa Spartancima, razori konzul Mumije Korint. Rimljani podvrgnu 
Grčku pod makedonskoga namjesnika. Tako propade grčka 
sloboda (146.). 

Treći punski rat (146.—149.). Rimljani su tražili izliku, da 
Kartagu sasvim unište (Katon), u čem ih je podupirao Masi- 
nisa. P. Kor. Scipion Emilijan razori Kartagu (146.). Sjevero- 
zapadna Hispanija nikako se nije htjela pokoriti Rimljanima 
(Virijat). Najdulje je odolijevala Numancija, koju je isti Sci- 
pion pokorio (133.). 

Od plebejaca, koji su došli do kurulske časti (kurulski 
edilitet, pretura, konzulat), nastalo je novo plemstvo po službi, 
koje se sa starim patricijskim porodicama stopilo u nobiles 
ili optimates, Optimati nastojahu, da samo njihovi članovi 
opravljaju državne službe. G. 180. postane zakonom, da za 
svaku službu treba određeni broj godina,i da se smiju samo 
stalnim redom vršiti (za edilsku čast 37, preturu 40, konzulat 
43). Poslije prvoga punskog rata preurede centurijatske ko- 
micije tako, te je od 35 tribusa, što ih je država (zapravo 
općina) rimska imala, na svaki otpadalo 10 centurija. Tako 
su imali odlučivati mali posjednici sa sela, ali jer nijesu do- 
lazili u grad, odlučivali su ljudi u gradu. Rimljani su isprva 
rado podjeljivali građansko pravo saveznicima, poslije drugoga 
punskog rata prestanu. Sa saveznicima postupaju različno. 
Jednim daju veće sloboštine, drugima manje (divide et impera). 
Porez pobiraju zakupnici, koji su prava pokora za provincije, 
Italija od 167. ne plaća poreza, Seljaka italskoga unište 

latifundije. Širenje latifundija imao je spriječiti t. zv. agrarni 
zakon od g. 146., po kojem nije nitko smio imati više od 500 
jugera državnoga zemljišta. Na društvo djeluje nepovoljno 
raskoš, što izvana doprije u Rim. Uz optimate razvi se novo 
plemstvo po imutku — vitezovi, koji su se bavili bankarstvom 
i u državi vodili politiku imperijalističku. Tvorničarstvo učini 
od maloga obrtnika proletarca ili klijenta, jer u gospo- 
darstvu i obrtu preotmu mah kao radna sila robovi. Puk se 
naslađuje gladijatorskim i cirkovskim igrama. Pod utjecajem 
helenizma uglade se Rimljani, ali helenizam ujedno i rastoči 
stare priproste običaje i dovede društvo rimsko do materija- 
lizma. Pod utjecajem helenizma rodi se i rimska književnost. 
Najznamenitiji su Nevije, Enije, koji je ispjevao ep Annales, i 
Katon Stariji sa svojim djelom Origines. 


Socijalno pitanje. 


Reforme braće Grakha (133.—121.). Dosadašnji je ustav 
rimski dostajao za Italiju, ali nije bio za državu, koja je segla 
preko granica Italije pa uništila bogate trgovačke republike 
Kartagu i Korint i navratila kolanje novca u Rim. Ovdje se 
doduše nakupi silnoga blaga, ali seljak osiromaši, maloga 
posjeda nestaje, zemljište prelazi u ruke pojedinaca ((atifun- 
dije), a potom nestaje i oružju dorasloga građanstva, koje je 
državu takovraširilo. Za te promijenjene socijalne prilike tre- 
balo je reforama, kojima se otimala nobilitas ili optimati, koji 
su bili na vlasti, a nijesu je puštali iz ruku. Da bi se riješilo 
agrarno pitanje, obnovi i proširi Tiberije Grakho agrarni zakon: 
nitko ne smije imati preko 1000 jutara državnoga zemljišta; 
ostalo se neka u baštinama od 30 jugera dade uz umjerenu 
zakupninu siromašnim građanima rimskim (Atalovo blago). 
Kad mu se opr'o tribun Marko Oktavije, dade ga skinuti. Po- 
sebno povjerenstvo od tri lica imalo je taj zakon provesti. 
Kod ponovnoga izbora za tribuna ubiju ga optimati (Scipion 
Nazika 133.). Brat njegov Gaj Grakho protura 123. kao pučki 

tribun zakon: /ex frumentaria (puku se daje žito iz državnih 
žitnica za polovinu jeftinije nego na trgu), lex iudiciaria (su- 
dačka vlast u izvanrednim povjerenstvima prijeđe od senata 
na vitezove) i /ex agraria (nove kolonije: Tarent, Kapua i 
Junonija na ruševinama Kartage). Zakon o građanskom pravu, 
što se imalo podijeliti latinskim saveznicima, ne primi puk, 
podjedno ga optimati istisnu, nuđajući puku više, negoli su 
mogli izvesti. Kad se radilo o tom, da se opozove zakon o 
Junoniji, dođe do gungule, u kojoj bude G. Grakho nadjačan, 
te se dade po robu ubiti (121.). 

Rimljani urede pokrajinu Gallia Narbonensis (118.) od 
zemljišta, što ga oteše Keltima u južnoj Galiji. Tako osigu- 
raše sebi vezu između Italije i Hispanije (118). — Rat s Ju- 
gurtom radi ubistva Hijempsala i Adherbala dovrši Marije; 
njegovu legatu Suli predade Jugurtu mauretanski kralj Bokho 
(105.). — U ratu s Cimbrima i Teutonima (113.—101.) razbiju 
Cimbri Rimljane kod Noreje (113.) i provale u Galiju, gdje im se 
pridruže Teutoni. Pustošeći jedno vrijeme po Galiji i Hispa- 
niji, namisle provaliti u Italiju, ali Marije razbije kod Akve 
Sekstije (102.) Teutone, a kod Vercela (101.) Cimbre. Marije 
kao konzul dopusti, da svaki slobodan građanin može biti 
pješak. Kako odsada hrli u vojsku siromašan građanin, jer 
ga vojska hrani, a vojvoda ga poslije službe dariva zemljom, 
to takva vojska postaje u ruci zapovjednikovoj opasno 
oruđe, koje najposlije dovede do monarhije. — Kao konzul 
uguši Marije smutnje demagoga Saturnina i Glaucije, ali izgubi 
sav ugled (100.). 

Saveznički rat (91.—88.). Kad su umorstvom Liv. Druza, 
koji je italskim saveznicima htio ishoditi građansko pravo, 
saveznici izgubili svaku nadu, da će ikada biti ravnopravni 
Rimljanima, osnuju sami novu republiku ,/ialiku“ s glavnim 
gradom ,Korfinijem“ pa je urede po uzoru rimskom (dva 
konzula, pretori i birani senat od 500 članova). Rimljani svla- 
daju ustanak, ali podijele svim slobodnim Italcima rimsko 
građansko pravo. Rimsko građansko pravo (jer se uredovalo 

latinski) učini od različnih narodića italskih jedan narod 
s latinskim jezikom. 

Prvi građanski rat (88.—82.). Senat povjeri Suli 
zapovjedništvo u ratu s Mitradatom. Da bi skršio moć opti- 
mata, protura pučki tribun P. Suip. Rufo prijedlog, da se 
novi rimski građani uvrste u svih 35 tribusa (a ne samo u 8), 
a onda postigne, te se Suli zapovjedništvo u ratu s Mitra- 
datom oduzelo i predalo Mariju, Ali Sula razbi čete Marijeve, 
i zauze Rim. Pošavši na Mitradata dopusti, da izaberu vođu 
demokrata L. Kor. Cinu za konzula. Cina pozove Marija na- 
trag te ga imenuje za druga u konzulatu. Strahovlada u 
Rimu. Marije umre 86., a Cina 84. 

Prvi tat s Mitradatom (88.—85.). Pobjedama kod He- 
roneje i Orhomena (85.) pa brodovljem prisili Sula Mitradata 
na mir u Dardanu, zatim se vrati u Italiju, pobijedi demo- 
krate i uništi ih zajedno sa saveznicima Samnićanima u bici 
kod Kolinskih vrata (82.). Nato uništi kao diktator (82.—79.) 
proskripcijama protivnike svoje i vrati vladu senata (opti- 
mata), oslabivši tribunat i tribunsku skupštinu, ali rat sa 
Sertorijem (80.—72.), što ga Pompej svrši istom poslije 
umorstva Sertorijeva, zatim buna gladijatora i robova (73.—T1.), 
— uguši je M. Licinije Kraso — pokaza, da senat nije znao 
svoju obnovljenu vlast zadržati. 

G. 70. ukinu Pompej i Kras Suline reforme, dašto pod 
cijenu, da im demokratska stranka pomogne do konzulata, 
jer im to senat nije htio dati (Pompej nije doonda opravljao 
nijednu konzulsku čast). Tri godine kasnije istakne se Pompej 
u ratu s gusarima 67., što ga je za tri mjeseca dovršio. 

Treći rat s Mitradatom (74.—64.) — drugi je bio 83.—81, 
— plane radi Bitinije, koju je posljednji kralj ostavio Rimlja- 
nima. Lukul pobijedi Mitradata kod Kabire na Liku (72.), a zeta 
mu armenskoga kralja Tigrana kod Tigranocerte i Artaksate, ali 
ga vojska prisili na povratak. Nato isposluje Pompej, da se 
njemu preda zapovjedništvo. On potuče Mitradata (66.) na 
gornjem Eufratu (Tigran se pokori), obori gospodstvo Seleu- 

kovića u Siriji (64), a Palestinu prisili na plaćanje danka. 
Bitiniju i Siriju pretvori u rimske provincije. Mitradat se dade 
ubiti u Pantikapeju (63.). Za odsutnosti njegove otkrije Ci- 
ceron i uguši urotu Katilininu (63.). 


T. zv. prvi trijumvirat (60.). Senat ne htjede izvršiti 
Pompejevih želja, kad se s istoka vratio. Zato sklopi Pompej s 
Cezarom i Krasom t. zv. prvi trijumvirat. Cezar kao konzul 
ishodi potvrdu Pompejevim odredbama na istoku i zemljišta 
njegovim veteranima. Poslije konzulata dobije obje Galije na 
5 godina. Ciceron prognan (58.). Ohladnjele odnose trijumvira 
popravi sastanak u Luki (56.): Cezaru ostaje Galija za daljih 5 
godina, a Pompej i Kras postanu konzuli. Pompej dobije Hi- 
spaniju, kamo pošalje svoje legate, a on ostane i nadalje u 
Rimu; Krasa zapadne Sirija (padne kod Kare u bici s Par- 
tima 53.). Pompej pristane uz optimatsku stranku i postane 
konzul bez druga (52.). Cezar međutim pokori transalpinsku 
Galiju i stvori sebi ondje jaku i odanu vojsku. 


Drugi građanski rat (49.—45.) jest borba za vlast 
između Cezara pa Pompeja i senata, koji zaključi, neka 
Cezar do 1. srpnja g. 49. raspusti vojsku. Cezar to ne htjede, 
već prijeđe preko Rubikona. Pompej uzmakne u Brundizij, a 
odande u Grčku. Cezar porazi Pompejeve legate u Hispaniji 
kod Zlerde, a Pompeja kod Farsala (48.). Pompeja ubiju u 
Egiptu. Cezar uguši bunu u Egiptu, postavi Kleopatru za kra- 
ljicu i potuče Mitradatova sina Farnaka kod Zele (47.). Svla- 
davši Pompejevce kod Tapsa u Africi (46.) i Munde _u'Hi- 
spaniji (45.), postane samovladar. 

Cezar postane dosmrtni diktator, konzul, cenzor i tribun 
i dobije razne povlasti i počasti. Pontifex maximus bio je 
otprije. Tako ima cijelu vojničku, građansku i svećeničku 
vlast. Taj položaj njegov. označuje stalni naslov imperator. 
Cezar proglasi opću amnestiju. Republikanskih časti nije mi- 
jenjao. Socijalnu nevolju ublaži osnivanjem naseobina, grad- 
njama i olakšicom u plaćanju dugova. Pokrajine izjednači s 

Italijom, porez pobiraju državni činovnici. U senat prima i 
one, koji nijesu Italci. Uvede jednaku novčanu vrijednost i 
uredi koledar (julijanski). Usred toga rada umore ga 15. 
ožujka g. 44. nezadovoljni plebejski optimati. 

Nećak i baštinik Cezarov Oktavijan pobijedi s konzu- 
lima Hircijem i Panzom Antonija, koji je svu vlast htio da 
prisvoji, kod Mutine (Ciceronovi Filipski govori), gdje su 
oba konzula pala. Senat htjede Oktavijana izigrati, ali on 
sklopi s Antonijem i Lepidom 

(drugi) trijumvirat (43.). Proskripcije. Smrt Cice- 
ronova. Trijumviri razbiju dva puta republikance kod Filipa 
(g. 42. Kasije i Brut ubiju se sami) i razdijele državu među 
se: Antonije dobije istok i ode u Egipat, Oktavijan zapad, .a 
Lepid Afriku. Oktavijanova sestra Oktavija pođe za Antonija. 

Kad su poslije pobjede, što je izvojšti Agripa nad Sekstom 
Pompejem kod Mila (36.), ostavile legije Lepidove svoga go- 
spodara, izgubi Lepid Afriku, te umre kao pontifex_ maximus 
u Circeju. Nezadovoljstvo naroda rimskoga radi Antonijeva 
gospodarenja na istoku upotrijebi Oktavijan, te navijesti rat 
Kleopatri. 

Agripa pobijedi (31.) Antonija i Kleopatru u pomorskoj 
bici kod Akcija. Antonije se ubije, a za njim i Kleopatra. 
Egipat postane rimskom provincijom (30.), a Oktavijan za- 
vlada državom kao samovladar. Monarhija spase državu 
rimsku od posvemašnjega rasula, povrati joj nakon 100- 
godišnjega rata mir i osigura miran razvitak i blagostanje, 

30. pr. Is. do propasti zapadnorimskoga carstva 476. po Is. 


30. pr. Is. — 14. po Is. Oktavijan, od g. 27. August. 
Po imenu postoji republika i dalje, biraju se konzuli, sastaje se 
senat i komicija i t. d. Senat ga imenuje prokonzulom na 10 
godina (potom i zapovjednikom rimske vojske); usto će 

ga kroz ono 10 godina birati konzulom. Za taj osobiti položaj 
njegov dadu mu naslov princeps (u Rimu je kao konzul 
republikanski činovnik, u provincijama kao prokonzul ne- 
ograničeni gospodar); dalje ima vlast tribunsku (pravo pred- 
lagati zakone, intercedirati i nepovredljivost), naslov im p e- 
rator i pravo odlučivati o miru i ratu; popunjuje senat, ime- 
nuje porotnike i kuje novac; poslije smrti Lepidove je i 
pontifex maximus. Provincije se dijele na senatske i Augu- 
stove (dijarhija). Senatskim provincijama upravljaju prokonzuli, 
carskim /egati Augusti pro praetore. Činovništvo dobiva stalnu 
plaću, Nove službe: prefekt grada Rima, prefekt pretorijanaca, 
prefekt noćne straže i prefekt žitarstva. Osobito je nastojao 
oko blagostanja provincija; da bi ih pravedno oporezivao, 
uredi katastar. Dohoci idu u carsku i senatsku blagajnicu. 
Vojske (u svemu 25 legija) je premalo. U Italiji je samo tje- 
lesna straža — pretorijanci. 

Na istoku je granica Eufrat, na sjeveru, gdje je osvojio 
Reciju, Norik, Panoniju i Meziju, Dunav (15. pr. Is.). Da učini 
prema Germaniji granicom Weseru, osnuje Tiberije novo na- 
mjesništvo među Rajnom i Weserom, ali ga August opet na- 
pusti iza poraza Varova u Teutoburškoj šumi (9. po Is. — 
Arminije). Tiberije uguši ustanak Ilira i uredi provinciju Dal- 
maciju. 

Zlatni vijek rimske literature. Zaštitnik litera- 
ture Mecenat. Filozofijom se bavi Ciceron. Pjesnici: Vergilije, 
Ovidije, Horacije, Tibul, Propercije. Povjesničari: Cezar, Sa- 
lustije, Kornelije Nepos, Trogo Pompej i Livije; grčki su pi- 
sali Diodor iz Sicilije, Dionisije iz Halikarnasa i Strabon. Od 
građevina znamenit je Panteon. 

Carevi iz Klaudijeve kuće (14. po Is. — 68.). 

Tiberije (14.—37.) bijaše mučaljiv, nepovjerljiv ; izdajstvo 
prefekta pretorijanskoga Sejana učini ga okrutnim (uvrede ve- 
ličanstva), s čega je trpjela najviše njegova okolina, ali on je 
savjestan vladar, koji ispunja strogo svoje dužnosti, za njega 

je uprava provincija upravo uzorna. Broji se među najbolje 
vladare. 

Isus Krist osnuje kršćanstvo. 

Gaj Cezar Kaligula (37.—41.), sin Germanikov, isprva 
blag a onda opak, rastrošan i sulud. Njega ubiju pretorijanci 
i podignu na prijestolje brata Germanikova 

Tiberija Klaudija (41.—54.). On daruje svakomu pretori- 
jancu 2000 kruna; pretorijanci drže odsada, da su oni zvani di- 
zati i skidati careve. (Mesalina i Agripina). Zauzeta bi Mau- 
retanija i južni dio Britanije. Naslijedi ga posinak njegov 

Neron (54.—68.). U početku vlada dobro, a onda je hi- 
rovit, okrutan, pogubi Britanika (sina Klaudijeva), majku 
Agripinu, ženu Oktaviju i Seneku. Požar Rima (64.) i prvi 
progon kršćana. Legije u Hispaniji proglase carem Galbu, ali 
ga doskora ubiju pretorijanci. 

Sirske legije podignu na prijesto Tita Flavija Vespazijana 
(69.—79.). Vespazijan uredi državu, sagradi Kolosej, a sin mu Tit 
razori Jerusalem (70. — dijaspora). Ustanak Batavaca uguši 
Tit, izvrstan vladar (79.—81.). Vezuv zasu Herkulan, Pompej 
i Stabij. Titov brat Domicijan (81.—96.) brine se za blago- 
stanje provincija, posljednje tri godine je strašan krvnik (do- 
minus et deus). Agrikola osvoji dio Škotske. U ratu s Dača- 
nima bijaše Domicijan slabe sreće. 

S Kokcejem Nervom (96.—98.) počinje se sretno doba. On 
posini Hispanca Trajana (98.—117.), najvrlijega rimskog vla- 
dara, Trajan osvoji Daciju, Armeniju, Mesopotamniju, 
Asiriju i Nubiju. Za njega je rimska država imala najveći 
opseg 6,000,000 km?, 60—70 milijuna stanovnika, Rim ukrasi 
hramovima, slavolucima, trijemovima, novim forom (Tra- 
janov stup), diže u Italiji ratarstvo, u Galiji sadi vinovu lozu 
i maslinu. 

Publije Elije Hadrijan (117.—138.). Kako bijaše miro- 
ljubiv, odstupi Partima svu zemlju onkraj Eufrata pa posveti 
svu brigu državi, uredi sudstvo (vječni edikt), posagradi hra- 


26 Povijest rimska za careva. 


move, mostove, vodovode, spomenike  (moles Hadriani). 
Ustanak se Židova uguši (135.). Njegovim stopama pođe i 

Til Antonin Pio (138.—161.), vrlo jednostavan i štedljiv 
vladar. Posinak njegov 

Marko Aurelije (161.—180.) spada među najbolje vla- 
dare, dok je njegov suvladar Ver (161.—169.) nevrijedan 
vladar. M. Aurelije prinudi Markomane i Kvade na mir i na- 
seli mnoštvo Germana u zemlji rimskoj. Na istoku dovrši rat 
s Partima. 

“ Kulturne prilike. Država ima dva obilježja: /atinsko 
na zapadu, grčko na istoku. Princeps kupi polagano svu vlast 
u svojim rukama. Senat ima zakonodavstvo, vrhovno sudstvo; 
izbor činovnika (od vremena Tiberijeva). Komicija se ne sa- 
ziva. Provincije cvatu, gradovi njihovi su uređeni na rimsku, 
Središte uprave jest u Rimu (financijalni činovnici i dvorska 
kancelarija). Za careva poče se širiti kršćanstvo. Kršćani se 
sjedinjuju u kolegije, članove pokapaju u katakombama; jer 
dolaze u opreku s vjerom državnom, proganjaju ih. Carstvo 
stvori kmetove (coloni) i zakupnike, jer nema dosta roblja. 
Raskoš preotima mah. Mirniji je život u provincijama. — Fi- 
lozof Seneka; pjesnici: Lukan, Juvenal, Marcijal; pisac ro- 
mana Petronije. Književnu poslanicu u prozi stvara Plinije 
Mlađi; povjesničari su: Kurcije Rufo, Tacit i Svetonije; grčki 
pišu Plutarh, Arijan i Josip Flavije. Geograf je Ptolomej, 
osnivač geocentričkoga sustava, a enciklopedist Plinije Stariji. 
Od stručne knjige osobito je napredovala pravna. — U gra- 
diteljstvu se stvara rimska glavica (komposit — kapitel). Naj- 
znatnija je građevina Kolosej. Originalnoga rimskog kiparstva 
nema. Pax romana (rimski mir) sigura blagostanje, osobito u 
provincijama. Kako nema dosta robova, diže se i obrt. Trgo- 
vinom se bavi viteški stalež, oni su vrsni novčari. Rim živi 
od uvozne trgovine. Trgovinu potpomažu dobre ceste, pošta; 
smeta joj carina. E 

Vojnička anarhija (180.—284.). S nevaljalim sinom 
M. Aurelija Komodom poče država s domaćih borba propa- 

dati. Od Komoda do Dioklecijana _t. j. od 180.—284. vladala 
su 22 vladara. Na državu navaljuju Germani (Alemani, 
Franci, Sasi, Goti) i nova perzijska država Sasonovića (226.). 


Septimije Sever (193,—211.), osnivač vojničke despocije, 
ukine pretorijance. Sin njegov Karakala (211.—217.) podijeli 
svim slobodnim ljudima u većim gradovima građansko pravo. 
Aleksandar Sever (222.—235.) vojuje s novom perzijskom 
državom . Sasanovića. Aurelijan (270.—275.) uništi palmir- 
sku. državu Zenobijinu, a. Gotima prepusti Daciju. Poslije 
smrti, Srijemca Proba (282) nastanu opet smutnje,. koje 
dokrajči 

Dioklecijan (284.—305.). On uze za suvladara Maksimi- 
jana kao augusta, a Galerija i Konstancija Hlora kao cezare. Dio- 
klečijan uvede apsolutnu vladavinu. On odijeli vojničku vlast 
od civilne, ukine dosadašnje uređenje provincija, te ih zajedno 
s Italijom, koja gubi svoje povlastice, razdijeli u 96 novih 
pokrajina. Više pokrajina čini dijecezu; ima ih 12, a po tri 
dijeceze čine prefekturu. Budući da se uprava odijelila od 
vojništva, treba više činovništva, od kojega se traži juridička 
obrazovariost: razvrstano je u činove. Veći troškovi iziskuju 
veće poreze, a to dovede do gospodarske krize; tomu htjeđe 
doskočiti maksimalnim cjenikom. Sretan je u ratu s Perzijan- 
cima. Progon kršćana (303.). Augusti se zahvale 305. Điokle- 
cijan se povuče u Salonu, gdje umre 313. 


Od g. 305.—313. bore se među sobom razni augusti, 
dok ne ostanu Konstantin i Licinije koji milanskim ediktom 
(313.) dadu kršćanima slobodu ispovijedanja vjere. Napokon 
svlada Licinija (323) Konstantin Veliki (323.—337.). Za 
njegova vladanja osudi prvi crkveni sabor u Nikeji (325.) 
Arijevu nauku. Konstantin dovrši Dioklecijanove reforme; on 
zadrži 4 prefekture, svakoj postavi na čelo po jednoga pre- 
fekta. Cijela se uprava stječe u carevim rukama, s činovni- 
cima opći preko svojih dostojanstvenika (sedam -na broj). 
Konstantin dade popisati sav kolik posjed, da odredi zemlja- 

rinu; taj se popis (indictio) ponavlja svakih 15 godina. Stalnom 
novčanom jedinicom načini solidus. Nova mu je prijestolnica 
Bizant. Državu razdijele sinovi njegovi. Najposlije zavlada 
Julijan Apostat (361.—363.), koji uzalud nastoji uskrsnuti po- 
ganstvo. Drugi nasljednik njegov Valentinijan I. (364.—375.) 
zadrži zapad, a istok ustupi svomu bratu Valentu I. (364.—378.). 


Početak seobe naroda. 


Huni, narod uralsko-altajskoga roda, prijeđu g. 375. Volgu 
i pritijesne /stočne Gote, a oni opet zapadne Gote, koji prijeđu 
preko Dunava. i prihvate kršćansku vjeru po Arijevu nauku 


(Ulfila prevede Sveto Pismo). Oni potuku cara Valenta kod 


Drinopolja 378., car izdahne poslije bitke. Po smrti Valentovoj 
* obrani vojvoda Teodosije istočni dio carstva od Gota, davši 
im plaću i sijela u Meziji i Trakiji, na što mu suvladar Va- 
lentov (sin Valentinijana 1.) Gracijan povjeri vladu nad istokom 
(379.—395.). Teodosije istisne arijanizam, proglasivši Katoličku 
vjeru državnom (380.). Tako vrati na istoku jedinstvo u vjeri, 
samo Germani ostaju i nadalje odani arijanizmu. Poslije smrti 
sinova Valtinijana I. sjedini 
Teodosije (394.—395.) čitavu državu pod svojom 
vlašću, ali je opet razdijeli na istočnu polovicu, koju dobije 
njegov stariji sin Arkadije, i zapadnu, koju primi 
Honorije s prijestolnicom Ravenom. Zapadnogotski kralj 
Alarih provali u Italiju, ali ga Stiliko suzbije (403.); bolje ne 
prođu ni Vandali, Svevi i Burgundi, kad su u Italiju prodrli 
(406.). Nato osnuju salijski Franci u Galiji svoju državu Fra- 
načku, Burgundi Burgundsku, a Vandali, Svevi i Alani nastane 
se u Hispaniji. Alarih provali u Italiju i oplijeni Rim (410.). 
Iza njegove smrti (pokopan u Buzentu kod Cosenze) oženi 
se nasljednik njegov Ataulf Honorijevom sestrom Placidijom 
i povede zapadne Gote u Galiju. Ataulfov nasljednik Valija 
> osvoji velik dio Hispanije i osnuje Tolosatsku državu. G. 531. 
postade ta država izbornom, ali propadaše s unutrašnje ne- 
sloge (711.). 

Za Valentinijana III. osvoje Vandali pod Geiserihom 
Afriku (429.), a Angli i Sasi Britaniju (445.) te utemelje kasnije 
7 kraljevina. Zapadni Goti i Rimljani poraze Afilu na Kata- 
launskom polju (451.). Atila provali zatim u Italiju, da osvoji 
Rim; usput razori Akvileju, ali od Rima ga odvrati papa 
Leon I. i pomor u vojsci. Atila 7 453. Njegova se država 
raspadne. Istočni se Goti oslobode. U isto vrijeme (455.) opli- 
jeni Geiserih s Vandalima Rim. Iza umorstva Valentinijana III. 
namještaju i skidaju germanski plaćenici careve, dok ne 
svrgne Odoakar posljednjega cara Romula Augustula, pa 
se zatim proglasi kraljem Germana u Italiji 476, 

Kulturne prilike. U poganstvu vlada sinkretizam, 
dok je kršćanstvo unatoč progonstvu i herezijama prevladalo. 
Vladar je apsolutni gospodar, činovništvo je nevaljalo. 
Žiteljstvo je za 1/, palo. Gospodarska je nevolja tolika, te su 
obrtnička udruženja morala jamčiti za porez, a u gradovima 
dekurioni (senat). — U filozofiji se ističe novi platonizam, 
u povijesti Amijan Marcelin i Kasije Dion (grč.). Lijepo je 
procvala kršćanska knjiga (Tertulijan, Ciprijan, Laktancije). 
Hijeronim uredi Sv. Pismo (Vulgata), a Augustin napisa djelo 
De civitate Dei. — Graditeljstvo poda Karakaline i Diokle- 
cijanove terme i Dioklecijanovu palaču. Kršćani grade crkve. 
Obrt zatre država, uvedavši monopol na neke rukotvorine 
(oružje, limenu i lanenu robu). Gospodarske prilike su bolje 
na istoku. 

. Germani. 

U vrijeme Kristovo stanuju Germani istočno od Rajne sve 
preko donje Visle pa od Dunava na sjever do u Skandinaviju. 
Dijele sena istočnu, (sjevernu)izapadnu skupinu. Bogovi 
su im Wuotan, Zio i Donar (Thor), Nerthus, Freya i Hel. Sve- 
ćenici ne čine kaste. Podijeljeni su na plemena, pleme na 
župe (au), župe na op ćine, koje čini po jedan rod (Sippe). 
Rod stanuje u selima (Gewanndorf) i zaseocima. Državne po- 
slove opravlja narodna skupština ili zbor (Landding) na Ding- 
stattu ili Malstatlu, u redovnim i vanrednim zborovima. Gla- 

vari su principes (Fiirst), vojvode (Herzog) i kralj. Kra- 
ljevsku vlast ograničuje skupština. Uz Landding imamo župsku 
skupštinu (Gerichtsding). Fehde. Krvna osveta i krvnina. Na- 
rodna vojska i družine. Narod čine slobodni ljudi (die 
Freien i Atelinge), a služe im robovi; prijelaz k robovima 
čine slobodnjaci. Bave se stočarstvom i ratarstvom. Polja su 
isprva zajedničko vlasništvo (Feldgemeinschaft), kasnije pri- 
vatno, ali općinska je marka. Svi moraju sijati u isto vrijeme 
i jednako žito. Žena se štuje. Sele se radi prevelikoga broja 
naroda. Polagano stvaraju saveze: alemanski, franački, saski, 
langobardski i gotski. 


I. Srednji vijek (375.—1492.). 


Prvo doba: od seobe naroda (375.) do Karlovića 
u Franačkoj (751.). 


Istočnogotska i langobardska država. 


Odoakru ote državu ist. gotski kralj 

Teoderih (493.—526.), koji je raširio svoju vlast i 
preko granica Italije. Uzalud je nastojao izgladiti vjerske opreke 
između Gota i Rimljana dizanjem poljodjelstva, obrta, trgo- 
vine, gradnjama, podupiranjem znanosti; mržnja između Italaca 
i istočnih Gota ipak ne prestade. Poslije njegove smrti poče 
država radi unutrašnjih razmirica naglo propadati, što upo- 
trijebi Justinijan 1, te njegovi vojvode Belizar i Narses unište 
u ratovima 535.—555. državu ist. Gota. Bizantu ostade Italija 
samo od g. 555.—568., a upravlja njome eksarh u Raveni. G. 
568. osnuje u sjevernoj Italiji Alboin državu lango- 
bardsku s prijestolnicom Pavijom i pokori velik dio srednje 
Italije osim eksarhata ravenskoga. Pod unukom Alboinovim 
Autarisom prime Langobardi katoličku vjeru i romaniziraju se. 
Langobardsku država uništi Karlo Veliki (T74.). 

Franačka država. 


Franačku državu utemelji Klodoveg (481.—511.), sjedi- 
nivši sva franačka plemena i zauzevši ostatak rimske Galije. 
Iza pobjede nad Alemanima primi sv. krst. Klodoveg raširi 
državu i prema jugu, potisnuvši zapadne Gote gotovo iz cijele 
južne Galije. Poslije smrti Klodovegove poče se država ko- 
madati (Austrazija, Neustrija i Burgundija) i propadati poradi 
domaćih nemira (Fredegunda i Brunhilda), dok napokon ne 
zadobiju svu vlast majordomi. Majordom Karlo Martel porazi 
Arape kod Toursa i Poitiersa (732.), a sin njegov Pipin Mali za- 
tvori posljednjega Merojevića u samostan pa se sam zakralji g. 751. 

Kralj postaje neograničenim vladarom. Najviši su činov- 
nici seneschalk, truchsess, marschal, schenk, komornik, pfalzgraf 
(palatin), kancelar i majordom. Gauima na čelu je grof, satni- 
jama satnici. Vojvoda je nad više župa, usto su na istoku ple- 
menski vojvode. Uz župski sud ima i dvorski. Sudi se po obi- 
čajnom pravu (leges barbarorum). Vojska je Heerbann. Kad 
je Klodoveg Galiju zauzeo, zadržao je dobrani dio zemlje za 
se, ostalo je razdijelio među družinu kao slobodan posjed 
alodij. Crkva je na molbu davala svoj posjed na uživanje. To 
je precaria ili beneficium. I kralj i alodijalci davali bi od svoga 
posjeda pojedinim ljudima na “doživotno uživanje takav be- 
neficium; onaj, koji bi ga primio, zvao bi se vazal, a koji bi ga 
dao senior. Karlo Matel uze jedan dio posjeda crkvi, te ga 
dade kao /eno seniorima, da mu služe kao konjanici, i to se 
leno kasnije zove feud. Leno uživa do smrti. To je temelj 
lenskom ili feudalnom sustavu. Lenom su također 
regalia (mostarina; cestarina, kovanje novca i t. d.). Kralj oslo- 
bađa crkvu, a i svjetovnjake, javnih tereta (imuniteti). Plemstvo 
po službi. Kmetovi. Plaćanje u naravi. Vazal bi primio neke 
obveze, osobito da služi vojsci. 


\ Istočnorimsko carstvo. 


Istočno se carstvo održalo zdravijim prilikama gospo- 
darskim, izvrsnom vojskom, organizovanim činovništvom, pre- 

predenom diplomacijom i čvrstim položajem glavnoga grada. 
Razdiru je vjerske strasti. Nasljednici Teodosija Velikoga 
samo se novcem otmu navalama Germana i Huna. Državu 
opet podigne do velike moći i ugleda Justinijan (527.—565.), 
“koji htjede obnoviti neograničenu vlast carsku i pridobiti po- 
krajine rimske na zapadu. Prvih godina uguši opasnu bunu 
»Nika“. Tom zgodom provede apsolutizam. Poslije sruši Belizar 
vandalsku (534.), a Narses istočnogotsku državu u Italiji (555.) ; 
k tomu osvoji južnu i jugoistočnu obalu Hispanije i Krima. 
Ipak ne uspije svagdje. Protiv Slavena, Bugara i Avara podigne 
na Dunavu tvrđice, a Perzijanci mu za novac čuvaju Kaspijska 
vrata od Huna. Grozničavu radinost razvije u unutrašnjoj poli- 
tici, stvori zakonik Corpus iuris civilis romani, crkvu skuči sasvim 
pod državnu vlast, diže i popravlja gradove, ceste i crkve. 
Trebajući mnogo novaca nastojaše ga steći raznim sredstvima ; 
to pa ratovi, potresi, kuga istroše snagu državnu. Poslije Justi- 
nijana propada država koje s navala vanjskih neprijatelja, 
koje s unutrašnjih vjerskih raspra (mmonofisiti, monoteleti). Ona 
izgubi Hispaniju, onda Italiju (osim eksarhata ravenskoga), za 
Heraklija (610.—641.) otmu Arapi Palestinu, Siriju, Egipat. 
Bolji dani nastanu za Leona III. od sirske dinastije (717.—867.); 
on učini granicom prema Arapima Taur. Od zakonika Justi- 
nijanova izda izvadak Ekloge, seljačkim zakonom dade ličnu 
slobodu seljacima te provede u financijama, vojsci i upravi 
potpunu centralizaciju. S kipoborstvom uvali zemlju u silnu 
nevolju, doskoči joj carica Teodora (842.). 

Kulturne prilike. Bizantinac je kulturni pojam 
(stapanje elemenata grčke, rimske, istočne i kršćanske pro- 
svjete). Država se pomlađuje asimilacijom barbarskih eleme- 
nata. Carska je vlast ličila vlasti orijentalnih despota. U vojsci 
prevladavaju isprva barbari, a onda domaći svijet sa vojni- 
čkih lena. Država je očuvala novčano gospodarstvo, Ca- 
rigrad je središte trgovačko i industrijalno. U umjetnosti se 
razvi bizantski slog (Aja Sofija). 


IS 


VSlaveni. dite 

Vinidi, Anti, Slaveni: Pradomovina njihova je oko 
Pripjeta i srednjega Dnjepra. Autohtonisti. Seoba na zapad i 
jug od konca 2. do polovice 6. vijeka. Oni Slaveni, što su se 
naselili na srednjem Dunavu, padnu pod avarsko gospodstvo. 
Na čas ih oslobodi Samo (627.—658.) i osnuje prvu sla- 
vensku državu sa središtem u Češkoj, te je sretno obrani 
od Franaka (630.). 

Iz pradomovine svoje raseliše se Slaveni na zapad, jug 
i sjeveroistok. Prema tomu se i dijele na sjeverozapadne: 
Polapske Slavene (Ljutice, Bodrice i Lužičke Srbe), Poljake i 
Čehe; na južne: Slovence, Panonske Slovene, Hrvate, Srbe i 
Bugare; na sjeveroistočne: Ruse. 

Praslavenska je kultura siromašna i pod utjecajem jugo- 
zapada i jugoistoka. Nastariji su Slaveni lovci, pčelari, 
ratari i stočari, stanuju u kućama od drva, pletera i gline; 
hrane se mesom, voćem, hljebom, piju medovinu i pivo. Sla- 
veni su rascjepani na plemena. U najstarije se doba raspa- 
daju Slaveni na mnogobrojna manja plemena. 

U vjeri se zrcali osnovno načelo arijske vjere — borba 
između svijetlih i tamnih prirodnih sila. Glavni su bogovi 
Perun, Svarog (djeca Svarogova Sunce ili Daždbog i Oganj), 
Volos, Stribog, Vesna, Morana, u Polapskih Slavena Svetovit, 
Triglav, Radigost; niži su bogovi vile, divovi, vukodlaci i 
bijesovi. Hramova osim u Polapskih Slavena nema; glavne 
su svetkovine u svezi s godišnjim mijenama (koleda, kupalo). 
Vjeruju u neumrlost duše, koja poslije smrti dolazi u raj. 

Slaveni spaljuju isprva mrtvace, kasnije ih zakapaju; 
nad grobom dižu mogilu, čine friznu (bojne igre) i daću ili 
stravu (gozba, danas karmine). Život se osniva na zadružnom 
temelju. U zadruzi ili kući su najbliži rođači po krvi i 
imaju zajednički imutak. Više zadruga čini bratstvo ili rod, 
a više bratstva pleme; kraj, što ga jedno pleme nastava, 
zove se župa. Glava je zadruzi domaćin, bratstvu starj e- 
Šina ili čelnik. Usred župe je grad. Tu je sudio župski sud. 

Sudilo se po običajnom pravu; krivnja se dokazuje božjim 
sudom, dvobojem, sokom i svodom; kazni se globom i smrću. 
— Budući da im je oružje slabije od neprijateljskoga, koriste 
se u ratu lukavštinom. Ubrzo se upoznadu s umjetnim načinom 
vojevanja; spretni su u gradnji raznih sprava, mostova i lađa. 
Znadu biti okrutni i nemilosrdni. Od žita siju najviše proso 
iraž. Novac je stoka i kože. Zarana počinju šume krčiti. Sela 
im imadu obično oblik potkove ili kruga; u brdovitu je 
kraju selo rasijano, a uz cestu i rijeku nanizano. Sijelo 
jedne obitelji je dvor (kuća, dvorište i gospodarske zgrade). 
Rado se kupaju. 

Premda su Slaveni demokrati, ipak su se tijekom vre- 
mena počeli razlikovati bojari od smerda i roba. Gostolju- 
bivi sui vole glazbu. U običaju je monogamija, a ima i poli- 
gamije. Pisci ističu vjernost žena. Žena se visoko cijeni. Od 
obiteljskih se slava slavi porod i postrižnja. 


Arapi. 

Razrožna arapska plemena, koja su obožavala zvijezde, 
sjedini Muhamed, davši im vjeru islam: Nema Boga do Boga, 
a Muhamed mu je prorok. S vjerom im ulije i disciplinu. To 
pa fatalizam vrelo su uspjesima islama. Nemajući u Meki 
uspjeha iseli se 622. u Jathrib (Hidžret). 630. osvoji Meku 
te je proglasi svetim gradom. Nauku njegovu sakupiše u Xo- 
ranu. Kasnije popišu i ono, što je predaja ili Suna o Muha- 
# 632. Nasljednici njegovi kalifi: Abu-Bekr ora Mesopo- 
tamiju i dio Sirije, Omar (634.—644.) ostatak Sirije s Pale- 
stinom, Perziju, Egipat i Tripolis. Omar je osnivač svjetske 
vlasti arapske. Poslije Ofmana i Alije, zeta Muhamedova, osnuje 
'0MuavijavladuOmejevića(661.—750.). Za Omejevića se arapska 
država najvećma raširi (oko 10 milijuna Am?). Stere se od Inda 
do u Hispaniju, gdje je Tarik zapadne Gote razbio na Vadi 
Beka kod Xeres de la Frontera (711.). Navalu na Franačku 
odbije Karlo Martel. Svladavši Abul Abas posljednjega Ome- 

jevića Mervana II. (750.) dade pogubiti sve Omejeviće, jedini 
se Abdarrahman spase i osnuje samostalnu državu u Španiji 
(756.). Odsada nema više u islamu političkoga jedinstva. 


Crkva. 

Od crkvenih metropolita poraste osobito ugled biskupu 
rimskomu, koji se od 4. vijeka zove papa. On ima prvenstvo 
među svima. Znatan korak k samostalnosti njegovoj je pri- 
jenos carske prijestolnice u Bizant. Odsada se on brine za 
sigurnost Rima. Papa Leo /. Veliki traži, da stolica sv. Petra 
vlada svom kolikom crkvom. Njegove ideje prihvati papa Gre- 
gorije I. Veliki (590.—604.), prvenstvo mu priznadu svi zapadni 
narodi; on učini Rim duševnim središtem kršćanske Evrope. 
Po njegovu nastojanju prijeđoše Langobardi i zapadni Goti na 
katoličku vjeru; uredi crkveno pjevanje (gregorijanski 
koral), pobrinu se za pokrštenje Anglosasa. — Političku samo- 
stalnost steče crkva u 8. v. To se dogodi za pape Gregorija II. 
(715.—731.); izjavivši se protiv kipoborstva predobi za sebe 
rimski puk, koji ustade na carske odredbe, te sva vladalačka 
vlast prijeđe u ruke papine. Ugledu i vlasti papinskoj služi mo- 
naštvo; pape ga upotrebljavaju za misionarstvo. (Sv. Bonifa- 
cije, apostol njemački). — Zarana se pokazaše neke razlike 
između istočne i zapadne crkve (celibat, sv. pričest). 


Drugo doba: od Karlovića u Franačkoj do 
\ krstaških vojna (751.—1096.). 


Franačka država. 

Pipin Mali (751.—768.) ote langobardskomu kralju Aistulfu 
Romagnu i Pentatopolu i darova je papi (756. — patrimonium 
S. Petri). To je zametak papinskoj državi. 

Karlo Veliki (768.—814., brat Karlman 768.—771.). 
Saski ratovi (772.—804.). G. 774. pokori langobardskoga kralja 
Deziderija, prozove se langobardskim kraljem, a državu sje- 
dini s Franačkom (776.). Rat s Arapima u Španiji 778. (Rolan- 

dova smrt). Iste godine priklopi Bavarsku (vojvoda Tasilo SE 
u samostanu). U borbi s Avarima (791.—799.) utemelji fur- 
lansku i istočnu marku. 800. okruni ga Leon III. u Rimu za 
cara. U ratu s Dancima i Slavenina prisili Čehe na plaćanje 


nka (805.). 

Ta dake prilike. Carska je oblast neograničena. 
Državni sabor prima samo odluke njegove. Capitularia. 
Karlo provede u državi centralizaciju (grofije s grofovima, 
na čelu markgrofi). Sud je redovit i vanredan, viši je sud 
kraljevskih poslanika (missi dominici) i dvorski sud. — Na 
vojsku mora svaki slobodan čovjek, koji. ima tri lanca 
zemlje. — Car nema stalne prijestolnice, stanuje s dvorom 
svojim u palačama (Pfalz). Na dvoru nema više majordoma, 
ali je zato ugled porastao pfalzgrofu i i kancelaru. — Karlo se 
osobito pobrinuo za duševnu kulturu; dvor mu je središte 
naučenjaka ; diže škole, gradi crkve i palače (u Aachenu). Do- 
hoci su mu carska imanja, koja se velikim dijelom daju u 
zakup; još uvijek vlada prirodno gospodarstvo, zato je i trgo- 
vina slaba; smeta joj zabrana izvoza, carine, neuređeni ka- 
matnjak, a pomaže jedna mjera, jedni utezi i jedan novac za 
cijelu državu; trgovački su gradovi Marseille i Venecija. 

Za slabih nasljednika Karla Velikoga počeše i grofovi 
dobivenu zemlju i čast držati nasljednom, a sebe vlasnicima 
zemljišta; dosadašnji dakle upravnik jedne oblasti postade 
vladaocem njezinim. I benefi 
diobe države, napose dvojako žiteljstvo (romansko i igermansko) 
učine, te se Karlova država raspala. 

Sin Karlov Ljudevit Pobožni (814.—840.) bori se sa sino- 
vima svojim radi diobe države, ata se borba svrši istom 
poslije njegove smrti verdunskim ugovorom (843.): Ljudevit 
Njemački dobije Njemačku, Karlo Ćelavi zapadnu Franačku 
(Francusku), a najstariji Lotar I. Italiju i srednju Franačku do 
Germanskoga mora, osim toga carsko dostojanstvo. (Borbe 
s Normanima). Država se cijepala i dalje. Poslije smrti 
sina Lotarova Lotara II. razdijele stričevi njegovi Karlo Ce- 

lavi i Ljudevit Njemački ugovorom u Mersenu (870.) među se 
Lotaringiju. 

Sin Ljudevita Njemačkoga Karlo Debeli sjedini još jes 
damput cijelu državu 884., ali ga već 887. svrgnu u Triburu. 
Država se napokon raspadne, a na razvalinama njezinim po- 
diže se pomalo više manjih država, od kojih najposlije ostade 
Gornja i Donja Burgundija, Njemačka, Francuska i Italija. 
U Njemačkoj je posljednji Karlović Ljudevit Dijete (900.—911.), 
sin Arnulfov. 

U Francuskoj zavlada grof pariski Odo (887.—898.), ali 
protivna stranka podigne Karlovića 

Karla IV. Glupoga (893.—923.) Normanski knez Rollo 
dobi Normandiju (912.). Posljednji Karlovići bore se s moćnim 
vazalima, Posljednjega Karlovića baci u tamnicu gospodar 
Francije Hugo Capet g. 987. — U Italiji izumre rod Karlovića 
sa sinovima Lotara I. (875.). 


\Njemačka. 


Poslije kratke vlade Konrada I. Franačkoga izaberu 
saskoga vojvodu Henrika I (919.—936.) za kralja. On je osnivač 
saske dinastije (919.—1024.) i njemačke države. Po- 
lapskim Slavenima otme Branibor, Čehe prisili na 
plaćanje danka i potuče Madžare, kad su provalili u Sasku (933.). 

Oton I. Veliki (936.—973.) ojača kraljevsku vlast. Da' 
bi premoć vojvoda, koji su se protiv njega bunili, skršio, po- 
stavi za vojvode rođake svoje, falačkim grofovima preda 
upravu državnih dobara, a biskupima i nadbiskupima dade 
velika dobra i lena, te su postali državni knezovi. Nadbisku- 
pima imenuje svoje rodake, te tako cijelom državom: vlada 
njegova porodica. Gero pritijesni Polapske Slavene, ai poljski 
knez Mječislav prizna njegovo vrhovništvo. Oton pobijedi 
Madžare na Leškom polju kod Augsburga (955.) i obnovi 
istočnu marku. Na prvoj vojni na Italiju prozove se lango- 
bardskim kraljem i oženi se Adelhaidom (951.). Na drugoj 
zavlada gornjom i srednjom Italijom; papa Ivan XII. okruni 

ga g. 962. carskom krunom itako obnovi zapadni _,/mpe- 


ium Romanum“. Malo zatim dobi pravo, da potvrđuje izbor 
pape. Na trećoj vojni oženi sina Otona s grčkom princesom 
Teofanom. S gospodstvom u Italiji otvori italskoj kulturi širom 
vrata u Njemačkoj, ali carevi zbog Tei Sana. Nje- 
mačku, 


Oton II. (973.—983.) uguši bunu Bavaiskoca vojvode 
Henrika, otkine od Bavarske Kortišku, a Babenbergovcu Leo- 
poldu dade istočnu marku.. Nesretne borbe s Grcima i 
Arapima. 

Otona III. (983.— 1002.) odgajaju majka Teofana, baka 
Adelhaida i pozniji papa Silvestar I[., koji ga oduševi za 
rimsku kulturu. Osnova, da Rim učini središtem svoje države, 
ne uspije. 

Henrik II. Sveti (1002.—1024.) prisili poljskoga kralja 
Boleslava Hrabroga, te se odrekao Češke. Tri je vojne vodio 
na Italiju; na prvoj primi langobardsku, na drugoj carsku 
krunu (,kralj rimski“). Biskupe i opate učini državnim činov- 
nicima. 

S Konradom II. (1024.—1039.) zavlada u Njemačkoj 
kuća franačka (1024.—1125.) Konrad II. posta kraljem bur- 
gundskim. Zakonom o nasljedstvu manjih lena oslabi moć 
velikih vazala, a sebi nađe novu potporu u ministerijalcima. 

Henrik III. Crni (1039.—1056.) prisili češkoga kneza 
Bfetislava na pokornost, ugarskoga kralja Petra prinudi, da 
mu prizna vrhovnu vlast, a to učini i Poljska. Za njega steče 
Njemačka najveći opseg, a kralj najveću moć (centralizacija). 
U Njemačkoj urede zemaljski mir. Shizmu, što se u Ita- 
liji javila, ukine, te je sam imenovao pape. Za nasljednika 
njegova Henrika IV. (1056.—1106.) bukne borba za investituru. 

Iz t. zv. Pseudoisidorovih dekretalija počelo se izvoditi, 
da je crkva nezavisna o državi, napokon da je nad državom, 
ali je opet i sama crkva mnogo trpjela od feudalizma, koji 
se i u crkvenu državu zavukao, te slobodni izbor papa uni- 
štio, To nije nimalo pogodovalo stezi crkvenoj, koja je znatno 

spala. Da se povrati red u svećenstvu, nastojali su klinijevci, 
(samostan  C/uny) oko reforama; njihove ideje privede u 
život papa Gregorije VII. Po njegovu nastojanju preuredi se 
izbor pape (bira ga zbor kardinala). Kao papa obnovi stroge 
odredbe protiv simonije, uvede celibat i zabrani lajičku 
investituru, tj. svećenici ne smiju primati duhovnih časti 
od svjetovnjaka. Ta se odredba najviše ticala Henrika _IV., 
koji je baš ončas svladao buntovne Sase. Ali car nije mogao 
popustiti, jer su biskupi u Njemačkoj bili zemaljski knezovi, 
imali svoju vojsku, a caru je mnogo do toga bilo stalo, hoće 
lita vojska biti za njega ili protiv njega; papa opet nije 
mogao dopustiti, da crkveno dostojanstvo podjeljuje svje- 
tovni knez (1075.). Henrik nije mario za zabranu papinu, 
zato ga Gregorije prokune. Henrik se doduše pokaje u Ca- 
nossi (1076.), ali boj plane doskora nanovo. Nijemci izaberu 
protivukralja (za kratko vrijeme pade u bici). Henrik pod- 
sjedne Gregorija VII. u Anđeoskoj tvrđavi, ali ga oslobodi 
Robert Guiskard. Gregorije f- 1085. u Salernu. Borba se za 
investituru svrši s nagodbom za nasljednika i sina Henrikova 
Henrika V. (1106.—1125.), koji je 1122. s Kalikstom II. sklopio 
» Wormski konkordat“ (car daje žezlom svjetska dobra iza- 
branim crkvenim glavarima, a papa obavlja investituru šta- 
pom i prstenom); no tko će vladati svijetom, car ili papa, 
to se ne riješi. 


\Normani. 


Posljednji od Germana sele se Normani, koji su na- 
stavali skandinavske zemlje. Jedni idu na zapad (Vikingi). 
Već u 8. v. pljačkaju obale franačke i engleske, u 9. se ma- 
seljavaju na Farčrima i Islandiji, odakle otkriju Grčn- 
landiju i obalu sjeverne Amerike (Labador, New Foundland), 
u 10. v. nastane se neki pod Rollom u Normandiji, gdje 
su brzo poprimili francuski jezik. Ti Normandijci osvoje u 
11. v. Englesku (1066.) i ugnijezde se u južnoj Italiji. — 
Drugi pođu na istok (Varjazi) i osnuju državu rusku (Rjurik). 

\ 
\ Bizant. 

' Za Mihajla III. nasta crkveni raskol (sukob s Fo- 
tijem). Na oko se doduše raskol ukloni, ali dokraja puče 
razdor za pape Leona IX. i patrijara Cerularija (1054.). Mi- 
hajla III. (Pijanicu) ubije Vasilije I., osnivač jermenske di- 
nastije (867.—1056.), koja u sretnim ratovima s Bugarima 
i Arapima opet podigne državu. Prvi vladari makedonske di- 
nastije nastojali su oko zakonodavstva, izdavajući nove uredbe 
i sastavljajući zbornike starih zakona (t: zv. vazilike), a isto 
su tako nastojali i oko blagostanja seljaštva. Najznatniji su 
vladari pisac — Konstantin Porfirogenet (912.—959.) i Vasi- 
lije 1. Bugaroubica, za koga vladaju kao carski' suvladari 
Nikefor Foka i Joan Cimisko. Oni pokore Bugarsku između 
Balkana i Dunava i protjeraju ruskoga kneza Svjatoslava. 
Kad se Vasilije II. htio riješiti svojih savjetnika, rodi se 
opasna buna, koja ga je mogla stajati prijestola, da ga 
nije spasla vojska ruskoga kneza Vladimira, kojemu je za tu 
pomoć morao dati sestru svoju Anu za ženu (989.) Vasi- 
lije, uništivši i zapadnu bugarsku državu (1019.), pokori ci- 
jeli balkanski poluotok. Za nasljednika njegovih (Zoč i Teodore) 
poče država propadati s mržnje između carigradskoga činov- 
ništva i generala. Na zapadu pritijesne Bizant Normani, na 
istoku Seldžuci. 

Za jermenske dinastije daju državi izvrsnu vojsku na 
granicama vojničke pronije ili lena. Maloga posjednika 
štite carevi. Misionarstvo (Ćiril i Metodije). Trgovinu prisvoji 
Venecija. Književnost oživi opet, sastavljaju se ponajviše 
izvaci iz sve kolike stare književnosti. Fotije, Konstantin VII. 
i.Psel. Kroničari. 


Velika moravska država. 
Poslije pada avarske države dođe Vel. moravska .pod 
Karla Velikoga. Poslije smrti njegove stanu se pojedina ple- 
mena ujedinjivati. Oko 830. bijaše knezom Mojmir (protjera 

Privinu, poznijega kneza u Blatnom) pod vrhovništvom 
Ljudevita «Njemačkoga, a kad se toga vrhovništva ,htjede 
riješiti, zbaci ga Ljudevit, a za kneza postavi Rastislava 
(846.—870.). Rastislav zatraži u Carigradu u Mihajla III. sla- 
venske vjerovjesnike, Nato dodu sv. braća Ćiril i Metodije. 
Službu Božju služe na jeziku slavenskom. Papa Nikola I. 
pozove ih u Rim. U Rimu odobri papa Hadrijan II. slavensko 
bogoslužje i učini Metodija biskupom srijemsko-panonskim. 
Sv. Ćiril umre u Rimu 869. U borbi s Nijemcima izda Rasti- 
slava Svatopluk (871.—894.), koji razmakne znatno državu 
svoju. Iza smrti nadbiskupa Metodija (885.) protjera Svato- 
pluk njegove učenike. Svatopluk odbije sretno sve navale 
njem. kralja Arnulfa i saveznika njegovih Bugara, a onda 
Madžara. Istom 906. za sina Svatoplukova Mojmira II. sruše 
Moravsku državu Madžari. Poslije smrti Metodijeve pro- 
tjera Svatopluk učenike njegove, a Moravsku poplave nje- 
mački svećenici. 


Slovenci. 

Slovenci zadržaše samostalnost svoju od Sama do sre- 
dine 8. v. Kad knez Borut protiv Avara nađe pomoć u Ba- 
varaca, mora priznati njihovo vrhovništvo. Za nasljednika 
njegovih Gorazda, Hotimira i Volkuna širi se kršćanstvo. Iza 
bavarskoga vrhovništva priznadu franačku vlast Karla Veli- 
koga. On im ostavi domaće vladare, ali ih po crkvi razdvoji: 
istočna ili slavenska marka padne pod nadbiskupa salzbur- 
škoga, a furlanska pod patrijara oglejskoga. Kad su za Lju- 
devita Pobožnoga pristali uz Ljudevita Posavskoga izgube 
domaće knezove i dospiju pod franačke grofove. Nijemci, na- 
seljavajući se po crkvenim imanjima, ponijemče velik dio 
Slovenaca. Narodnu snagu slovensku Goti najviše cijepanje 
Karantanije u manje oblasti (976.). 


(Madžari, 
Madžari, članovi ugro-altajske grane turanske dođu 
iz Ugrije (istočno od. srednjega ,Urala) u Europu, na- 

stanivši se isprva uz rijeku Ural, zatim uz primorje između 
Dona i Dnjepra, a napokon u 9. vijeku u zemlji između do- 
njega Dnjepra i ušća dunavskoga (Atelkuzu). Na poziv 
cara Arnulfa provale u Moravsku (892.). Kad su im Pečenezi 
na poziv bug. cara Simeona oplijenili novu domovinu, navale 
pod Arpadom, sinom Almoševim, u Ugarsku i osvoje 896. 
svu zemlju do Drave i Dunava na jugu. Bilo je s kazarskim 
plemenom Atbara 8 plemena, podijeljenih u 108 rodova. 

Razorivši Veliku moravsku državu 906., nastane se 
Madžari u Panoniji. Isprva provaljuju u susjedne zemlje, ali 
poslije poraza kod Augsburga (955.) počinju uređivati državu. 
Gejza se dade pokrstiti, a sina mu Stjepana pokrsti sv. 
Vojtjeh. 

Stjepan Sveti (995.—1038.) dovrši pokrštenje Ma- 
džara. Papa Silvestar II. osnuje nadbiskupiju u Ostrogonu, a 
Stjepanu pošalje kraljevsku krunu, kojom se okruni g. 1001. 
(apostolskikralj). Stjepan podijeli državu po uzoru njemačkom 
u grofije (županije). Nasljednika njegova Petra protjera Sa- 
muel Aba, a njega Henrik III. (1045.). Petar zavlada opet kao 
njemački vazal, ali ga za godinu dana nanovo protjeraju 
Madžari, a na prijesto dignu rođaka Stjepanova Andriju. I. 
(1046.—1060.). Kad je Andrija htio mimo brata svoga Belu 
osigurati prijesto sinu svomu Salamonu, planu borbe iznova, 
a svrše ih sinovi Belini Gejza ]. i Ladislav. Za nasljednika 
njegovih buknu unutrašnje borbe, koje svrši 

Ladislav I. Sveti (1077.—1095.). On ratuje kao saveznik 
Zvonimirov s Koruškom. Poslije smrti njegove osvoji Hrvatsku 
do Gvozda. Sa sinovcem njegovim 


Kolomanom nagode se Hrvati i uzmu ga za kralja (1102.). 


Arapi. 


Abasovići. Abasovići podignuše novu prijestolnicu 
Bagdad i stvoriše novu čast vezirat, da bude posrednikom 
između vladara i naroda. Abasovići se okaniše osvajanja, 

što više — država im se i nadalje drobila. Najprije osnuje u 
Maroku potomak Alijin samostalnu državu. Za najznameni« 
tijega Abasovića Harun-al-Rašida (oko g. 800.) otpadne Tu- 
nis, poslije Egipat (872.), a najposlije se i istok raspadne 
na nekoliko samostalnih država. Kalifima ostade samo Bagdad 
s okolišem. Abasovići izgubiše doskora svu vlast; ugrabi im 
je zapovjednik tjelesne straže emir-el-omra, koji se 
doskora prozvao sultanom. Sredinom 11. v. postane emir- 
el-omrom Togrul-bej, vođa turskih Seldžuka, koji su u Bu- 
hari primili islam. Seldžuci sprave pod vlast svoju sve zemlje 
od Egejskoga mora do Kitaja, ali im se država uoči krstaških 
vojna pocijepa u više sultanata i emirata. G. 1258. unište i 
razore Mongoli Bagdad. L 

Arapi u Španiji (711.—1492.). Arapska država u 
Španiji procvate za Omejevića, osobito za Abdarrahmana III. 
(912.—961.) i Hakema II. (971.—976.) kao nikad prije. Središte 
kulture, obrta i trgovine bijaše Cordova. Poslije Omejevića 
raspade se država u više emirata, a tim se okoriste susjedni 
kršćani, te osnuju države Asturiju, Kastiliju, Navarru, Kata- 
loniju i Portugal. 


Treće doba: krstaške vojne (1096.—1270.). 


Četvrto doba: od krstaških vojna do otkrića 
Amerike (1270.—1492.). 


Opći crkveni koncil u Clermentu (1095.) zaključi, da će 
sv. grob osloboditi od Seldžuka (Urban II.) 

Prva krstaška vojna (1096.—1099.). Prve krstaške 
čete pod Walterom Sansavairom i Petrom iz Amiensa rasprše 
Seldžuci kod Nikeje. Glavna vojska pod Gottfridom Bouillon- 
skim pobijedi Seldžuke kod Nikeje i Dorileja, osvoji Edesu i 
Antiohiju, a g. 1099. Jerusalem. Gottfrid B. $ 1100. Prvim kraljem 
jerusalemskim postade brat mu Balduin I. Uredba državna 

bijaše feudalistička. Jer nije dostajalo domaćega odanog ži- 

teljstva, urediše viteške redove (ivanovce, templare i njemački 

red) za obranu države, | 
:. Drugu. krstašku vojnu (1147.—1149.) radi pada Edese i 

vode francuski kralj Ljudevit VII. i.car Kondrad III. (sv. Bern- 

hard), ali bez uspjeha, 

Treću krstašku vojnu 1189.—1193.) radi Jerusalema,. što 
ga je egipatski sultan Saladin osvojio, vode Fridrih I. Barba-**s. 
rosa (utopi se «u Kalikadnu), franc, kralj Filip II. August i 
engleski. Rihard Lavljega .Srca..Nakon uzeća Akona sklope mir 
sa Saladinom. i 

Četvrtu krstašku vojnu '(1202.—1204.) povedu na po- 
nuku pape /nocencija III. većinom francuski plemići. Krstaši 
potaknuti od Mlečana osvoje Zadar i Carigrad pa osnuju u | 
Carigradu Latinsko carstvo (1204. —1261.). 1 

Peta krstaška vojna (1228.—1229.). Egipatski sultan Kamel / | 
prepusti Fridrihu II. Jerusalem i Nazaret, Fridrih II, »kralj jeru- “mada | 
salemski“, Jerusalem pade opet 1244, t L E | 

Šestu krstašku vojnu (1248.—1254.) povede: franc. kralj 
Ljudevit IX. Sveti na Egipat, osvoji Damiettu)“ali domala do- | 
padne sam sužanjstva, iz kojega se skupo iskupi. č 

1 sedmu krstašku vojnu (1270.) povede Ljudevit LX. Sveli, 
ali ne na'sv. zemlju nego na Tunis, gdje umre za podsjedanja. 
Gei: pade i Akon, a nato eena SEJLEKO GBE gradove 


\Sredovječna kultura. 


Viteštvo. Za krstaških se vojna razvi nov stalež — 
viteštvo. Značaj mu je internacionalan, jer ima jednu odgoju, 
jedne običaje i jedne ideale. Značajni su gradovi njihovi, 
oprema, igre (turniri), služenje gospođama i književnost (tru- 
baduri i trouveri u Francuskoj, Minnesćingeri u Njemačkoj). 
Kasnije se viteštvo izrodilo, od nekadašnjih zatočnika , vjere 
postadoše dijelom otimači i razbijači. Iznašašće puščanoga 
praha uništi njihovu vojničku vrijednost. — Posebna su vrsta 

viteški redovi: templari ili božjaci, ivanovći (kasnije 
rodski i malteski vitezovi) i njemački red. & 
Feudalizam. U 11. se vijeku poče cijepati društvo 
slobodnih ljudi, među kojima ne bijaše prije razlike. Svi, 
koji polaze u boj na konju, drže se za plemenitije od osta- 
loga naroda, Tako nasta nasljedno plemstvo, koje se opet 
dijeli na vojvode, knezove, grofove, barune, slobodnu gospodu, 
biskupe, opate, vitezove i kaptole. Plemstvo je gospodar na 
svojim lenima: pobira porez, diže vojsku svojih vazala (i vazal 
daje svoj "posjed kao leno) i vođi je pod svojom zastavom. 


Feudalna prava. Jedan dio svoje zemlje davaju, ple- 
mići seljacima, koji su im za to davali .daće u novcu, naravi 
i u radnoj snazi (rabota). e 

Gradovi se razviše iz trga. Građani it kupe od po- 
sjednika trga slobodu ili dobiju od kralja i knezova .povla- 
stice, po.kojima se sami upravljaju, Stanovništvo su pogla- 
vito trgovci i obrtnici, koji sklapaju cehove. Kitt) 

Seljaštvo. Slobodnih seljaka ima «vrlo malo: Vešinor 
su. zakupnici, koji se pomalo prometnu u Xmetove. | Potkraj 
srednjega vijeka. učine od njih nevoljnike, koji.se često bune: 
Druge su nevolje: kuga, rat, glad i požar, 

Obrt se osobito razvio u Flandriji, Njemačkoj, Češkoj 
i sjevernoj Italiji: sukno, platno, svila, željezo, koža, krzno, 
staklo i sitna roba (Niirnberg). 


Kultura. Arapi su snošljivi. Državu slabi neuređeno 
nasljedstvo prijestola. Znatno se podigla materijalna kultura: 
ratarstvo (umjetno natapanje, osobito u Španjolskoj, Širenje 
kulturnoga bilja, riža, pamuk, slađorovača, datula, južno voće), 
industrija (baršun, svila, damast, sagovi, koža, staklo, ma- 
jolika, papir, kovni predmeti) i trgovina (novac, ceste, stu- 
denci). S materijalnom kulturom podigne se znatno i duševna. 
Lijepa knjiga (Tisućui jedna noć, Hamasa, Ferdusii Hafis), 
znanost (filozofija, medicina, astronomija ( i matematika, u fizici 
upotrebljavaju eksperimenat, povijest i zemljopis); za obra- 

zovanost se brinu početne i visoke škole (srednjih nema) i 
biblioteke. Graditeljstvo stvori nov slog arapski. Najzname- 
nitije su građevine džamije (Cordova) i palača Alhambra. 

Trgovina je do 10. vijeka na zapadu u rukama Židova 
i Lombarda, na istoku u rukama Grka i Arapa. Poslije se 
počnu njom baviti i drugi, naročito Talijani (Amalfi, Venecija, 
Genua, Pisa), Rusi (Kijev) i Nijemci; na zapadu je Brugge 
glavno trgovačko mjesto s velikim sajmovima. U Njemačkoj 
se združe gradovi u Hanzu, koja je imala u Bruggeu, Lon- 
donu, Bergenu i Novgorodu svoje kontore i skladišta, baš kao 
što Talijani u Levanti (fondaki). Trgovini smetaju slaba pro- 
metala i raznovrsni novci. Karlo uvede srebrnu novčanu vri- 
jednost, koja se pod utjecajem istoka prometne u zlatnu (flo- 
reni). Za krstaških se ratova razvi novčarstvo (mjenica). 

Duševna kultura. Glavna je znanost srednjega vi- 
jeka feologija, njoj služi filozofija, koju zovu školastika, jer 
se u školi predaje. Glavno. sredstvo školastike je dijalektika. 
U školastici se pojaviše dva pravca: realizam i nominalizam. 
Najznatniji su školastici nadbiskup canterbyrijski Anselmo, 
Abailard (skeptik), Albert Veliki, Toma Akvinski i protivnik 
njegov Duns Skot. Školastici je protivna mistika (sv. Bern- 
hard od Clerveauxa, Toma Kempenski), koja nastoji srcem i 
ljubavlju spoznati Boga. I krstaške vojne nađu svoje pisce 
(Vilhelm Tirski, Jakov iz Vitryja, Ville Hardouin). — Škole 
su gradske, retorske i stručne. Iz njih se razviše sveučilišta 
(Bologna, Pariz, Oxford, Cambrige) s bakalaurima, magistrima 
i doktorima. 

Umjetnost. Iz romanskoga se sloga razvi gotski sa 
šiljastim lukovima, potpornjima, uskim visekim zvonicima i 
prozorima, s ,Masswerkom“, fijalama, sa svom silom deko- 
rativnih kipova, reljefa, ruža, lišća i t. d. 


\ Crkva. 
Premoć se papa pokaza g. 1300. (koju je Bonifacije VIII. 
proglasio jubilarnom), kad je sila svijeta nagrnulo u Rim. 

Baš taj se papa sukobi s Filipom IV. Lijepim, kraljem 
francuskim, što je udarao prireze na crkvena dobra i zvao 
duhovnike pred svoj sud (bula unam sanctam — dva mača). 
Kad je papa Filipa udario crkvenim prokletstvom, dade ga 
Filip u Anagniju uhvatiti. Bonifacije se oslobodi, ali za kratko 
vrijeme umre. Drugi nasljednik njegov Klement V. udari prije- 
stolnicu svoju u Avignonu, te postane sasvim zavisan o 
francuskom kralju (babilonsko sužanjstvo 1309.—1377.). Filipu 
zavolju ukine templarski red. Poslije smrti pape Gregorija 1., 
koji se g. 1377. preselio u Rim, izaberu ozlovoljeni franc. 
kardinali protiv pape Urbana VI. protivupapu Klementa VII, 
koji se nastani u Avignonu. Tako postane shizma. Kako je 
zbog toga pao ugled papama, skine crkveni koncil u Pisi (409.) 
obojicu te izabere novoga Aleksandra V.;ali prva se dvojica 
ne htjedoše zahvaliti, tako bijahu 3 pape. Nasljednika Ale- 
ksandrova Ivana XXIII. nagovori car Sigismund, da sazove 
u Konstanz koncil (1414.—1418.), koji je imao vratiti crkvi 
jedinstvo i preporoditi je reformama./ 


Crkveni sabor u Konstanzu skine najprije sva tri pape, 
a onda osudi nauku Husovu. Hus je udarajući poput Wiklifa 
na bogatstvo i zloporabe u crkvi našao mnogo odziva u na- 
rodu češkom, te su protivnici njegovi Nijemci morali ostaviti 
praško sveučilište. Na poziv Sigmundov dođe u Kostanz, gdje 
ga osude i spale, kad nije htio nauke svoje opozvati (1415.). 
G. 1417. izaberu za papu Martina V., koji je koncil odgodio. 
Reforma se crkve nije provela. Smrt Husova rodi husitskim 
ratovima (1419.—1434.), u kojima su Husiti, ma da su se cije- 
pali na umjerene utrakviste i Taborićane, svagda krstaše Sig- 
mundove pobijeđivali (Zvan Žiška pod Žiškinim brdom i Više- 
gradom 1420., a kad je Žiška umro, Prokop Veliki kod Usti 
nad Labom i drugdje). Ti se ratovi svrše baselskim kom- 
paktatima: Česi mogu primati sv. pričest pod obje prilike 
(1434.). Taborićane. koji nijesu htjeli na to pristati, Polka 
kod Lipana. 

'Reforma'se crkve nastavi na “koncilu'baselskom 
(1431.—1437.); kad je taj proglasio, da je koncil nad papom, ra- 
spusti ga papa Euger IV. i sazove novi u Ferraru, odakle ga 
premjesti u Firenzu, gdje je sklopljena' s bizantskim car- 
stvom unija (1439.). Francuska proglasi t. zv. pragmati- 
čkom sankcijom slobodu galikanske VV s ostalini 
državama sklapahu pape konkordate. i 


"za boravka papa" u Avignonu nastade u papinskoj 
državi prava anarhija. Jedno je vrijeme prekinu vatreni Ni- 
kola Laiirentije (Cola Rienzi), ali ga doskora protjeraju (1447.) 
a kad se kao papinski Senator vratio, ubiju. Uređenije prilike 
nastanu, kad se vratile pape u Rim. Feuđalnu gospodu pri- 
tisne papa "Aleksander VI. (Cesare Borgia), pa. Julije II. Za 
znanost su zaslužni Nikola 'V. (knjižnica vatikanska), 
Pio IL (Wumanista) i Pavao II, koji je kupio starine i 
umjetosti. Nepovoljno djeluje u državi nepotizam, 


\Njemačka. 
Na poticaj Lotara III. (1125.—1137.) započnu njemački 


knezovi rat s Polapskim Slavenima (Albreht Medvjed, Adolf 
Holsteinski i Henrik Oholi.). 


Hohenstaufovci (1138.—1254.): 


Konrad III. (1138.—1152.). Borba s Henrikom Oholim i 
bratom Welfom svrši se tako, da je sinu Henrikovu Henriku 
Lavu povratio Sasku, a Bavarsku ostavio Henriku Jasomirgottu, 


Fridrih I. Barbarosa (1152. — 1190.) povratio Henriku 
Lavu Bavarsku, a Austriju podigne na vojvodinu (1156.). Radi 
lombardskih gradova, koji.se otimahu caru, a pristao je uz njih 
papa Aleksandar III., povede pet vojna na Italiju, ali bez .oso- 
bita uspjeha; po. miru u Konstanzu (1183.) zadovolji se go- 
dišnjim dankom. — Henrik Lav prognan izgubi sve osim 
Braunschweiga i Liineburga (Fridrih II. podigne to na voj- 
vodinu 1235.). Bavarsku dobije rod Wiitelsbacha. 

Henrik VI. (1190.—1197.) baštini po ženi Konstanciji 
kraljevinu obiju Sicilija. Poslije smrti njegove dobije Njemačka 
dva vladara Filipa Švapskoga i sina Henrika Lava 

Otona IV. (1198.—1215.). Papa /nocencije_ III. pristane 
uz Otona IV., a poslije nasilne smrti Filipove (1208.) priznadu 
ga i protivnici za kralja. No kad se počeo miješati u poslove 
talijanske, pozove /nocencije njemačke knezove, da priznadu 
kraljem njegova štićenika Fridriha II. (1212.—1250.). Fridrih 
uredi u Siciliji kao apsolutan vladar modernu državu 
s plaćenim činovništvom. U Njemačkoj nasuprot dade worm- 
skom privilegijem (1231.) knezovima vladarsko pravo, oni su 
zemaljski gospodari u oblastima svojim. Uvede državni mir. 
Fridrih se radi krstaške vojne zavadi s papom Gregorijem IX., 
koji ga prokune; doskora se (1230.) izmire. Ali kad je nato 
Fridrih dao Sardiniju svomu sinu Enziju, prokune ga papa 
nanovo, na crkvenom ga saboru u Lyonu (1245.) pače svrgne 
s prijestola i podigne dva protivukralja. Sin i nasljednik Fri- 
drihov Konrad IV. (1250.—1254.) bori se radi južne Italije; 
papa je dade Karlu Anjouvinskomu. On potuče najprije Konra- 
dova polubrata Manfreda, a onda sina Konradova Konra- 
dina, koga pogubi (1268.). Karlo zadrži samo Napulj, Siciliju 
mu otme Petar III. Aragonski (sicilska večernja 1282.). 

U Njemačkoj traje od 1254.—1273. interregnum ili bez- 
vlađe, premda su dva kralja Rihard Cornwallski i Alfons X. 
Kastilski u isto vrijeme vladala, 

*1 

\ Rudolf Habsburški (1273.—1291.) prisili Premysta II. (Ota- 
o) te se odrekao Austrije, Štajerske, Koruške, Kranjske i 
i slovenske marke, a Česku i Moravsku je zadržao kao leno 
(1276.). 1278. razbije Pfemysla na Moravskom polju. 1282. dade 
sinovima Albrehtu i Rudolfu Austriju, Štajersku, Kranjsku i 
slovensku marku. Državi vrati opet red i mir. 


! * dijeli pojedine odsjeke u povijesti država (ovdje 3. 
od 4. doba.) 
Dr. Sti. Srkuli: Pregled povijesti. 4 

Poslije Adolfa Nasavskoga (pade kod GčlIheima) postane, 
kraljem Albreht I. Austrijski (1298.—1308.). Njega ubije sinovac E; 
Ivan Parricida. 

Henrik VII. Luksemburški (1308.—1313.). Sin mu Ivan 
postane kraljem češkim. Henrik primi u Rimu carsku krunu i 
htjede obnoviti carsku vlast u Italiji, ali uzalud. Habsburgovce 
oslabi tim, što je podupirao protiv njih Schwyz, Uri i Unter- 
walden. Prve dvije općine podvrgne već Fridrih II. izravno pod 
državnu vlast, a s Unterwaldenom učini to isto Henrik VII. 
(1309.). Ta tri prakantona sklopiše već 1291, vječni savez. 
Švajcari osiguraju sebi kasnije slobodu pobjedama nad Habs- 
burgovcima Leopoldom I. kod Morgartena (1315) i Leo- 
poldom III. kod Sempacha (1386.), a kod Gransona, Murtena 
i Nancyja nad vojvodom burgundskim Karlom Smjelim. G. 1499. 
prizna im car Maksimilijan potpunu nezavisnost. Državnu sa- 
mostalnost im prizna westfalski mir 1648./ 

Ljudevit IV. Bavarac (1314.—1347.) razbije i zarobi pro- 
tivukralja Fridriha Lijepoga Austrijskoga kod Miihldorfa 1322. 
(+ 1330. kao suvladar). Za borbe s papom zaključe knezovi 
izbornici g. 1338. na svom sastanku u Rensu: Car i kralj bit 
će onaj, koga svi ili većina izbornika izabere, a ne treba mu 
papinske potvrde. Zato, što je svakako gledao da raširi posjed 
porodici svojoj (Margareta Mauliasch), zavadi se s knezovima 
izbornicima, koji su na poziv papin izabrali Karla IV. Luksem- 
burškoga. 

Karlo IV. (1347.—1378.) (protivukralj Giinther Schwarz- 
burški odreče se sam) izda 1356. zlatnu bulu: 7 knezova izbor- 
nika i to nadbiskupi u Mainzu, Trieru i Kčinu, kralj češki, 
vojvoda saski, markgrof braniborski i pfalzgraf na Rajni biraju 
kralja. Karlo se doduše okruni carskom krunom u Rimu, ali 
u talijanske se poslove nije miješao. On se okruni i za kralja 
arelatskoga (1365.). Početak crkvenoga raskola (1378.). Procvat 
Hanze. Sin njegov Većeslav (1378.—1410.) htjede anarhiji u 
Njemačkoj stati na put zemaljskim mirom, ali ne uspije ni 
on ni protivukralj Rupreht Falački (1400.—1410.). 

N Sigmund (1410.—1437., 3 cara i 3 pape), brat Većeslavov, 
ne prođe bolje. Cijelu vladu njegovu ispunjaju crkveni po- 
slovi i husitski ratovi. Svomu prijatelju Fridrihu VI. Hohen- 
zollerncu dade kao leno Branibor (1415.). 

1438.—1740. Kraljevi i carevi iz kuće Habsburg: 

Albreht II. Austrijski (1438.—1439.), zet Sigmundov. 

Fridrih III. (1440.—1493.) jest posljednji u Rimu okru- 
njeni car, Fridrih III. bijaše slab vladar, Sretniji bijaše ženidbom: 
sina Maksimilijana oženi s Marijom, kćerkom Karla Smje- 
loga a nasljednicom Burgundije i bogatih flandrijskih i holan- 
deskih gradova. Matija Korvin ote mu Donju Austriju. 

Maksimilijan 1. (1498.—1519.), posljednji vitez, uze 
naslov ,izabrani car rimski“, jer mu Mlečani nijesu dali,. da 
prođe zemljom njihovom na krunidbu u Rim (1508.). Na saboru 
u Wormsu (1495.) proglasi ,vječni zemaljski mir“ (ukida se 
Fehderecht), državnim staležima kroji pravdu državni ko- 
morski sud; da se provedu odluke sudske, razdijeli Nje- 
mačku u 10 okružja. U vojsci uvede Landsknechte. Ugovo- 
rima pribavi porodici svojoj zemlje češke pa Ugarsku i 
Hrvatsku. U Italiji ne bijaše sretne ruke; francuski kralj 
Franjo_1. osvoji Milan, a Španjolci Napulj. 


— Srbija. 

Odbijajući navale bugarske istakoše se Srbi Rašani 
među susjedima svojim, koji se pomalo počeše oko njih 
okupljati. Kao prvi vladar pominje se Višeslav (oko 780.) i 
potomak njegov Vlastimir (oko 850.). Njega naslijede sinovi 
Mutimir, Strojimir i Gojnik. Vasilije 1., koga su Hrvati i Srbi 
priznavali za vrhovnoga gospodara, pošalje Mutimiru sveće- 
nike, da mu pokrste narod (oko 879.). 

U vrijeme cara Vasilija 1. i Samuila Bugarskoga ističe 
se Duklja s knezom Vladimirom (Vladimir i Kosara). Kad 
je 1018. pala bugarska država, dođe i Duklja pod bizantšku 
vlast. Srbima vladaju dvije porodice: jedna u Primorju (Duklji, 

Travunji i Zahumlju), druga u Raškoj. Savremenik Petra I. Kre- 
simira Mihajlo vlada Bosnom i Raškom. On namjesti u Raškoj 
župana Vukana. Mihajlu dade papa Grgur VII. naslov kra- 
ljevski, a biskupiju u Baru podigne na nadbiskupiju. Kad po- 
slije smrti nasljednika Mihajlova Bodina Duklja oslabi, po- 
digne se opet Raška pod Vukanom. 


Po smrti Mutimirovoj zavladaju sinovi njegovi Pribislav, 
Bran i Stefan, ali ih protjera Petar Gojniković. Kako je pri- 
stajao uz Bizant, uhvati ga Simeon, a na njegovo mjesto postavi 
Pavla Branovića 917. Kad se i on iznevjeri, postavi za 
kneza Zahariju Pribislavljevića. Ni on mu ne ostane vjeran, 
već pobjegne u Hrvatsku. Kad je Bugarska za nasljednika 
Simeonova počela slabjeti, oslobodi Časlav  Klonimirović 
Rašku gospodstva bugarskoga te joj pripoji Bosnu (931.). Po- 
slije njegove se smrti opet raspadne država. 

Oko g. 1169. postane velikim županom Stjepan Nemanja. 
On zauzme Duklju i južnu Dalmaciju, k tomu priklopi i znatan 
dio susjednih oblasti bizantskih. Nemanja je osnivač dinastije 
Nemanjića. Glavna je zasluga njegova, što je u Srbiji učvrstio 
pravoslavnu vjeru, sačuvao joj državno jedinstvo i slobodu. 
Predavši vladu sinu Stjepanu, umre 1199. u zadužbini svojoj 
Hilandaru. 

Stefan Prvovjenčani (1196.—1228.) bori se isprva s mlađim 
bratom Vukanom. G. 1217. okruni se krunom, koju mu posla 
papa Honorije III. Sveti Sava Prosvjetitelj ishodi u nikejskoga 
cara i patrijara samostalnu arhijepiskopalnu crkvu ( 1236. u 
Žiči kao prvi arhijepiskop srpski). Nasljednici Stefanovi su 
Stefan Radoslav, Stefan Vladislav, Stefan Uroš I. (1243.—1276.). 
Za Uroša dođoše u Srbiju Sasi iz Erdelja i počeše kopati 
rude. Dobitak je bio tolik, te su nasljednici njegovi mogli 
uzdržavati plaćeničku vojsku i razmicati državne granice. 
Uroša zbaci sin njegov Stefan Dragutin, koji se za kratko 
vrijeme odreče vlade na korist mlađemu bratu 

Stefanu Urošu II. Milutinu (1281.—1321.). Za Uroša II. 
poče se država nenadno dizati. Grcima ote sjevernu Make- 
doniju i Arbanasku, ali u borbi za baštinu Stefana Dragutina, 
koji je od ugarskoga kralja dobio sjevernu Bosnu, Mačvu i 
Srijem, osta kratkih rukava. Sin njegov Stefan Uroš III. De- 
čanski (1321.—1331.) izgubi na zapadu Hum, ali zato potisne 
Grke i pobijedi saveznike njihove Bugare kod Velbužda 
(1330.). Srbija postane prvom državom na Balkanu. Zadužbina 
mu je samostan ,Dečani“. Njega zbaci sin mu Stefan Dušan. 


Stefan Dušan Silni (1331.—1355.) osvoji Arbanasku i Ma- 
kedoniju osim Soluna. Godine 1345. okruni se u Skoplju za 
»cara Srb'lem i Grkom“. Podigne srpski patrijarhat u Peći. Go- 
dine 1348. osvoji Tesaliju i Epir. Dušan nastoji, da različne 
dijelove države sklopi u skladnu cjelinu, da očuva starinske 
uredbe, ali ne uspije zbog prevelike moći vlastele, samo- 
stalnosti namjesnika i zbog šarolika stanovništva. Brine 
se za trgovinu i izdaje svoj znameniti zakonik. Umre negdje 
u jugozapadnoj Makedoniji 1355. — Posljednjemu Nemanjiću 


Urošu IV., sinu Dušanovu, otme se jug, Ludovik mu uzme 
Mačvu s Beogradom; država se raspadne na više oblasti, a 
njemu ostane zemlja između Šara i Dunava. Uz njega se javlja 
kao kralj Vukašin, koji drži zemlju Šaru na jug (1366.), ali nastrada 
kod Črnomena, gdje ga Osmalije potuku (1371.). Poslije smrti 
cara Uroša (1371.) ostane država i dalje raskomadana: Po- 
moravljem vlada knez Lazar Hrebeljanović, zemljom oko Ko- 
sova Vuk Branković, Balšići u Zeti, Nikola Altomanović u 
rudničkom i užičkom kraju (njegovu zemlju doskora podijele 
Lazar i Tvrtko). Najugledniji bijaše Lazar; prikupljajući srpske 
vladaoce odbijaše Turke, ali izgubi na Kosovu bitku i život 
(Miloš Obilić i Vuk Branković 1389.). 


Poslije bitke na Kosovu polju očuva udovica Lazareva 
carica Milica mirom, što ga je sklopila s Bajazitom, očevinu 
nejakim sinovima svojim Stefanu i Vuku, ali pod pogodbom, 
da plaća danak, da daje vojsku i da dade kćerku Olivijeru 

Bajazitu za ženu. Bajazit natjera i ostale srpske dinaste (Kra- 
ljevića Marka), među njima i Vuka Brankovića, da ga priznadu 
gospodarom, ali kad se Vuk htjede pomoću Ugarske riješiti 
toga gospodstva, zbaci ga Bajazit; kasnije dobiju opet sinovi 
njegovi očevinu. Nesrećom turskom kod Angore (1402.) oko- 
risti se jedini od Srba Stefan Lazarević, koji Srbiji opet pri- 
bavi gotovo samostalnost. Nasljednik i sestrić njegov Đurađ 
Branković (1427.—1456.) bijaše isprva slabe sreće. Ugrima 
prepusti Mačvu s Beogradom, a sultan Murat II. otme mu 
Srbiju, makar mu je dao kćerku svoju Maru za ženu. Poslije 
nesreće turske u balkanskim gorama dobije natrag zemlju svoju 
mirom u Segedinu (1443.). Potkraj vlade ote mu jedan dio 
zemlje sultan Mehmed Il. Sin Stefanov Lazar Lazarević 
umre za kratko vrijeme (1458.). Nasljedniku njegovu Stjepanu 
Tomaševiću, koji je oženio kćer Lazarevićevu Maru, zauzmu 
Turci Smederevo i pretvore despotiju. u pašaluk g. 1459. 

Još se držala Zeta. Ona se poslije smrti Uroša IV. odvo- 
jila od Srbije, a vladali su njom Balšići (1360.—1421.), koji su 
imali boja koje s Turcima, koje opet s Mlečanima i Bošnja- 
cima. Poslije smrti posljednjega Balšića (II) zavlada Stefan 
Lazarević i Đurad Branković. G. 1439. istrgnu Mlečani Đurđu 
primorje, a gospodar Gornje Zete Stefan Crnojević doonda 
vazal Đurđev, proglasi se gospodarom pod vrhovništvom 
mletačkim. Nasljednici se njegovi održaše do g. 1499., kad 
su Turci posjeli Zetu. Đurađ Crnojević ode u Mletke. G. 1493. 
osnuje u Obodu prvu srpsku štampariju. 


\Bosna. 

Isprva je Bosna obuhvatala samo gornji tijek rijeke 
Bosne na zapad do porječja gornjega Vrbasa, na istok i jugo- 
istok do Drine. Od 12. vijeka sve do propasti svoje širila se 
na račun hrvatskih i srpskih oblasti. Izvan Bosne su Soli. 
Ime Bosne pominje prvi Konstantin Porfirogenet. Jedno vri- 
jeme bijaše pod hrvatskim i srpskim vladarima. Poslije rasula 
Bodinove države segne onamo moć ugarsko-hrvatskih kra- 

ljeva. Bela I. (IL) krsti se g. 1138. i rex Ramae; domaći se 
vladari zovu veliki ban. Kao prvi pominje se Borić, Hrvat 
iz požeške županije. Oblast mu se proteže već do Save. 

Hum ili Zahumlje stere se od Dubrovnika do Ne- 
retve na sjever. Humu pripada i Stonski rat. Kao prvi se 
knez u Tomislavovo vrijeme pominje Mihajlo. Kasnije dođe 
Hum pod Duklju, a najposlije pod brata Nemanjina Miroslava 
(oko 1200.), koji je osnovao ondje sekundogenituru Nje- 
manjića. Ta sekundogenitura priznaje često vrhovništvo 
ugarsko-hrvatsko. Kad ona negdje oko 1280. izumre, zavlada 
Humom srpski kralj Stefan Uroš II. 


* 


Nasljednik Borićev je Kulin (1180.—1204.), koji prizna 
opet vrhovništvo ug.-hrvat. kralja Bele II. (1II.). Kulin, kao što 
i nasljednik njegov Matija Ninoslav (1204.—1251.), štite bogo- 
milstvo. Kadgod bi došla ug.-hrv. vojska u Bosnu, da istrijebi 
bogomile, priznali bi se oni katolicima; čim bi vojska izašla, 
prigrlili bi opet bogomilstvo. Iza smrti Matije Ninoslava pla- 
nuše borbe radi banskoga prijestola. To upotrijebi kralj 
Bela III. (IV.) i razdijeli Bosnu na tri banovine: Bosnu (po- 
rječje gornjega Vrbasa i Bosne), u kojoj pusti vladu i nadalje 
rodu Ninoslavovu Prijezdi [., dok Usoru i Soli dade zetu 
svomu Rastislavu Černigovskomu (1254.). 

Sin Prijezdin Stjepan Kotroman oženi kćerku srpskoga 
raskralja Stefana Dragutina (na to se poziva kasnije Stjepan 
Tvrtko). Potkraj 13. v. jest gospodar Bosne hrvatski ban Pavao 
Šubić. Poslije pada Mladena Šubića jest opet gospodar Bosne 
Stjepan Kotromanić (1322.—1353.), koji je dobio još Usoru i 
Soli, a Srbiji oteo Hum. On je vrhovni gospodar Donjih kra- 
jeva, k tomu dobije ,Zapadne strane“ ili »Završje“ i ,Krajinu“ 
između Cetine i Neretve. U ratu s Dušanom obrani svoju 
zemlju. Stjepan uda kćer Jelisavetu za Ljudevita Velikoga, u 
Bosni ga naslijedi brat V/adislav,.a onda Stjepan Tvrtko 
(1354.—1391.). Tvrtka prisili Ljudevit, da mu odstupi Zahumlje. 

Kao rođak izumrlih Nemanjića osvoji jedan dio Raške (Po- 
drimlje) i Travunju, te se g. 1377. okruni za kralja bosan- 
skoga i srpskoga. Kad su se Hrvati borili s Marijom i Sigmun- 
dom, okupi oko sebe svu Hrvatsku Velebitu na jug, te se 1390. pro- 
zovekraljem hrvatskim i dalmatinskim. Njegov brat Sljepan 
Dabiša (1391.—1395.) nagodi se sa Sigmundom. Poslije kratke 
vlade Dabišine udovice Jelene Grube dođe na prijesto neza- 
koniti sin Tvrtkov Stjepan Ostoja (1398.—1404.), a onda Stjepan 
Tvrtko II. (1404.—1408.), koga zarobi kralj Sigmund. Neki bo- 
sanski velikaši podignu opet na prijesto Stjepana Ostoju 
(1408.—1418.). On se održi protiv Sigmunda, ali mora pri- 
znati njegovo vrhovništvo i odstupiti Usoru i Soli. U borbi 
sa Sigmundom pozove vojvoda Hrvoje Hrvatinić, koga su 
svi ti kraljevi bosanski slušali, Osmanlije u pomoć. Poslije 
kratke vlade Ostojina sina Stjepana Ostojića dođe opet 

Stjepan Tvrtko II. (1421.—1443.). Uzalud traži Tvrtko i 
nasljednik njegov Stjepan Toma (1443.—1461.) u Ugarskoj i u 
pape pomoć protiv Osmanlija. Već Tvrtko plaća od g. 1435. 
sultanu danak, a kad ga je Stjepan Tomašević (1461.—1463.) 
uskratio, izgubi zemlju i život. Osvajač Mehmed el-Fatih dade 
ga pogubiti (1463.). 

Hercegovina. Odmah poslije smrti Stjepana Tvrtka I. 
zavlada većim dijelom Huma Sandalj Hranić, koji ga proširi 
na istok sve do Lima. Sinovac i nasljednik njegov Stjepan 
Vukčić Kosača (1435.—1466.) osvoji još Trebinje i Kra- 
jinu. Od cara Fridriha Ill. dobi g. 1448. naslov ,hercega 
sv. Save“. Odatle potječe ime Hercegovini. Sinovi njegovi 
vladaju već umanjenom Hercegovinom do g. 1482., kad je 
osvoje Osmanlije. 


(Bugarska. 


Isprva žive Bugari, koji su 679. pod Isperihom provalili 
preko Dunava, a onda se s ondješnjim Slavenima stopili u 
jedan narod, u miru s Bizantom, ali se sredinom 8. vijeka 
započnu dugotrajni ratovi, u kojima se istakne knez 

Krum (802.—815.). On osvoji Sredec i uništi cara Nike- 
Jora. U državi svojoj učvrsti kneževsku vlast, zavede red i 
mir. Nasljednici Krumovi rašire državu na sjeverozapad do 
u Srijem, na zapad preko Ohride, na jug do Soluna i gledaju 
da pokore Srbe u Raškoj. G. 865. pokrsti se Boris, sin Presja- 
mov. U, njega nađu učenici Metodijevi utočište, 

Simeon Veliki (893. ? —927.) vojuje s Grcima, Madžarima, 
Srbima i Hrvatima. Raširivši državu do Egejskoga, Jonskoga 
i Jadranskoga mora, okruni se carskom krunom i prozove 
»car bugarski i grčki“. Prijestolnica mu je Velika Preslava. 
Zlatno doba bugarske knjige. Za sina mu Petra odijeli se za- 
padni dio pod Šišmanom (963.), a Petru ostane istočni dio. 
Za njegove vlade nauča Bogomil novu vjeru. Istočni dio 
“osvoji najprije ruski knez Svjatoslav, a onda Cimisko (971.). 
U zapadnoj Bugarskoj vojuje s Grcima 

Samuil (976.—1014.), mlađi sin Šišmanov. Vasilije II. 
(Bugaroubica), uništi mu vojsku kod Belasice (1014.) i po- 
kori sasvim Bugarsku (1019.). 

* 

G. 1186. obnove braća Petar i Ivan Asjan bugarsku 
državu (Trnovo prijestolnica). Njihov najmlađi brat Kalojan 
(1197.—1207.) raširi državu na zapad, osvojivši Beograd, Bra- 
ničevo, Niš, Prizren i Skoplje. Kardinal Leon okruni ga kra- 
ljevskom krunom (1204.), ali se on naprosto zove impe- 
rator. Poslije smrti njegove nastane velik metež. Bugarsku 
pridigne opet 

Ivan Asjan II. (1218.—1241.). On razbije epirskoga cara 
Teodora kod Klokotnice (1230.) i razmakne državu na zapad 
do Drača. U nikejskoga cara i patrijara ishodi, te od bugarske 
arhijepiskopije postane samostalan patrijarhat. Nastojeći oko 
mira, dizaše trgovinu i ukrasivaše prijestolnicu Trnovo. S 
Kalimanom II. izumre porodica Asjanovića. 

* 

Poslije izumrća Asjanovića zaređaju u Bugarskoj ve- 

liki neredi što radi prijestola, što opet od susjednih UgaraA, 

Grka i Tatara. Istom za Mihajla (1323.—1330.) osvanu ljepši 
dani, ali on nastrada od Stefana Uroša III. u bici kod Vel- 
bužda. Za Ivana Aleksandra otpadne Dobruča. Pred smrt 
razdijeli Ivan državu među sinove. Njegov sin Ivan Šišman 
III. jest posljednji bugarski car. Sultan Bajazit osvoji Trnovo 
i odvede cara u ropstvo (1393.). G. 1398. pade i Bdin Bazi- 
jatu u ruke. ) 


\Polapski Slaveni. 


Za slabih nasljednika Karlovih oslobode se Polapski 
Slaveni danka, što su ga plaćali. U to vrijeme procvate trgo- 
vački grad Julin ili Vineta. S Henrikom 1. započnu se na- 
novo njemačka osvajanja (oko 930.). Zloglasni markgrof 
Otona I. Gero prisili Polapske Slavene sve do Odre, te su 
priznali vrhovništvo Otonovo. (Izdaja braniborskoga kneza 
Tugomira). Uzalud ih je Oton krstio, g. 983. otresu se oni 
Nijemaca i njemačkih svećenika. Jedini Lužički Srbi prime 
kršćanstvo (1018.), kad su pod Poljsku pali. To ih spase od 
propasti, jer kad ih je opet Njemačka (1032.) podvrgla, nijesu 
ih više mogli radi vjere progoniti. 

U drugoj polovici 11. v. procvate Rujana pod Krutom. 
Sredinom 12. vijeka zagospoduje Albreht Medvjed; osvojivši 
g. 1157. Branibor, prozove se markgrofom brandenburškim. 
U isto vrijeme pokori Henrik Lav Bodrice (1160.), ostavivši 
istočni dio, današnji Meklenburg, knezu Pribislavu, a do- 
mala pade i Rujana s Arkonom danskomu kralju Valdemaru 
u ruke. Pomorani se pokrste (kneza Vratislava pokrsti Oton 
Bamberški), ali knezovi im se ponijemče, a s njima i narod 
njihov. 


IČeška. | Poljska. 
Do 1306. Premyslovići. | Do 1370. Pjastovići. 
Prve knezove, koji se po- Ujedinjenje poljske države 


minju, Borivoja i Ludmilu, po- | provedu Poljani, kojima vla- 

krsti Melodije u Velehradu. 
Unuk njihov | 
Sv. Većeslav  (921.—929.) 
mora priznati cara Henrika I. | 
za svoga vrhovnog vladara, | 
Tako padne Češka pod kul- | 
turni i politički utjecaj nje- 
mački. Većeslava ubije brat 
njegov Boleslav I. Grozni (929. 
do 967.) koji pridruži državi 
Moravu, zemlju slovačku, Sle- 
ziju i Malu Poljsku s Krako- 
vom. Oton 1. prisili ga na pla- 
ćanje danka. Sin njegov 


Boleslav II. Pobožni (967. 
do 999.) razmakne državu na 
istok do Buga. Za njegove je 
vlade Ceška imala najveći op- 
seg. 973. osnuje u Pragu bisku- | 
piju. Za nasljednika njegovih 
Boleslava III., Jaromira i Udal- 
riha propada država. 


Bolji dani svanuše za Bre- 
tislava (1034.—1055.). On uze 
još kao knežević Moravu Ma- 
džarima. Sada udari na zemlje 
poljske, ali ih se mora odreći, 
jer je Henrik IV. provalio u 
Češku. Na saboru u Hrudimu 
odredi, da bude knezom naj- 
stariji Premyslović (seniorat), 
što rodi domaćim neredima i 
nemirima.  Drugomu  naslje- 
dniku njegovu Vratislavu II. | 


daju u desetom vijeku Pjasto- 
vići. Od vladara se prvi po- 
minje 

Mječislav (960.—992.). On 
oženi Dubravku, kćerku Bole- 
slava Groznoga i primi krš- 
ćansku vjeru (966.). Mječislav 
se morao priznati vazalom cara 
Otona I. Velikoga. 

Boleslav Hrabri (992. do 
1025.) htjede sjeverne Slavene 
sjediniti u jednoj državi. Če- 
sima ote Sleziju i Malu Poljsku, 
kasnije Moravu i zemlju slo- 
vačku (u osvajanju Češke za- 
priječi ga njem. kralj Henrik II.); 
na sjeveru osvoji Pomorje, na 
zapadu mu ustupi Henrik II. 
Lužicu; Rusima ote Crvenu 
Rusku, a Madžarima sjev. Ugar- 
sku. Papa Silvestar II. načini 
od biskupije u Gnijeznu nad- 
biskupiju. I unutrašnju upravu 
uredi: kastelani upravljaju ze- 
mljom, pobiraju danak, kraljev- 
ski suci (nestarješine) sude ve- 
ćim krivcima. Pred smrt se po- 
maza za kralja. Po smrti Bo- 
leslavljevoj nastanu u državi 
nemiri, susjedi joj otmu poje- 
dine oblasti. Nešto je opet 
pridigne 

Boleslav II. Smioni (1058. 


| do 1079.) ratujući sa susjed- 


nim narodima; ali kad se za- 

dade Henrik IV. kraljevski 
naslov (1186.). 
* 

Nasljednik Sobjeslavov Vla- 
dislav II. (1140.—1173.) dobije 
od Fridriha 1. Barbarose za 
usluge, što mu ih je u ratu s 
lombardskim gradovima učinio, 
kraljevski naslov (1158.). 
Za smutnja poslije smrti Vla- 
dislavove ne uspije Barbarosi, 
da od Češke ocijepi Mora v- 
sku, koju je povisio na mark- 
grofoviju (1182.). Uređene pri- 
like nastanu s Premyslom I. 
(Otakarom 1197.—1230.). Oko- 
ristivši se borbom između 
Hohenstaufovaca i Welfovaca, 
ishodi sebi kraljevsko dosto- 
janstvo; potvrdi mu ga Fridrih 
IL. t. zv. zlatnom bulom 
sicilskom (1212.). 

Većeslav I. (1230.—1253.), 
obrani zemlju od Mongola. 

Piemysl II. (Otakar 1253. 
do 1278.) steče još za živa oca 
Austriju (1251.), bitkom kod 
Kressenbruna (1260.) Štajersku, 
a 1269. baštini Korušku i Kranj- 
sku; tako postade najmoćnijim 
vladarom evropskim. U ratu 


s Prusima utemelji Kraljevac. | 
U državi pazi na red. Pade | 
na Moravskom polju u boju | 
protiv Rudoifa Habsburškoga | 


vadio s crkvom, jer je ubio 
krakovskoga biskupa sv. Sta- 
nislava, morao je bježati u tu- 
đinu. 

* 

Poljska procvate lijepo za 
Boleslava III.  Krivoustoga 
(1102.—1138.). On se sretno 
odrva Henriku V. i pokrsti 
Pomorane. Pred smrt razdijeli 
državu u 4 dijela. Uvede se- 
niorat u prijestolonasljedstvu 
sa velikokneževskom stolicom 
u Krakovu; zato nastaju oti- 
manja, veliki domaći nemiri 
i neredi. Daljim se diobama 
razdrobi država još više. Ne- 
složniknezovi nijesu mogli od- 
bijati susjede, zato pozove ma- 
zovski knez Konrad njemačke 
vitezove protiv Prusa. 

Poslije odlaska Mongola 
(Ljegnica 1241.) počeše kne- 
zovi poljski jatimice naselja- 
vati Nijemce, te začas nikoše 
njemačka sela i gradovi, koji 
su cijele krajeve ponijemčili, 
osobito Sleziju. 

Bonifacije VIII. prizna 1295. 
Poljsku za kraljevinu. Potkraj 
13. vijeka dođe Poljska pod 
Češku, od koje je oslobodi 
Vladislav Lokietek, 

injegovih saveznika Ma- 
džara. Sin njegov 

Većeslav II. (1278.—1305.) 
posta kraljem poljskim. 

Većeslava III. umore u Olo- 
mucu. S njim umre posljednji 
Piemyslović (1306.). 

\ Češka. 

U 13. vijeku se naseli sva sila Nijemaca u Češkoj; oni 
donesu sa sobom obrt i trgovinu, ali i njemačko pravo, jezik 
i običaje. Češka malo ne pođe putem Polapskih Slavena. 

* 


Iza kratke vlade Rudolfa Habsburškoga (1306.—1307.) 
i Henrika Koruškoga (1307.—1310.) dođe na prijesto kuća 
Luksemburg (1310.—1437.). Prvi Luksemburgovac Zvan (1310. 
do 1346.) steče Sleziju, Lužicui Cheb. Najznatniji je Karlo I. (IV.). 
On podigne u Pragu nadbiskupiju (1344.), sveučilište (1348.), 
sagradi stolnu crkvu sv. Vida, most na Vitavi, samostan be- 
nediktovaca, Karlov Tyn, pobrine se za materijalnu kulturu. 
On pribavi dijelove Lužice i Slezije pa marku Branibor, 
ali sve to razdijeli među sinove i sinovca Jošta. 

Većeslav IV. (1378.—1419.) bijaše zbog smutnja u Češkoj 
dvaput zarobljen. Narodne borbe na praškom sveučilištu: Ni- 
jemci ostave Prag i osnuju novo sveučilište u Leipzigu (1409.). 
Hus ustaje protiv oprosta. Poslije njegove smrti unište neredi 
i husitski ratovi blagostanje zemlje. Istom, kad se svrše 
husitski ratovi priznadu Česi Većeslavova brata Sigmunda 
za kralja (1436.—1437.). 

Zet Sigmundov Albreht Austrijski (1437.—1439.) jest prvi 
Habsgurgovac, koji je sjedinio zemlje ugarske, hrvatske, češke 
i jedan dio austrijskih. Za Ladislava Postuma (1440.—1457.) 
upravlja državom Juraj Podebradsky, a iza smrti njegove po- 

. stane kraljem (1457.—1471.). On podigne opet blagostanje 
zemlje. U ratu s Matijom Korvinom bijaše nesretan. 


Od 1471.—1526. vladaju Jagelovići: 

Vladislav II. (1471.—1516.) sklopi s Matijom mir u Olo- 
mucu, po kojem zadrži samo Češku. Poslije smrti Matijine 
dobije, što je izgubio. Sin njegov Ludovik (1516.—1526.) za- 
glavi na Mohačkom polju (1526.). 


LPoljska. 


Vladislav Lokietek (1306.—1333.) imao se boriti s nje- 
mačkim vitezovima, koje je porazio kod Plovaca. Sin njegov 
Kažimir Veliki (1333.—1370.) jest posljednji Pijastović na prije- 
stolu; on osvoji Halič, Podolje i Mazovsku. Poput Karla IV. 
brine se za blagostanje države svoje, potpomaže seljake i 
osniva sveučilište u Krakovu (1364.). Nemajući djece učini 
nećaka svoga ug. hr. kralja Ljudevita Velikoga (1370.—1382.) 
za kralja. Kćerka njegova Jadviga uda se za litavskoga kneza 
Jagela, koji na krstu dobije ime Vladislav. Jagelo osnuje 
dinastiju Jagelovića (1386.—1571.). 

Vladislav II. Jagelo (1386.— 1434.) sjedini Litvu s Poli- 
skom, razbije njemačke vitezove između GrunwaldaiTan- 
nenberga (1410.). Nasljednik Vladislava III. Varnenčika 
(1434.—1444.) KažimirIV. (1444.—1492.), humanistički obrazovan 
vladar, dobije mirom u Torunju (1466.) od njemačkoga reda 
zapadnu Prusku, istočnu Prusku ostavi mu kao leno poljsko. 


Rusija. 


Normani ili Varjazi, što su služili u istočnih Sla- 
vena kao najamnici, nametnuše se najposlije za gospodare. 
Tako Rjurik u Novgorodu (po Nestoru g. 862.). Nasljednik 
njegov Oleg pokori smolensku i kijevsku oblast (882.). On, a 
kasnije i nasljednik njegov /gor povedu vojne na Carigrad i 
sklapaju s Grcima trgovačke ugovore. Za sina mu 

Svjatoslava (945.—973.) vlada isprva sv, Olga, koja je 
primila sv. krst. Svjatoslavovo nastojanje, da se ugnijezdi u 
Bugarskoj, ne uspije, jer ga biz. car Ivan Cimisko prisili 
na povratak. Sin njegov 

sv. Vladimir (980.—1015.) pomogne biz. carevima Kon- 
stantinu VIII. i Vasiliju II. u boju sa sucarevima, primi 
sv. krst (987.) te dobije carevnu Anu za ženu. S Anom dođe 
mnogo svećenika, koji su 989. godine pokrstili Kijevljane, onda 
Novgorod, a pomalo se pokrsti i ostali ruski narod. Poslije 
nastadoše borbe među sinovima njegovim, dok napokon ne 
postane samovladarom Jaroslav (1015.—1054.), koji se brinuo 
za prosvjetu, za vjeru kršćansku, za napredak države i za si- 
gurnost u državi te izda Rusku pravdu. Pred smrt razdijeli 
državu među sinove svoje naredivši, da najstariji među njima 
dobije Kijev i naslov veliki knez. 


* 


Radi velikokneževske stolice u Kijevu nastaju domaće 
razmirice. Usto se osim Kijeva pojave još tri politička sre- 
dišta: Suzdalj, Haliči Novgorod. Kijev strada nesamo od 
domaćih razmirica nego iod provala Polovaca; načas ih zaustavi 
Vladimir Monomah (1113.—1125.), koji je za djecu svoju na- 
pisao ,Poučenije“. G. 1169. liši Kijev suzdaljski knez Andrija 
Bogoljupski velikoga kneževstva, a 1240. pretvore ga Mongoli 
u prah i pepeo. 

Andrija Bogoljupski udari stolicu velikoga kneza u Vla- 
dimiruSuzdaljskom. Pokušaj, da bude samodršcem ruskim, 
plati glavom. — Na jugozapadu ruskom podigoše Halič 
Roman i sin njegov Danilo (1205.—1264.), koji je od Inocen- 
tija IV. primio kraljevsku krunu. — Na sjeverozapadu po- 
digne se do velikoga blagostanja Veliki Novgoro d, koji 
se na republikansku uredio s knezom na čelu. Svu vlast ima 
»Vijeće“, koje bira kneza (iz roda Rjurikova), posadnika, ar- 
hijepiskopa, zapovjednika vojske tisjackoga i ostale upravnike. 
To je poput Dubrovnika trgovačka republika. Stoji pod ve- 

likim utjecajem ,Hanze“. Ima mnogo boja sa Švedima u 
Finskoj i Nijemcima u Livonskoj; prve potuče Aleksandar 
Nevski na Nevi, a njemačke ,mačonoše“ na Pejpuskom jezeru 


baš za tatarske provale. x 


U prvoj polovici 13. v. nastrada cijela Rusija od mon- 
golske provale. G. 1224. potuče Temudžin Polovce i Ruse 
na Kalki. Njegov unuk Batu-kan svlada od 1237.—1240. redom 
sve ruske kneževine i vrativši se iz Ugarske utemelji ,zlatnu 
ili kipčačku hordu“, kojoj se odsada pokorava cijela Rusija, 
ai ,gospodin“ Novgorod prizna njezino vrhovništvo. 

Knez moskovski Ivan Kalita (1328.—1340.) ishodi lu- 
kavom politikom svojom u zlatne horde, te je postao ve- 
likim knezom. Tako postade Moskva, kamo se preselio i 
metropolit ruske crkve, središtem cijele Rusije. Unuk njegov 
Dimitrije Donski (1359.—1389.) potuče Mongole na Kulikovu 
polju (1380.), ali za dvije godine mora već nanovo plaćati 
danak. Rusiju oslobodi Ivan III. Vasiljević (1462.—1505.), koji 
pokori republiku Novgorod (1478.). Složivši se s kanom krim- 
skim i kazanskim oslobodi Rusiju mongolskoga jarma (1480.). 
Ivan III. prinudi pače Kazansko carstvo na plaćanje danka, 
G. 1472. oženi Sofiju, sinovku posljednjega bizantskoga 
cara Konstantina X1.; kao nasljednik careva bizantskih uze 
u grb dvoglavoga orla bizantskoga. Po Sofiji traže Rusi i Ca- 
rigrad. Ivan se proglasi ,gosudarom vseja Rosii“. Dade 
podignuti Uspenskij sobor. 


LBizantska država. 

Od 1057.—1185. vladaju Bizantom Komneni, od kojih 
je najznatniji Aleksije I. (1081.—1118.), za koga su se počeli 
krstaški ratovi, i unuk njegov Manojlo I. (1143.—1180.). Ma- 
nojlo obnovi bizantsku vlast na Balkanu, a državu preuredi 
na zapadnoevropsku. U ratu sa Seldžucima izda ga sreća. 

Za Angela (1185.—1204.) osvoje krstaši 1204. Carigrad 
i osnuju Latinsko carstvo (1204.—1261.), ali se usred tolikih 

i inovjernih neprijatelja nije moglo održati. Pomoću Genueza 
sruši ga nikejski car Mihajlo Paleolog, osnivač dinastije P a- 
leologa (1261.—1453.). 

Paleolozi ne okupe cijelo bizantsko carstvo. Bijaše im 
se boriti sa Srbima i Osmanlijama, koje dovede protivucar 
Kantakuzen u Evropu. Najposlije zaprijete Osmanlije Bizantu 
tako, te je car Zvan VII. tražio spas u sjedinjenju sa zapadnom 
crkvom (1409. u Ferrari); to rodi još većim smutnjama, jer 
se sjedinjenju protivilo niže svećenstvo i narod. Posljednji 
car Konstantin IX. Dragases pade kao junak, braneći prije- 
stolnicu svoju, kad ju je Mehmed II. 1453. zauzeo. 


( Osmanlije. 

Jedno fursko pleme, potisnuto od Mongola, ostavi do- 
maju na istoku od Kaspijskoga mora, krene na zapad u 
Armeniju, a onda u drugoj polovici 13. vijeka pod svo- 
iim vođom Ertogrulom u Malu Aziju. Za usluge protiv Mon- 
gola dade mu seldžučki ikonijski sultan zemlju između Bruse 
i Angore, a po rasulu ikonijskoga sultanata (1307.) osnuje 
u Maloj Aziji Ertogrulov sin Osman samostalan sultanat. Po 
njemu se Turci prozovu Osmanlije. Pred smrt njegovu (1326.) 
osvoje Turci Brusu i učine je prijestolnicom. Sin njegov 

Orhan (1326.—1362.) osvoji Nikeju i Nikomediju, a za 
rata radi prijestola bizantskoga (Zvan Kantakuzen i Ivan V.) 
1354. Galipolje. Orhan sastavi od zarobljene kršćanske djece 
stalnu pješačku vojsku — janjičare. 

Murat I. (1362.—1389.) osvoji Drinopolje (1371.) i 
učini ga svojom prijestolnicom. Murat pogine na Kosovu polju. 
Njegov sin s 

Bajazit (1389.—1402.) učini Srbiju vazalnom državom, 
Bugarsku pokori, a Sigmunda razbije kod Nikopolja (1396.), 
ali u boju sa Timurlenkom, vladarom Mongola, izda ga sreća 
kod Angore (1402). Od njegovih je nasljednika znamenit 

Mehmed II. (1451.—1481.), koji osvoji Carigrad (1453.), 
Atenu, Moreju i Trapezunt (1461.), Bosnu (1463.) i Arbanasku 

(poslije smrti Skenderbega 1468.), a Srbiju učini turskim pa- 
šalukom (1459.). 

Selim I. (1512.—1520.) raširi državu u Aziji do Tigra, u 
Africi osvoji Egipat, gdje dobi prorokovu zastavu, a šejk 
od Meke dade mu ključeve toga grada — sultan turski je 
postao kalif muhamedanski. 

Raširenju turske vlasti je pogodovala vjerska i narodna 
nesloga na Balkanu, a osobito njihove dobro uređene čete 
»ianjičari“, kojima nijesu bile dorasle vojske susjeda njihovih. 
Kad su Turci osvojili Carigrad, bijahu već prožeti grčko- 
bizantskom kulturom, te je turska država na oko nastavak 
bizantske, u kojoj Grci i nadalje zapremaju mjesta u državnoj 
upravi, 

(Francuska. 

Premda su prvi Capetovići (987.—1328.) kod onih 
mogućih vazala svojih bili gotovo nemoćni, ipak su do konca 
srednjega vijeka sklopili jedinstvenu državu, kojoj su bili 
izravni gospodari. Razne su im prilike išle na ruku. Prvi su 
naime Capetovići dugo vladali i za života osigurali vladu na- 
sljednicima, a izumrćem krunskih vazala i ženidbama dopalo 
ih jedno leno za drugim; a kako su se brinuli za obrt, trgo- 
vinu i sudstvo, ojačaše gradove, koji im bijahu jak oslon. 
Prvi uveća kraljevski posjed Filip II. August (1180.—1223.), 
koji je engleskomu kralju Ivanu bez zemlje oteo lena Loiri 
na sjever (Normandiju, Maine, Anjou i Touraine — bitka kod 
Bouvinesa 1214). Na jug do Sredozemnoga mora razmakne 
posjed unuk Filipov Ljudevit IX, Sveti (1226.—1270.), dobivši 
u ratovima albižuanskim jedan dio zemalja grofova Toulouskih. 

* 

tI Filip IV. Lijepi (1285.—1314.) uveća posjed kraljevski 
Champagnom, Navarrom i drugim lenima u srednjoj Fran- 
cuskoj. Za nasljednika njegovih isključe državni staleži žene 4 
od prijestola (1317.) t. zv. salijskim zakonom. Potom dođe | 
po izumrću izravne grane Capetovića na prijesto pokrajna grana 


kg 

Valois (1328.—1589.). To rodi stogodišnjim ratom s Engle- 
skom (1339.—1359.), jer je engleski kralj Eduard III. tvrdio, 
(MW da njega ide prijesto, jer mu je majka kći Filipa IV. Sin Edu- 
WisKiwardov Crni princip porazi Francuze kod Crćsya (1346.), 
KauCalais pade u engleske ruke. I nasljednika _Filipova /vana 
“u Dobroga potuče i zarobi kod Maupertuisa (1356.). Ti porazi 
,irode seljačkom bunom (Jacquerie). Mirom u Bretignyu (1360.) S 
“dobiju Englezi Akvitaniju i Calais. 1zaksLa Red Frtira. KALni“ 

Slaboumnost Karla VI. (1380. —1422.) i borbe radi re- 
gentstva upotrijebi engleski kralj Henrik V. i svlada Francuze 
kod Azincourta (1415.). Za Karla VII. (1422.—1461.) za- 
ustavi napredovanje Engleza kod Orleansa ,Djevica Orlćanska“ ,; 
(Jeanne d'Arc, spaljena u Rouenu 1431.). Najposlije osvoji X: 
Karlo sve osim Calaisa i Normanskih otoka, U tim se ra 
tovima prvi put upotrebljava puška i top. Karlo VIJ. ured 
prvu stajaću vojsku. 

U borbi s moćnim francuskim feudalstvom sjedini Lju- 
devit XI. (1461.—1483.) svojom nevjerom i nasiljem gotovo 
cijelu Francusku osim Bretagne, koju je dobio ženidbom | 
njegov sin Karlo VIII. On i nasljednik njegov Ljudevit XII, 
(1498.—1514.) upinju se uzalud da osvoje Napulj i Milany 


Wan ok 


Engleska. 


One državice, što su ih Angli, Sasi i Jiiti u Britaniji Cdvar: 
(oko 450.) osnovali, sjedini westsekski kralj Ekbert u jednun/\«“0 
državu (oko 830. rex Anglorum). Od normanske je nevolje - 
spase Alfred Veliki (871.—901.), koji mnogo nastoji oko du-u:x 
ševne i materijalne kulture. Kad su poslije učestale provale '*'/'! 
danske, dade praunuk Alfredov Etelred II. poubijati sve 
Dance (danska večernja g. 1002.). To rodi novim borbama, 
dok napokon ne zavlada Engleskom danski kralj Knut Veliki 
(1016.—1035.). Kasnije se vrati Etelredov unuk Eduard III. 
Confessor. S njim izumre  anglosaska kraljevska porodica 


(1066.). Bitkom kod Hastingsa zavlada normanski vojvoda 
* 

Vilim Osvajač. Vilim uredi apsolutnu vladu s feudalnim su- 
stavom (60.000 omanjih lena). 

Za normanskih kraljeva (1066.—1154.) stope se 
slobodni Anglosasi s norm. vitezovima u niže plemstvo (gentry). 


Kraljevi iz kuće Anjouili Plantagenet (1154. 
do 1399.) : 

Henrik II. (1154.—1189.) dobije po ženi Eleonori Akvi- 
taniju i osvoji Irsku. Radi C/arendonskih konstitucija, kojima je 
htio crkvu skučiti pod kraljevsku vlast, dođe do oštra sukoba 
s nadbiskupom Tomom Becketom, ali se morao pokoriti papi 
Aleksandru III. 

Brat Riharda Lavljega Srca Ivan Lackland (1199—1216.) za- 
vadi se s papom Inocencijem III., koji ga prokune, a kad se po- 
bojao, da će i krunu izgubiti (jer mu je Filip II. August uzeo sva 
francuska lena), pokori se i primi od pape Englesku kao leno 
rimske stolice. Plemstvo ga (1215.) prisili, te izda ,Magnam 
chartam libertatum“ (63 članka). Jer se krnjila ,Magna charta“, 
dođe za nasljednika njegova do žestokih borba. Za sina njegova 

Henrika III. (1216.—1272.) pozove 1265. u parlamenat 
vođa nezadovoljnika Simon Monfortski pored baruna po dva 
zastupnika iz svake grofije i po dva zastupnika iz gradova. 
Oko 1300. sjedine se ta dva staleža u Donju kuću. 

Eduard I. (1272.—1307.) osvoji Wales (princ Waleski) 
i Škotsku, a Eduard III. (1327.—1377.) prestane plaćati papi 
danak. U ratovima s Francuskom rastu povlastice parlamentu, 
koji među ostalim dopušta kovanje novaca, izdaje zakone 
s kraljem. — Rihard II. (1377.—1399.) bori se s parlamentom, 
jer ne htjede priznati prava parlamentu; mnogo smutnja pro- 
uzroči i Wyeliffe. Parlamenat ga zbaci s prijestola i predade 
krunu Henriku IV. iz kuće Lancaster. 

Kraljevi iz kuće Lancaster (1399.—1455.) (po 3. sinu 
Eduarda II.) i York (po-4. sinu Eduardovu). Na posljednjega 
kralja iz kuće Lancaster (crvena ruža) Henrika VI. diže se 
Rihard iz kuće York (bijela ruža). Tako dođe do groznoga 

rata između bijele i crvene ruže (1455.—1485.), koji se svrši 
s bitkom kod Boswortha. Posljednji član kuće Lancaster Henrik 
Tudor oženi se Jelisavom, posljednjim ogrankom iz kuće York) 


Pirinejski poluotok. 


Španija. Od kršćanskih država u Španiji ostadoše sre- 
dinom 15. v. četiri: Kastilija, Aragonija, Navarra i Portugal. U 
Kastiliji zavlada 1474. Izabela, a u Aragoniji 1479. muž njezin 
Ferdinand. Argoniji je pripadala Sicilija i Sardinija, a Ferdi- 
nand joj doda Napulj i Navarru s ove strane Pireneja. Že- 
nidbom vladara aragonskih i kastilskih stvori se Španija. Oba 
vladara osvoje 1492. Granadu, posljednji ostatak maurskoga 
gospodstva. Španjolska ima u to vrijeme vrlo liberalan ustav. 
Kćerka njihova Ivana pođe za Filipa Lijepoga, sina cara Ma- 
similijana. 

Portugalska. Portugal razmakne u bojevima s Maurima 
granice preko Ceute u sjevernu Afriku. Zgodan položaj na 
Atlantskom oceanu navede Portugalsku na geografsko istra- 
živanje. U tom je vrlo zaslužan infant Henrik Brodilac 
(f 1460.), koji je slao ekspediciju za ekspedicijom. Rad njegov 
utare put Bartolomeju Diazu, koji je za kralja Ivana II. otkrio 
1486. rt Burne glavice (Dobre nade). 


\Mleci. 


Na čelu države stoji dužd (697.). U borbi za dalma- 
tinske gradove i otoke (998.—1444.) ostanu Mleci pobjednici. 
K tomu pripoje Kipar i Terru firmu. 1172. bude uvedeno ve- 
liko vijeće od 480 članova. Zatvor velikoga vijeća (1297.). Vi- 
jeće desetorice i državna inkvizicija od 3 lica, vanredno uho- 
darstvo i strogi sudovi bdiju nad aristokratskom republikom. 
Prodiranje Turaka i otkrića portugalska i španjolska zadadu 
smrtni udarac trgovini mletačkoj. | 

III. Novi vijek (1492. do danas). 


I. Doba reformacije do westfalskoga mira 
(1492.—1648.). 


II. Doba apsolutizma od westfalskoga mira do 
francuske revolucije (1648.—1789.). 


Otkrića. 


Evropa nije mogla biti bez azijskih mirodija, što ih je 
dobivala preko prednje Azije, a koje su silno poskupile, kad 
su Turci postali gospodari prednje Azije i tu trgovinu uni- 
| štili. Težnja ,doći u Indiju“ vodila je Portugalce oko Afrike, 
a Kolumba putem na zapad. I tako 

otkrije Kolumbo Ameriku 1492. Četiri puta putuje i 
otkrije San Salvador, Cubu i Haiti (1492.), Puerto Rico i Ja- 
maiku (1493.), Orinoco i Trinidad (1498.—1500.), Honduras 
i Costa Ricu (1502.—1504.). Kolumbo umre 1506. 

1497. naiđe Ivan Gabotto na Labrador, a sin mu Seba- 
stijan na istočhu obalu današnjih Sjedinjenih država (1498.). 

1498. obrete Vasco da Gama put u Istočnu Indiju, a 
1500. Cabral Braziliju (Santa Cruz). 1504.—1509. prinudi por- 
tugalski potkralj Francisco de Almeida indijske knezove na 
plaćanje danka, a njegov nasljednik Alfonso de Albuquerque 
(1509—-1515.) učvrsti gospodstvo portugalsko u Indijskom 
oceanu, osvojivši Gou. 

1513. otkrije Balboa ,Južno more“ (Tihi ocean), pre- 
šavši Panamsku prevlaku. Šest godina kasnije (1519.—1521.) 
osvoji Ferdinand Cortez Mexiko (kralj Montezuma). 

1519.—1522. oplove Španjolci prvi put zemlju pod Portu- 
gizom Ferdinandom  Magelhaesom (zaglavi na Filipinima) i 
Elcanom. 1531.—1532. pokori Franjo Pizzaro Peru, a Almagro 
Chile (1534.). 

1554. otkrije Francuz Cartier Canadu. 1584, osnuje Walter 
Raleigh naseobinu Virginiju. 1600. utemeljena je engleska 
istočnoindijska družina. 

1602. osnuju holandijski staleži istočnoindijsku dru- 
žinu, koja istisne Portugalce iz Istočne Indije, a istu zadaću 
preuzme na zapadu zapadnoindijska družina (1621.). 1619. 
otkriju Holandezi Australiju i Tasmaniju, a 1642. Novi Seeland 
(New Zealand). 1648. nađe Rus Dežnjev Beringova vrata, koja 
je opet Bering otkrio (1728.). 1741. iskrca se Čirikov u Aljaški. 

1768.—1779. Cookova putovanja. 

Posljedice otkrića: 1. talijanske repubike izgube svoju 
trgovačku znamenitost, a s njom i političku; sve to prijeđe 
na države, koje leže na Atlantskom oceanu; 2. Evropa dobije 
kukuruz, krumpir, duhan, kinin i purana, a Amerika žito, 
voće, kavu, sladorovaču, pamuk, konja i govedo. Američko 
zlato i srebro povisi cijenu robi, a uvoz kolonijalne robe 
izmijeni sasvim način života evropskih naroda. 3. Zemljopis 
i prirodne znanosti znatno se dignu. 


Renaissance: 

Glavni zastupnici renaissance su papa Leon X. (4 1521.), 
zatim umjetnici: Leonardo da Vinci, Michelangelo Buonarroti, 
Rafaelo Santi, Bramante, Correggio, Tizian, Paolo Veronese ; 
pjesnici: Ariosto, Torquato Tasso, Pietro Aretino; pisci: Machia- 
velli i Guiciardini, 

Reformacija. 

Lutherova nauka. Još za Maksimilijana ustane Luther 
(1517.) protiv zloporabe kod navješćivanja oprosta (Teizel) 
i pribije na dvorsku crkvu u Wittenbergu 95 teza protiv toga. 
Svoga se nauka ne htjede Luther odreći ni pred papinim 
poslanikom kardinalom Cajetanom ni u disputaciji s dr. Eckom. 
Nato proglasi papa 41 tezu krivom i izopći Luthera, kad 
nije nauku za 60 dana opozvao (Luther spali papinu bulu 
1520.). On se ne pokori ni na državnom saboru, što ga je novi 

krali Karlo V. (1519.—1556.) sazvao u Worms, zato ga worm- 
skim ediktom stigne državni progon i zabrani se, da se 
ne smije širiti nauk njegov (1521.). Ali uz Luthera, koji je me- 
đutim prevodio Sv. Pismo na njemački (Wartburg), pristane 
velik dio svjetovnih knezova i državnih gradova (većinom 
zbog materijalnih probitaka). Kad se na državnom saboru u 
Speyeru (1529.) zaključi, neka wormski edikt i nadalje vrijedi, 
ustanu protiv toga Lutherovci (protestanti), predadu na 
slijedećem državnom saboru u Augsburgu (1530.) svoju vjero- 
ipovijest (augsbušku) i sklope u Schmalkaldenu savez za 
obranu. Lutherova nauka: samo su dva sakramenta krst i sv. 
pričest, sama vjera spasava, a ne dobra djela, izvor vjere je- 
dino je Sv. Pismo, mjesto latinske službe Božje uvodi se nje- 
mačka liturgija; zabacuje se primat sv. Petra. Poradi rata s Tur- 
cima popušta car vjerozakonskim mirom u Niirnbergu 
(1532.): protestanti dobivaju slobodu vjeroispovijedanja do 
općega koncila. Luther /- 1546. U t. zv. schmalkadskom ratu 
htjede Karlo oružjem učiniti red (bitka kod Miihlberga 1547.), 
ali onda augsburškim interimom dopušta protestantima 
do zaključka koncila, da primaju sv. pričest u obje prilike, 
da svećenici zadrže svoje žene, a staleži ugrabljena crkvena 
dobra (1548.). Izdaja saskoga izbornika Mavre rodi paso v- 
skim ugovorom (1552.) i augsburškim vjerozakonskim 
mirom (1555.), u kojem dobiju protestanti potpunu slobodu 
vjeroispovijedanja i posjednuta crkvena dobra (ius refor- 
mandi i crkveni pridržaj). 


..Zwinglijeva reforma. (1518.—1531.) Protiv nekih uredaba 
inauka katoličke crkve, napose protiv oprosta i proštenja, 
ustane u Švajcarskoj Zwingli. On preuredi crkvu: izbaci jz nje 
crkve, oltare i orgulje, a za sakramenat sv. pričesti veli da 
jeto samo spomen na posljednju večer (transupstancijacija). 
Njegova se vjera zove reformirana. Uz nju pristanu svi 
kantoni osim 4 prakantona i Zuga; pa kad ih je Zwingli oružjem 
htio prisiliti, izgubi bitku i život kod Kappela (1531.). 

Kalvinova nauka (1532.—1564.). Kalvin uredi crkvu na 
demokratsku osnovu po uzoru prvih općina kršćanskih (starje- 
šinstvo — prezbiteri). Dužnosti se vrše s osobitom strogošću, 
Glavni znamen Kalvinove crkve jest predestinacija, po 
kojoj je svakomu čovjeku već unaprijed određeno, hoće li se 
spasti ili ne, Što se tiče sv. pričesti, približio se Zwinglijevoj 
nauci, te su se obje nauke spojile u reformiranu crkvu. 

Katolička protivureformacija. Pape prednjače svojim 
životom (Pavao IV., Pio IV.iPio V.). Tridentinski koncil 
(1545.—1563.) ne rodi doduše crkvenim jedinstvom, ali sasvim 
natanko ustanovi dogme katoličke crkve (Tridentinum), 
ukine zloporabu u crkvi, uvede strog red i pobrine se za 
bolje obrazovanje svećenstva, Za suzbijanje heritika uvede 
se inkvizicija; najčvršću potporu nađe protivureformacija 
u redu isusovačkom, što ga je osnovao Ignacije Loyola., 


Njemačka. 


Car Karlo prepusti (1522.) bratu Ferdinandu habsburšku 
državinu u Njemačkoj (osim Burgundije). Ratovi (4) s Franjom I., 
kraljem francuskim, radi Bourgogne i Italije svrše se s mirom 
u Crespyu (1544.): Franjo se odreče Italije, a Karlo Bourgogne. 
Ivanovcima, koji su 1522. izgubili Rod, dade Karlo 1530. Maltu. 
Karlo vojuje sretno u Tunisu (1535.), u Algiru (1541.) ne uspije. 
1552. posjedne francuski kralj Henrik Il. biskupije Metz, Toul 
i Verdun. 1556. odreče se Karlo krune (4 1558.). 

Za Ferdinanda I. (1556.—1564.) bijahu vjerske prilike 
prilično uređene. Nasljednik njegov Maksimilijan II. (1564. 
do 1576.) bijaše prema protestantima snošljiv, ali za Ru- 
dolfa II. (1576.—1612.) zaoštre se opreke, te protestanti 
stvore na obranu svoje vjere uniju, a katolici ligu (1609.). U 
borbi s bratom Matijom izda Cesima ,majestat“, a napokon 
mora prepustiti bratu sve zemlje svoje. Za Matije (1612. do 
1619.) plane s mržnje između protestanata i katolika i s pre- 
moći staleža 

tridesetgodišnji rat (1618.—1648.). 

a) Češko-falački rat (1618.—1623.). Ustanak u Češkoj 
radi povrede majestata. (Bacanje kroz prozor). Provizorna 
vlada od 30 direktora preuzme poslove češke. Matijina na- 
sljednika Ferdinanda II. (1619.—1637.) skinu Česi i izaberu 
Fridriha Falačkoga, koga car pomoću lige razbije na Bijeloj 
gori kod Praga 1620. Car udari Fridriha državnim progonom 
(njegovo izborničko dostojanstvo dobije glava lige Maksimi- 
lijan Bavarski), a u Češkoj provede protivureformaciju. 


b) Danski rat (1625.—1629.). Kristijan IV. stane na čelo 
protestantima, ali mu Wallenstein potuče vođu Mansfelda kod 
Desavskoga mosta, a Tilly samoga Kristijana kod Luthera na 
Barenbergu. Mirom u Liibeku (1629.) dobije Kristijan IV. 
svoje zemlje natrag. Restitucionalni edikt (crkvi se vra- 
ćaju oteta dobra) rodi silnim nezadovoljstvom, te car mora 
na zahtjev izbornika otpustiti Wallensteina. 


c) Švedski rat (1630.—1635.). Gustav Adolf razbije 
Tillyja kod Breitenfelda (1631.) i na Lechu (Tilly + 1632.), 
ali padne kod Liitzena (1632.) u boju s Wallensteinom, komu 
je car po drugi put predao zapovjedništvo; kad se Wallen- 
stein urotio protiv cara, ubiju ga u Chebu (1634.). Iza pobjede 
carevaca kod Ndrdlingena sklopi saski izbornik s carem mir 
u Pragu (1635.). 

d) Švedsko-francuski rat (1635.—1648.). Ferdi- 
nand Ill. (1637.—1657.). Banner potuče carevce kod Witt- 
stocka, a Torstenson pobijedi kod Breitenfelda (1642.) i Jan- 
kova u Češkoj. Westfalski mir (1648.): reformirani su 
ravnopravni katolicima i protestantima. Crkveni pridržaj vri- 

. jedi od 1624., a do te godine i ,ius reformandi“. Francuska 
dobiva Elsas, Sundgau, Breisach i napokon Metz, Touli Ver- 
dun; Švedska: Prednje Pomorje s Rujanom, dio Stražnjega, 
Wismar, Bremen i Verden. Brandenburg: Stražnje Pomorje 
pa biskupije Magdeburg, Halberstadt, Minden i Kamin; Ba- 
varska: Gornju Falačku i izborničko dostojanstvo; sin Fri- 

driha Falačkoga dobije natrag Donju Falačku i 8. izborničko 
mjesto; Nizozemska i Švajcarska priznate su samostalnima. 
Država se njemačka raspala u mnoštvo suverenih država i 
državica, koje je vrlo slabo spajala careva ličnost i stalni 
državni sabor u Regensburgu. Njemačka izgubi ?/, svojih sta- 
novnika; prije rata brojila je oko 25 milijuna. Do toga broja 
dođe istom 1820. Narod je gotovo podivljao, nadaleko se vi- 
djela sama pustoš; obrt i trgovina propade sasvim. Od au- 
strijskih zemalja najviše pretrpi Češka. 

Leopold I. (1658.—1705.) vojuje s Ljudevitom XIV. i 
Turcima. Za njega nastane rat za španjolsku baštinu 
(1700.—1714.), koji se nastavlja za Josipa I. (1705.—1711.), a 
svršuje za Karla VI. (1711.—1740.), posljednjega Habsburgovca 
na njemačkom prijestolu. Karlo dobije Napulj, Sardiniju, Milan 
i Belgiju. Za rata sa Španijom (Quadrupelalliance) dobije od 
Savojskoga vojvode Siciliju za Sardiniju (1720.), a vojvoda 
postade kraljem sardinskim. Radi pragmatičke se sankcije za- 
plete u poljski nasljedni rat (1733.—1738.); mirom u Beču 
zamijeni kraljevinu obiju Sicilija (španjolska sekundoge- 
nitura) za Parmu i Piacenzu, a vojvoda lotarinški Franjo 
Stjepan Lotaringiju za Toscanu. Za austrijskoga naslje- 
dnoga rata (1740.—1748.) bi izabran za cara bavarski knez 
izbornik Karlo VII. (1742.—1745.), ali ga izda sreća, kad je 
posegnuo za habsburškim zemljama. 


Kuća Habsburg-Lothringen (1745.—1806.): 


Franjo I. (1745.—1765.), muž Marije Terezije. Austrijski 
se nasljedni rat svrši s mirom u Aachenu (španj. infantu Fi- 
lipu pripadne Parma, Piacenza i Guastala). Mirom u Fiissenu, 
dobije sin Karla VII. Maksimilijan Josip od Marije Terezije 
natrag Bavarsku (1745.). 


Josip II. (1465.—1790.) htjede reformirati njemačku državu, 
ali svagdje mu to zapriječi Fridrih II. Kod 1. diobe Poljske 
dobije Marija Terezija istočni Halič, Vladimiriju i 13 šipuških 
gradova, 1775. Bukovinu od Turske, a 1779. u bavarskom na- 


76 Novi vijek: Pruska. 


sljednom ratu lnnviertel (mirom u Tćšinu). Zajednica njem. 
knezova (1785.) ne da Belgije zaniijeniti za Bavarsku. Leopold II. 
(1790.—1792.) sklopi s Pruskom savez protiv Francuske. Fra- 
njo 11. (1792.—1806.) posljednji je njemački kralj i car, 


Pruska. 

Od 1464. bijaše Istočna Pruska leno poljske krune, a 
vladao je njom i dalje njemački red. 1525. primi veliki meštar 
toga reda Albreht Braniborski Lutherovu vjeru pa s dopu- 
štenjem poljskoga kralja Sigismunda 1. proglasi Prusku svje- 
tovnom nasljednom vojvodinom Hohenzollern4. Njegov rod 
izumre 1618, a onda se Istočna Pruska sjedini s Branden- 
burgom. 1614. poveća se Brandenburg vojvodinom Cleve i 
grotijom Mark i Ravensberg, a 1648. Stražnjim Pomorjem i 
s 4 biskupije. 

Fridrih Wilhelm III. (1640.—1688.) (,,der grosse Kurfiirst“) 
oslobodi ugovorom u Velavi 1657. Ist. Prusku poljskoga vrho- 
vništva. Provodeći apsolutizam nastoji da iz tih zemalja 
s raznovrsnim staleškim ustavom stvori jedinstvenu državu, 

Fridrih III. (1688.—1713.), kao kralj Fridrih I. od 1701. 
bijaše vrlo rastrošan vladar. Nasuprot bijaše sin njegov Fri- 
drih Vilhelm I. (1713.—1740.) strog i štedljiv, te uredi vojsku 
i financije. Fridrih II. Veliki (1740.—1786.) podigne Prusku na 
velevlast, razmaknuvši joj granice Slezijom i 1. diobom Poljske 
(Zap. Pruskom i notečkim okrugom). U 1. sleskom ratu (1740. 
do 1742.) zapade ga Slezija i grofija Kladska mirom u Vrati- 
slavi (pobjede kod Molvica i Chotusica), a to mu se poslije 
2. sleskoga rata (1744.—1745.) potvrdi mirom u Dresdenu. 
U 3. sleskom ratu (1756.—1763.) bijaše uz Mariju Tereziju 
Francuska i Rusija, a uz Fridriha Engleska; unatoč 
sjajnim pobjedama kod Praga, Rossbacha (1757.), Zorndorfa 
(1758.) i Ljegnice (1760.) bili bi Fridriha svladali protivnici, koji 
su ga pobijedili kod Kolina (1756.), Hochkircha (1757.) i Kuners- 
dorta (1759.), da ga nije spasla smrt ruske carice Elizabete. 
Mirom u Hubertsburgu osigurana mu je Sleska. 

Taj prvi sluga države posveti svu brigu uređenju i bla- 
gostanju države: suši i naseljava močvarne krajeve, obaljuje 
rabotu, diže trgovinu gradnjom prokopa, podupire industriju, 
nastoji oko školstva, a nada sve oko vojske; da bi namirio 
vojničke troškove, nameće različne daće, pod kojima je narod 
stenjao. 

Fridrih Vilhelm II. (1786.—1797. dobije u 2. diobi Polj- 
ske (1793.) t. zv. južnu Prusku, a u 3. diobi (1795.) t. zv. novu 
ist. Prusku s Varšavom. — Fridrih Vilhelm III. (1797.—1840.). 


Španjolska. 


Habsburgovci (1516.—1700.): 

Karlo I. (1516.—1556.) sklopi golemu državu; po. baki 
baštini burgundske zemlje, a po majci Španiju, Sardiniju, Si- 
ciliju, Napulj i istom otkrivene zemlje u Americi, kojima doda 
još Mexiko, Peru i Chile; poslije, kad se podijelio s bratom | 
Ferdinandom, spoji burg. zemlje sa Španjolskom. Ugušivši 
ustanak kastilskih gradova, udari temelj apsolutizmu, što ga 
sasvim provede sin njegov 

Filip II. (1556.—1598.). On htjede i u Nizozemskoj uvesti 
apsolutizam i protivureformaciju, ali oštrina Albina rodi ra- 
tom za slobodu u Nizozemskoj (1558. Rat je osim kratkoga 
primirja od 12 godina (1609.) trajao do 1648. Samo popušta- 
njem spasu Albini nasljednici južne katoličke pokrajine, dok 
7 sjevernih sklopi utrechtsku uniju (1579) i proglasi se 
samostalnima (1581.). Ni u ratu s Englezima ne bijaše sretniji, 
jer mu velika armada nastrada s oluje (1588.).Sretniji je 
bio u ratu s Turcima. Don Juan d' Austria razbije tursko bro- 
dovlje kod Lepanta (1571). Još je sretniji bio u Portugalskoj, 
gdje je postao kraljem (1580.). Ti silni ratovi iscrpu državu. 
Spanjolska počne već za Filipa II. propadati, a još jače za 
slabih nasljednika njegovih 

Filipa II. (1598.—1621.), koji je protjerao Moriske, i Fi- 
lipa IV. (1621.—1665.), koji je doduše ugušio ustanak u Cata- 

loniji i Napulju, ali izgubio Portugalsku (1640.)a pirinejskim 
mirom (1659.) Rousillon i Artois. Posljednji španjolski Habs- 
burgovac Karlo II. (1665.—1700.) imenuje vojvodu Filipa Anjou- 
vinskoga nasljednikom. 

Literatura: Mendoza, Ponce de Leon, Cervantes, Lope 
de Vega, Calderon de la Barca. Slikari: Velasquez, Murillo. 
U Portugalskoj: pjesnik Camočns. 

Od g. 1700. do danas vlada s malim izuzecima kuća 
Bourbon. 

Filip V. (1700.—1746.). Rat za španjolsku baštinu (vidi 
Francusku). Nastojanje njegova ministra Alberonija, da po- 
vrati državi zemlje, što ih je mirom utrechtskim dobio Karlo 
VI., zapriječi guadrupelalliance (ostalo vidi str. 75.). Ferdi- 
nanda VI. naslijedi polubrat 

Karlo III. (1759.—1788.), najznamenitiji Bourbonac_ u 
Španjolskoj. On znatno podigne državu mudrom upravom 
(ministar Aranda). Bourbonski ga porodični ugovor zaplete u 
ratove s Engleskom, te izgubi Floridu (1763.), ali je (1783.) 
mirom u Versaillesu dobije natrag zajedno s Minorcom. — 
Karla IV. (1788.—1808.) i sina ojegova Ferdinanda prisili Na- 
poleon, te se odreknu prijestola (Godoy).) 


Portugalska. 


Dok je Portugalska bila združena sa Španjolskom, 
izgubi gotovo sva posjedovanja u Indijskom oceanu. Kad se 
od nje ustankom otkinula (1640.—1668.), oporavi se prilično 
pod vladarima iz kuće Branganza (1640.—1853.), ali je upro- 
pasti Zvan V. (1706.—1750.) rasipnošću svojom. Kasnije je opet 
podigne nasljednik njegov 

Josip I. Emanuel (1750.—1777.). Ministar marquis Pom- 
bal podigne zemlju, provodeći reforme u duhu prosvijetljenoga 
apsolutizma; protjera isusovce (1759.). Potres razori 1775. Li- 
sabon. Kćerka Josipova Marija I. (1777.—1816.) ukine go- 
tovo sve reforme. 

« Francuska, 


Mlađa loza Valois (1515.—1589.) i Bourbonci 
(1589.—1792.). 


Premda su francuski kraljevi Franjo 1. (1515.—1547.) 
(»pčre de lettre“) i Henrik II. (1547.—1559.) u Njemačkoj po- 
dupirali protestante, ipak su ih kod kuće progonili. Za ma- 
lodobnoga kralja Franje II. (1559.—1560.), muža Martje Stuart, 
vode državne poslove Guisi, a za Karla IX. (1560.—1574.) 
majka njegova Katarina Medici. Za Karla IX. počinju se huge- 
notski ratovi (1562.—1598.). Mati kraljica, da bi otela sina svoga 
ispod vlasti Colignyeve, skrivi Bartolovu noć (23.—24. ko- 
lovoza 1572.). Kad je njezin treći sin Henrik III. opet Huge- 
notima popuštao, slože se katolici pod vodstvom Guisa u 
katoličku ligu, da zapriječe Hugenotu Henriku Navarcu 
put do prijestola, ali poslije umorstva Henrika Ill. održa se ipak 


Henrik IV. Bourbonac (1589.—1610.), jer je prešao na ka- 
toličku vjeru. Vjerske prilike uredi nanteskim ediktom (1598.), 
davši Hugenotima vjersku slobodu. Reformama (ministar 
Sully) podigne opet Francusku. Ljudevit XIII. (1610.—1643.) 
prepusti državne poslove kardinalu Richelieuu (1624.—1642.), 
koji uništi političke povlastice Hugenota; umiješavši se u 
tridesetgodišnji rat, udari temelj francuskoj premoći u Evropi. 
(Francuska akademija). 


* 


Ljudevit XIV. (1643.—1715.). Isprva je pod skrbništvom 
Ane Austrijske i kardinala Mazarina (1643.—1661.), protiv koga 
se dizaše ,Fronde“ i Ljudevit II. Condć. Mazarin stvori 
ranjski savez (1658.). Poslije smrti Mazarinove (1661.) 
vlada Ljudevit sam. Pošto mu je Colbert uredio financije, 
poduzet.zv.navalne ratove. Prvinavalni rat(1666.—1678.) 
na španjolsku Nizozemsku (devoluciono pravo) svrši se s 
mirom u Aachenu. Drugi se navalni rat (1672.—1678.) na 
Holandiju svrši s mirom u Nimwegenu (Ljudevit dobije 

Franche-Comtć). Reunijske komore (1680.—1684.): Lju- 
devit osvoji Strassburg. 1685. ukine nanteski edikt. Treći 
navalni ili falački rat (1688.—1697.) svrši se s mirom u 
Ryswicku (Ljudevit vraća sve osim Elsasa i Strassburga). 
Premoć Ljudevita XIV. skrši rat za španjolsku baštinu 
(1701.—1714.). Smrću Karla IL. dođe na španjolski prijesto 
Filip V., unuk Ljudevitov, a car Leopold zatraži isto za svoga 
sina Karla. Uz cara pristane Engleska i Holandija. Ma/bo- 
rough i princ Eugen Savojski održe sjajne pobjede kod Hoch- 
stidta (1704), Rammilliesa (1706.), Turina (1706.), Oudenarda 
(1708.) i Malplaqueta (1709). Rat se svrši s mirom u 
Utrechtu (1713.). Filip V. bude priznat španjolskim kra- 
ljem, car dobije španjolsku Nizozemsku, Milan, Napulj i 
Sardiniju, Savoja Siciliju, Engleska Gibraltar i Minorku, a od 
Francuske Newfoundland, Akadiju i zemlje na Hudsonovu 
zalivu. Car prista na mir u Rastattu (1714.), a Njemačka 
u Badenu (1714). Ljudevit XIV. uvelike podupire  litera- 
turu: Corneille, Racine, Moličre, Boileau, Lafontaine, Fenelon, 
Bossitet. Mansardi mu sagrade Versailles, Kao slikari se pro- 
slave Lebrun i Lorrain. 


Za Ljudevita XV. (1715.—1774.), praunuka Ljudevita XIV., 
upravlja najprije državom kao regent Filip Orlćanski (poduzeća 
Škota Lawa), a onda kardinal Fleury (1726.—1746.). U poljskom 
nasljednom ratu dobije za svoga tasta Stanislava Lešćinskoga 
Bar i Lotaringiju, a to je imalo pripasti poslije njegove smrti 
Francuskoj (1766.). Markizica Pompadour utječe znatno na dr- 
žavne poslove (1745.—1764.), a grofica Dubarry više na državnu 
blagajnicu, U sedmogodišnjem ratu izgubi kao saveznik M. Te- 
rezije mirom u Parizu (1763.) Louisanu, Kanadu i Senegal, ali 

. steče Corsiku (1758.). U njegovo se vrijeme istaknu na polju 
literature: Voltaire, Rouseau, Montesquieu, Diderot, d' Alambert. 
Za njegova nasljednika Ljudevita XVI. (1774.—1792.) bukne 
francuska revolucija. 


Novi vijek: Engleska i Irska, a od 1603. Velika Britanija i Irska. 81 


y Engleska i Irska, a od 1603. Velika Britanija i Irska. 

Tudorovići (1485. do 1603.). Stuartovići (1603. 
do 17i4.). 

Henrik VII. Tudor (1485. —1509.) uvede apsolutnu vla- 
davinu. Udavši svoju kćerku Margaretu za škotskoga kralja 
Jakova IV. utre put k sjedinjenju Velike Britanije. 

Henrik VIII. (1509.—1547.) proglasi se glavom engleske 
crkve (1532. poradi Ane Boleyn), ali pridrži katoličku nauku 
i crkvenu upravu. Za sina njegova Eduarda VI. (1547.—1553.) 
uvedu protestanski nauk, ali s biskupskim dostojanstvom i 
nekim katoličkim obredima (41 čl.) 

Marija Tudor (1558.—1558.), žena Filipa I[., obnovi ka- 
toličku vjeru u Engleskoj. Njoj kao saveznici Filipovoj otme 
Francuska Calais, posljednji engleski posjed u Francuskoj. 

Elizabeta (1558.—1603.) uredi konačno anglikansku crkvu 
(1561.) u 39 članaka, obrani sretno Englesku od Filipa Il., uguši 
ustanak u Irskoj, podigne obrt i trgovinu. 1587. dade pogubiti 
Mariju Stuart, koja je u nje tražila zaštitu. Shakespeare (4 1616.). 
Elizabeta udari temelj današnjoj veličini Engleske. Naslje- 
dnikom imenuje sina Marije Stuart, kralja škotskoga Jakova I. 
(1603.—1625.) On, prvi kralj Velike Britanije i Irske, htjede 
kraljevsku vlast riješiti svih spona, ali mu se opre donja kuća, 
A i sin se njegov Karlo I. (1625.—1649.) radi novaca sukobi 
s parlamentom. Trećemu parlamentu mora potvrditi ,Pelition 
of right“ Kad je silom htio anglikansku liturgiju uvesti u 
Štotskoj, bukne revolucija (1637.). Karlo ne nađe protiv Škota 
pomoći ni u kratkom ni u dugom parlamentu (1640.), 
što više — dugi se parlamenat zarati s kraljem, Nakon po- 
raza kod Nasebya (1645.) pobjegne kralj u Škotsku, a Škoti 
ga predađu parlamentu. Vođa radikalnih independenata Crom- 
well dade ga po krnjem parlamentu odsuditi na smrt i 
smakne ga (1649.). 

Republika (1649.—1660.). 

Oliver Cromwell razbije Karla II. kod Worcestera (1651), 
izda ,Navigationsactu“ (1651.), radi koje se zarati s Ho- 

landijom. Cromwell Lordprotektor (1653.—1658.). U ratu sa Špa- 
njolskom otmu Englezi Jamaiku i Diinkirchen. 1660. g. sazove 
general Monk novi parlamenat, koji proglasi kraljem 

Karla II. (1660.—1685.). On vodi nesretno rat sa Holan- 
dijom (1667. Parlamenat ga prisili, da izda testactu (1673.) 
i habeas-corpusactu (1679.). Umre kao katolik. Brata mu 
Jakova II. (1685.—1688.) protjeraju bez proljeva krvi, a na 
prijesto podignu njegovu kćer Mariju (1688.—1702.) i muža 
joj Vilhelma Oranskoga. Vilhelm svlada (1690.) Irce na rijeci 
Boyne (užasno proganjanje Iraca). Politika ,evropske ravno- 
teže“. Naslijedi ga druga kći Jakovljeva Ana (1702.—1714.). 
Škotska i Engleska Sjedine se u jednu državu. Toriesi dokrajče 
rat za španjolsku baštinu. 


Kuća Hannover (1714.—1901.): 


Juraj 1.(1714.—1727.). Ministar Walpole uzdrži mir. Juraj II. 
(1727.—1760.) pobijedi kao zaveznik M. Terezije Francuze kod 
Dettingena (1743. Karlo Eduard (sin Jakova Ill.) podlegne kod 
Culledona (1746., posljednja bitka na britanskom zemljištu). 
Za Zgodišnjega rata s Francuskom uredi Pitt Stariji vojsku: 
Englezi osvoje Bengalsku 1757. Za Jurja III. (1760.—1820.) plane 
sjeveroamerički rat za slobodu (1775.—1783.). Kon- 
gres u Filadelfiji prekine trgovačku svezu s Engleskom (1774.), 
a 1776. proglasi se 13 pokrajina samostalnima i slobodnima pod 
imenom ,Sjedinjene države sjeveroameričke“. B. Fran- 
klin im pribavi potporu Francuske, Spanjolske i Ho- 
landije. Englezi moraju priznati samostalnost njihovu mirom 
u Versaillesu (1783.) : Španjolska dobije natrag Floridu i Mi- 
norku, a Francuska Tabago. Washinglon je prvi predsjednik 

. Sjedinjenih država. Englezi osvajaju Indiju, a svrše to 
za Napoleonovih ratova. 


Danska i Norveška. 


Karimarskom se unijom (1397.) sjediniše Švedska, 
Danska i Norveška u jednu državu. Od 1448. vlada kuća Ol- 

denburg. Posljednji kralj iz te kuće Kristijan II. izgubi naj- 
prije Švedsku (1520.), a onda i Dansku i Norvešku (1523) Za 
novih vladara iz kuće Schleswig-Holstein (Fridrih I. 
t 1533. i Kristijan III. # 1559.) raširi se reformacija. 

Fridrihu III. (1648.—1670.) podijeli svećenstvo i građan- 
stvo neograničenu vlast. U ratu sa Švedskom izgubi mirom 
u Roelskildu (1658.) Schonnen, Halland i Blekingen, dapače 
Trondhjem i Bornholm, ali to dobije natrag mirom u Kičben- 
havenu (1660.) Za Fridriha V. (1746.—1766.) proživi Danska 
zlatni vijek (ministar Bernsdorf). Kristijan VII. (1766.—1808., 
slabouman). Reforme Struenseeove, 


Švedska. 


Wasovci (1523.—1654.): 

Gustav I. Wasa (1523.—1560.) uvede Lutherovu vjeru. Unuk 
njegov Gustav II. Adolf (1611.—1632.) ote Rusima Ingriju i Ka- 
reliju, a Poljacima Livonsku i zapadnu Prusku i osigura 
Švedskoj prevlast na Istočnom moru. Mjesto njegove kćerke 
Kristine (1632.—1654.) vlada isprva Axel Oxenstierna. Tekovine 
westfalskoga mira učine Švedsku evropskom velevlašću. Kri- 
stina se odrekne prijestola, primi katoličku vjeru (f$ 1689. u 
Rimu). Naslijedi je njezin tetak 

Karlo X. Gustav (1654.—1660.), pfalzgraf zweibriickenski. 
Poljskoga kralja Ivana Kažimira, koji je tražio kao Wasovac 
švedski prijesto, pobijedi kod Varšave (1656.) Mir s Danskom 
u Roeskildu (1658.). 

Karlo XI. (1660.—1697.) malodoban, Krunsko vijeće sklopi 
s Poljskom mir u Olivi (1660.), a s Danskom u Ki6ben- 
havenu, Preuzevši sam vladu učvrsti prevlast Švedske unu- 
trašnjim reformama i postane apsolutan vladar. Naslijedi ga 
15godišnji 

Karlo XII. (1697.—1718.). Protiv mladoga kralja sklope 
ruski car Petar Veliki, poljski kralj August II. i danski kralj 
Fridrih IV. savez 1699. Tako nastane veliki sjeverni rat 

* 

(1700.—1721.). Karlo XII. prisili međutim Fridriha IV. na mir 
u Travendalu (1700), Ruse razbije kod Narve, a protiv Au- 
gusta II. podigne protivukralja Stanislava Lešćinskoga (1704. 
do 1709.), dapače prisili Augusta II. mirom u Altrandstidtu 
(1706.), te se odrekao prijestola. Kod Pultave (1709.) razbije ga 
Petar Veliki. Karlo se spase i umakne u Tursku, gdje ostane 
do 1714. Za njegova se odsuća podignu opet Danska i Poljska, 
a Pruska i Hannover uzmu švedski posjed na Weseri i Odri. 
Vrativši se u Švedsku povede vojnu na dansku Norvešku i 
pogine u prokopima kod Frederikshalla. Naslijedi ga sestra 

Ulrika Eleonora (1718.—1742.). Ona odstupi Hannoveru 
Bremen i Verden, Pruskoj prednje Pomorje do Peene, Stettin, 
Usedom i Wollin, a Rusiji mirom u Nystiidtu Livonsku, Eston- 
sku, Ingriju i dio Karelije. Tako prestade Švedska biti vele- 
vlast. Naslijedi je njezin muž i dosadašnji suvladar Fridrih 
Hessen-kasselski (1742.—1751.). Mirom u Abo (1743.) mora Ru- 
siji odstupiti jedan dio Finske. 


Kuća Holstein-Gottorp (1751.—1818.): 


Gustav III. (1771.— 1792.) obori gospodstvo plemstva 
(1772), ali radi nesretnoga rata s Rusijom pruži se plemstvu 
prilika, te se uroti i njega makne. Gustav IV. (1792.—1809.) 
mora prepustiti prijesto stricu Karlu VIII. (1809.—1818.), koji 
posini Bernadotta. 


Poljska. 


Sigmund I. (1506.—1548.) dobije Mazoviju, ali u ratovima 
s Rusijom izgubi Smolensk. Velikomu meštru Albrehtu Hohen- 
zollernu dopusti, da Prusku sekularizira (Nikola Kopernik 
# 1543.). Za vlade se Sigmundove raširi znatno nova vjera po 
Poljskoj, ali je isusovci opet istisnu za nasljednika njegovih. 

Sigmund II. August (1548.—1572.), posljednji Jagelović. 
Livonska, Kuronska i Semigalija sekulariziraju se pod zaštitom 
Poljske. Litva se s Poljskom sasvim združi unijom u Lublinu 
(1569.). 

Poljska kao izborna država (1572.—1795.). 

Henrik Anjouvinski (1573.—1574.) mora prisegom po- 
tvrditi pacta conventa. Stjepan Bdihori (1574.—1586.) prisili 
mirom u Zapolju (1582.) Zvana IV. Vasiljevića, te mu preda 
Polock i Livonsku, podigne 3 vrhovna sudačka tribunala i 
sveučilište u Vilni. 

Sigmund 11. Wasa (1587.—1632.) (Wasovci 1587. do 
1668.) Hodkiević pobijedi švedskoga kralja Karla. IX. kod 
Kirehholma (1605.), ali mu ipak Gustav Adolf otme Livonsku i 
dio Pruske (1629). Od Rusije dobije Smolensk, Černigov i 
Seversku oblast (1618.), a sultanu Osmanu sretno odoli kod 
Hoćima (1621. Unija u Brestu (1596.) dovede do borbe 
s Kozacima. Vladislav IV. (1682.—1648.) dobije opet Prusku. 
Buna Bogdana Hmeljnickoga (1648.—1657.). 

Kako je god Poljska bila velika i dobro naseljena država, 
bila je trula. Dok se u susjeda uvodio apsolutizam, ondje se 
ugnijezdi anarhija. U 16. stoljeću prijeđe sva vlast u ruke 
plemstvu, ono je apsolutni gospodar nad svojim ljudima; se- 
ljaci su bez prava, a disidenti (inovjerci) očekuju olakšicu od 
susjeda. Te su prilike najposlije upropastile državu. 

* 

Posljednji Wasovac Zvan Kažimir (1648.—1668.) zarati 
se radi Kozaka (Hmeljnicki pobijedi kod Zborova 1649.) 
s Rusijom, kojoj mirom u Andrusovu (1667.) odstupi Smo- 
lensk, Černigov, Kijev i Ukrajinu s onu stranu Dnjepra. Sa 
Švedskom se zarati, jer ne htjede priznati Karla X. za kralja. 
Napredovanje Šveda zaustavi prior Kordecki u Čenstohovi. 
Sjedinjeni Švedi i Prusi pobijede Poljake kod Varšave 1656. 
Nato prizna Ivan Kažimir u Velavi (1657.) samostalnost Pruske, 
a mirom u Olivi (1660.) prepusti Švedima Estonsku, Oesel i 
Livonsku. Liberum veto (1652.) uništi svako nastojanje oko 
reforama. 

Mihajlo Višnioviecki (1669.—1673.) sklopi sramotdn mir 
s Turcima u Bučaču (1672), ali ih Ivan Sobieski porazi kod 

Hoćima (1673.). Ivan Sobieski (1674.—1696.) izvojuje sjajnu po- 
bjedu nad Turcima kod Lavova (1675.) i oslobodi Beč (1683.). 
August II., saski izbornik (1697.—1733.), ne dobije ništa u sje- 
vernom ratu, a u ratu s Turskom zapadne ga Kamieniec i 
Podolje (1699.). August III. (1733.—1763.) bi izabran s pomoću 
Rusije i Austrije protiv Stanislava Lešćinskoga. Stanislav Po- 
niatovski (1764.—1795.), ljubimac Katarine II. Konfederacije 
u Radomu (disidenti) i Baru. Da se Rusiji dade odšteta za 
turske zemlje, koje bi po ratu s Turskom morala dobiti, dođe 
do 1. diobe Poljske (1772), u kojoj izgubi Poljska trećinu svojih 
zemalja. Nezadovoljstvo radi uvedenja novoga ustava (1791.) 
dovede do posredovanja (konfederacija u Targovicama) i 
do 2. diobe (1793.) između Pruske i Rusije, a ustanak 1794. 
do 3. diobe (1795) među susjedne tri velevlasti (vidi Austriju, 
Prusku i Rusiju). 


“ Rusija. 


Vasilije III. Ivanović (1505.—1533.) ukida posljednje ruske 
udjelne kneževine i provodi centralizaciju. Poljacima ote 
Smolensk. Sin njegov 

Ivan IV Vasiljević Grozni (1533.—1584.), isprva pod skrb- 
ništvom matere Jelene Glinske i bojarske dume, okruni se 
1547. za cara i raširi državu, osvojivši Kazan (1552.) i Astra- 
han (1556). Jermak Timofejev pokori mu (1581.) Sibiriju (Jermak 
+ 1584.), ali je uzalud nastojao, da se dokopa Istočnoga mora 
otimajući zemlje Švedskoj i Poljskoj (Bdthory). Ivan uredi 
stalnu vojsku strijelce; da obrani granice od Tatara, naseli 
na Donu i Dnjepru Kozake. Zapadnoevropskoj kulturi otvori 
vrata: osnuje tiskaru, brine se za odgoju naroda, poziva strane 
obrtnike, umjetnike i trgovce, s. Engleskom sklapa trgovački 
ugovor. Poslije smrti žene Anastasije Romanovne izbije nje- 
gova neobuzdana ćud. Da bi skršio otpor bojara (prijatelja 
Adaševih), razdijeli 1564. državu na dva upravna područja: 
zemščinu, kojom upravljaju bojari pod njegovim nadzorom, 
i opričinu, kojom upravlja sam. Okruživši se opričnicima 

(tjelesnom stražom) uništi raznim okrutništvom premoć bojara 
i stvori neograničenu samovladu. Feodor I. Ivanović (1584. do 
1598.) jest posljednji Rjuriković (polubrat Dimitrija ubijen u 
Ugliču). Feodor osnuje 1589. u Moskvi ruski patrijarhat, za- 
brani seljacima seliti se. Velika zemskaja duma izabere 
za nasljednika šurjaka mu 


Borisa Godunova (1598.—1605.), ali on se doskora omrazi 
jer je podupirao zapadnoevropsku kulturu, podizao škole i 
progonio ugledne stare porodice. To dovede na prijesto Laž- 
noga Dimitriju (1605.—1606.) (nije Griška Otrepjev !), ali jer. je 
i on prezirao ruske običaje, ubiju ga i izaberu Vasilija Šuj- 
Skoga (1606.—1610.). Protiv njega se diže novi Lažni Dimi- 
trija (Tušinski varalica). Vasilije mora u samostan. 


Bescarje (1610.—1613.). Bojarska duma ponudi krunu 
Vladislavu, sinu Sigmunda III. Poljaci uđu u Kreml, ali kad 
su Rusi opazili, da Sigmund želi krunu za se, dignu se na 
oružje (Kuzma Minin), a knez Požarski prisili Poljake na pre- 
daju (1612.). 


Romanovići (1613.—1762.): 


Mihajlo Feodorović Romanov (1613.—1645.) preda Švedskoj 
Kareliju i Ingriju (1617., a Poljskoj Smolensk, Černigov iSe- 
versku oblast (1618.). Savjetnik mu je otac Filaret. 


Aleksije Mihajlović (1645.—1676.) raširi državu mirom u 
Andrusovu na štetu Poljskoj, prokrči put evropskim uredbama, 
izda novi zakonski zbornik (soborno uloženije), a pa- 
trijar Nikon ispravi stare slovenske knjige, ali ih mnogo sve- 
ćenika i puka ne htjede primiti, već zadrži stare; to su ras- 
kolnici. 

Feodor Aleksijević (1676.—1682.) dobije od Turaka mirom 
u Bahčisaraju zapadnu Ukrajinu (1581.). Da potisne plemstvo, 
spali ,razrjadne knjige“. U to vrijeme djeluje u Rusiji Hrvat 
Juraj Križanić (+ 1690.). Ivan, Sofija i Petar (1682.—1689.). 
Radi urote zatvori Petar Sofiju u samostan i zavlada sam. 


88 Novi vijek: Rusija. 


Petar Veliki (1689.—1725., odgojitelj Le Fort). Da bi Ru- 
siju uveo u kolo zapadne kulture, uvodi upravne, sudbene i 
staleške reforme upravo silom; da bi podigao narodno bla- 
gostanje, unapređuje industriju, trgovinu i ratarstvo; da bi po- 
digao narodnu prosvjetu, otvara škole; da bi skršio otpor 
svećenstva, ukida patrijarhat i uvodi sv. sinod; da bi Ru- 
siju učinio prvom državom na evropskom istoku, stvara jaku 
vojsku, osobito mornaricu, a strijelce, koji su se bunili, ukine 
(1698.); da bude što bliže zapadnoj Evropi, podigne novu 
prijestolnicu Petrograd (1703.); da bi Evropu sam upoznao, 
putuje dvaput na zapad (1697. i 1718.). Turcima otme 1696. 
Azov, ali im ga mora vratiti 1711., kad su ga na Prutu opkolili. 
1721. prozove se ,imperator vseja Rossii“. Pobjedom kod 
Pultave (1709.) učini od Rusije velevlas. Kad mu se i sin 
Aleksije pobunio (# 1718.), odredi, da svaki vladar može 
sam sebi imenovati nasljednika. Naslijedi ga žena njegova 

Katarina I. (1725.—1727.), zatim unuk Petar II., onda 
Ana Ivanovna (1730.—1740.), a poslije Ivana VI. (1740.—1741.) 
Elizabeta (1741.—1762.), kćerka Petrova, saveznica M. Terezije. 
Za Tgodišnjega rata osvoji Ist. Prusku, ali je njezin nasljednik 
iz kuće 


Holstein-Gottorp (1762.—x): 


Petar III. vrati Fridrihu II. Njega svrgne (1762.) žena mu 
Katarina II. (1762.—1796.). Ona nastavi djelo Petra Velikoga, 
izradi opći zakonik, preudesi upravu, ublaži kmetstvo; 
podupire obrt i trgovinu, diže škole, pomaže literaturu (Der- 
žavin, Fon Vizin), a u vjeri je tolerantna. Državu raširi dio- 
bama Poljske: u 1. diobi zapadne je Litva do Dvine i 

. Dnjepra, u 2. Volinj, Podolje i Ukrajina, u 3. ostatak Litve do 
Njemena i Volinj do Buga; napokon steče i Kurlandiju. U 
1. turskom ratu postade Krim mirom u Kučuk-Kainardže 
(1774.) samostalan, a onda ga Potemkin (,Taurijski“) pripoji 
Rusiji; u 2. ratu (1787.—1792.) dobije mirom u Jašiju oblast 
između Buga i Dnjepra i tvrđavu Očakov. Kad tako raširi gra- 


i 

nice državi na jug do Crnoga mora, a na zapad do srednje 
Evrope, Rusija je gotovo odlučivala u politici evropskoj. Sin 
njezin 

Pavao I. (1796.—1801.) uvede za nasljedstvo primoge- 
nituru, preuredi vojsku i financije. S Poljacima postupa blago, 
isprva nastoji uzdržati mir. Njegovi hiri i silovitost rode bu- 
nom, u kojoj zaglavi. Alexandar I. (1801.—1825.) dobije od 
Švedske Finsku (1809.). x 


Crna Gora. 


Od 1499. vladaju Crnom Gorom Turci. Uzalud su se 
Crnogorci tijekom 16. i 17. vijeka u više maha dizali na 
Turke. Istom potkraj 17. vijeka za vladika Njeguša iz bratstva 
Petrovića (1697.) sretnije su ruke. 

Vladika Danilo ratuje s Turcima (1697.—1737.) koje kao 
saveznik Petra Velikoga (Ahmet paša, Numa Ćuprilić), koje 
kao saveznik Mlečana. Poslije vladike Save i Vasilija dočepa 
se vlade neki pustolov Stjepan Mali (1766.—1774.). Turci na- 
stradaju kod Čeva (1768). Po njegovoj smrti uze vladati 
opet Sava. 

Petar I. Petrović (1782.—1830.). Mahmud-paša Bušatlija 
opustoši zemlju (1785.), ali ga Crnogorci dvaput redom raz- 
biju (1791.), dapače sam zaglavi u boju, a Crna Gora osta 
slobodna. Petar II. Petrović (1830.—1851.) pjesnik ,Gorskoga 
vijenca“. 


ll. Doba revolucije (1789.—1815.). 


Francuska revolucija do ukinuća kraljev- 
stva (1789.—1792.). 


Uzroci: zloporabe a sudstvu, nejednaki razmjer po- 
sjeda i razdiobe državnih tereta, kupovanje službi, privilegije 
plemićke, nepovoljne prilike građana i seljaka, bezumno ra- 
sipanje državnih dohodaka i dobara, raskoš na dvoru i lako- 

umna izvanjska politika, literatura, prosvjeta “oja je podra- 
živala i onako razdraženo javno mnijenje — Voltaire, Mon- 
tesquieu, Rousseau, Diderot, d' Alembert), a nada sve financi- 
jalna nevolja. Uzalud kušaju ministri Malesherbes i Turgot 
(1774.), Necker (1777.), Calonne (1783.), Brienne (1787.) i opet 
Necker (1789.) vratiti ravnotežu u državnim financijama i pro- 
vesti reforme; sve se razbi o opiranje priviligiranih staleža. 
Necker predloži, da se sazovu 1789. (5. svibnja — 17 lipnja) 
državni staleži, koji se proglase 1789. (17. lipnja) — 1791. 
(30. rujna) ustavotvornom narodnom skupštinom. 
Otpust ministra Neckera i koncentriranje vojske u Versaillesu 
potakne u Parizu ustanak, u kojem bude 14. srnja 1789. ba- 
stila razorena. Budući da je vlast skupštini rasla, a kralju 
padala, poče plemstvo ostavljati Francusku. U glasovitoj 
sjednici od 4. na 5. kolovoza ukine se feudalni ustav. Nato 
se proglase prava čovjeka i građanina (suverenitet na- 
roda), a Francuska postane konstitucionalna monar- 
hija s jednom komorom (na dvije godine) i s vetom kra- 
ljevim na 4 godine. U to prisile žene kralja, a i narodnu 
skupštinu, te se presele iz Versaillesa u Pariz, gdje je svje- 
tina sve više strahovala narodnu skupštinu. Skupština razdi- 
jeli Francusku na departemente (83), proglasi slobodu vjero- 
ispovijedanja, dade svim Francuzima pravo na javne službe, 
ukine samostane; župnike i biskupe bira narod, a na crkvena 
dobra, koja su zapala državi, izda asignate. Uvede se deci- 
malni i metarski sistem. Kralj, koji je pokušao, da se bijegom 
spase, potvrdi nanovo ustav. Narodna skupština stvori vrlo 
nesmotren zaključak, po kojem se ne smije u buduću zako- 
nodavnu skupštinu birati nijedan tadašnji član njezin. 
Zakonodavna skupština (1791. [1. listopada] do 
1792. [21. rujna]). Tu bijahu ustavni monarhisti, girondisti i 
jakobinci. Raspravljalo se o ratu, koji bi uistinu naviješten 
Franji II. (1792), o emigrantima (da se osude na smrt, 
ako se ne vrate) i o svećenicima, koji se nijesu htjeli 
zakleti na novi ustav. Radi manifesta vojvode Braunschwei- 

škoga navali svjetina na Tuilerije; kralj uteče u zakonodavnu 
skupštinu, koja obustavi kraljevsku vlast i zaključi, da se 
sazove narodni konvent, koji će vijećati o novom ustavu, a 
kraljevsku obitelj preda gradskomu vijeću (Marat), da je 
čuva. Vijeće je zatvori u Temple. Da zastraše izbornike i 
rojaliste, upriliče Danton i Marat rujanska krvoprolića 
2.—5. rujna. Građanski se stalež raspadne u prave građane 
i u proletarijat, što ga vode dobro organizovani jakobinci. 


Republika. (1792.—1804.). 


Narodni konvent (1792. [21. rujna] do 1795. [26. li- 
stopada). U njemu su samo girondisti i jakobinci. Odmah u 
prvoj sjednici 21. rujna ukinu kraljevstvo. Ljudevita XVI. 
osude na smrt i smaknu 21. siječnja 1793. Kad nato evropska 
koalicija zaprijeti Francuskoj, preda konvent izvršnu vlast 
,odboru za javno blagostanje“ (9 članova). Carnot 
uvede opću vojnu dužnost i organizira vojsku; revolu- 
cioni sud od 12 porotnika i 5 sudaca osigura svojim osu- 
dama bez apelacije gospodstvo teroristima, koji se u konventu 
riješe girondista i uvedu 

strahovladu (1798. [2. lipnja] do 1794. [28. srpnjal). 
Kad je Charlotta Corday ubila Marata, stvore zakon o sum- 
njivcima. Ustanak u Nantesu (Noyade), Lyonu, Toulonu 
(Bonaparte) i Vendčji krvavo uguše revolucione vojske. 
(Smrt Marije Antoinette). Kršćanstvo i kršćanski kalendar 
ukinu i uvedu novu revolucionu eru. Kad se Robespierre ri- 
ješi Herberlista, Demoulina i Dantona te zaprijeti i ostalim 
kolovođama jakobinskim, preteku ga oni i otprave na guillo- 
tinu (9. thermidora). S padom Robespierrovim pretegnu umje- 
reniji elementi. Nato izradi 1795. (27. listopada.) do 1799. 
(9. studenoga) konvent novi ustav — direktorijalnu 
vladu. Izvršnu vlast ima direktorija od 5 lica, a zako- 
nodavna vlast pripadne vijeću od 500 (30godišnjih) čla- 
nova, koji predlažu zakone, i vijeću od 250 (4Ogodišnjih), 

koji primaju ili zabacuju zakone. Ustanak  pariskoga gra- 
đanstva svlada Napoleon Bonaparie. 

Prvisavez protiv Francuske (1792.—1797.). 
Isprva Austrija i Pruska. Iza kanonade kod Valmya uzmiču 
Prusi. Dumourier osvoji pobjedom kod Jemapesa 1792. 
(austrijsku) Nizozemsku. 1793. pristupi savezu Engleska, Ho- 
landija i Španjolska. Bitkom kod Neerwindena pripadne opet 
Austrijancima Belgija, ali je nanovo izgube poslije poraza 
kod Fleurusa (1794.). Pichegru osvoji Holandiju  (1795.). 
Pruska prepusti mirom u Baselu (1795.) lijevu obalu ranjsku 
Francuskoj. Španjolska i Portugalska sklope također mir. 
Nadvojvoda Karlo potisnu kod Amberga i Wiirzburga Fran- 
cuze preko Rajne (1796.), ali zato napreduje Napoleon sjajno 
u Italiji. Osvoji Lombardiju i Mantuu i prodre do Judenburga. 
Mir u Campo Formio (1797.): Car predaje Francuskoj Belgiju, 
Milan i lijevu obalu ranjsku, a dobiva Veneciju s Dal- 
macijom. Prekoranjskim knezovima naknadit će se na kon- 
gresu u Rastattu. Napoleon uredi u Italiji cisalpinsku 
(Milan, Modena i papinske legacije) i ligursku republiku 
(Genua). 

G. 1798. osvoji Napoleon na putu u Egipat, kamo ga 
je direktorija poslala, da ga se riješi i da u živac dirne 
Englesku, Maltu, a Egipat pobjedom kod piramida. Nelson 
razbije francusko brodovlje kod Akubira. U Siriji osvoji Na- 
poleon Jaffu, ali se Acre održi. Na povratku razbije Turke 
kod Akubira (1799.). Dok je Napoleon bio u Egiptu, sklope 
Rusija, Austrija, Engleska, Turska i Napulj drugi savez 
protiv Francuske (1799.—1802). Francuzi pretvore papinsku 
državu u rimsku republiku, Švajcarsku u helvetsku 
republiku, a Napulj u partenopsku republiku. Po- 
bjedama Rusa i Austrijanaca pod Suvorovim kod Cassana i 
Novija raspadnu se republike u Italiji. U Njemačkoj protjera 
opet Karlo Francuze preko“ Rajne (Suvorovljev put preko 
Alpa u Švajcarsku i povratak u Rusiju). Međutim se vrati Na- 

poleon iz Egipta, sruši omraženu drek rastjera oba vi- 
jeća i uredi novu 


konzularnu vladu (1799.—1804.). Uz Napoleona su 
dva konzula na 10 godina, koji imadu samo pravo savjeto- 
vanja. Njima o boku stoji senat od 80 članova. Zakonodavnu 
vlast ima fribunat od 100 lica. On vijeća o zakonima, a po- 
tvrduje ih zakonodavno tijelo od 300 lica. Pobjede Napoleo- 
nove kod Marenga (1800.), a Moreauve kod Hohenlindena 
potvrde campo-formijski mir u Zunevillu (1801.). Napoleon 
sklopi konkordat s papom Piom VII., a s Engleskom mir u 
Amiensu (1802.). Reichs-Depulations-Hauptschluss u Regens- 
burgu (1803.) naknadi gubitak onim njemačkim knezovima 
koji su imali zemlje na lijevoj obali Rajne, sekularizi- 
ranim i mediatiziranim oblastima (od duhovnih izbornika 
“ostade samo nadbiskup u Mainzu, a od državnih gradova 6). 
Napoleon poveća cisalpinsku republiku i prozove je talijan- 
skom republikom. Napoleon dopusti emigrantima, da se vrate, 
pozove natrag svećenike, izdade građanski zakonik (Code 
Napolćon), uredi financije, podigne industriju i trgovinu; po- 
sagradi ceste, popravi luke, uvede novi red počasne legije, a 
sebi dade podijeliti dosmrtni konzulat (1802.). Urota Cadou- 
dalova i Pichegrueva. (Vojvoda Enghienski). 


Carstvo (1804.—1815.). 


Napoleona I. proglase 18. svibnja 1804. nasljednim carem 
francuskim. Kruni se 2. prosinca. On pretvori talijansku re- 
publiku u kraljevinu (1805.). Franjo I. prozove se carem 
austrijskim 1804. 

Treći savez protiv Francuske (1804.—1805.), 
Austrija, Rusija, Engleska i Švedska). Napoleon zarobi Macka 
u Ulmu (1805.). Nelson pobijedi kod Trafalgara, a nadvojvoda 
Karlo Massenu kod Caldiera. Napoleon posjedne Beč, pobi- 
jedi u trocarskoj bici kod Slavkova. Franjo 1. sklopi mir u 
Požunu: Franjo odstupi talijanskoj kraljevini Veneciju i' 
Dalmaciju, Bavarskoj Tirol, Wiirtembergu i Badenu prednjo- 


i s Kanin kv RV SIKI >*7T 


94 Novi vijek: Francuska revolucija. 


autrijske zemlje, a za odštetu dobije Salzburg. Wiirtemberški 
i bavarski izbornici postadoše kraljevi. Napoleonov brat 
Josip primi Napulj kao kraljevinu, drugi brat Ljudevit Bona- 
parte kraljevinu Holandiju, a šurjak mu Murat vojvodinu 
Berg. Knezovi jugozapadne Njemačke sklope pod Napoleo- 
novim pokroviteljstvom ranjski savez 1806., a car se Franjo 
nato odreče naslova njemačkoga cara (1806.). 


Četvrti savez protiv Francuske (1806.—1807.), 
(Isprva Pruska i Saska), Prusi nastradaju kod Saalfelda, zatim 
kod Jene i Auerstidta. Tvrđave se redom stanu predavati. 
Napoleon izda u Berlinu proglas o kontinentalnom zatvoru. 
Saski izbornik pristane uz Napoleona i dobije kraljevski na- . 
slov. Rusija se i Engleska pridruže Pruskoj. Poslije neodlučne 
bitke kod Pruske Jelave (1807.) pobijedi Napoleon Ruse kod 
Friedlanda. Carevi se sastaju na Njemenu. Mirom u Tilži' 
preda Pruska sve zemlje na lijevoj obali Labe i ono, što joj 
pripade u 2. i 3. diobi Poljske.. Najmlađi brat Napoleonov 
Jeronim dobije westfalsku kraljevinu, a saski kralj vojvodinu 
varšavsku. Rusija dobije kotar Bialostok. — Englezi odvedu 
1807. dansko brodovlje u engleske luke. Junot posjedne Por- 
tugalsku. 


Karlo IV. i Ferdinand VII. odriču se 1808. Španjolske. 
Nju dobije Josip (Napulj zapadne Murata), ali se Španjolci ne 
će da odreknu, nego se živo opru; pomažu ih Englezi. Rat 
na Pirenejskom poluotoku (1808.—1813.). Francuzi uzmaknu iz 
Portugalske ispred Engleza. Napoleon dovede doduše svoga 
protjeranog brata opet u Madrid i potisne Engleze u Portu- 
galsku, ali ne uzmogne uništiti otpor španjolskoga naroda 
(Saragoza, guerilla-rat). A kad Napoleon ostavi Španjolsku 
radi rata s Austrijom, pobijede Englezi kod Talavere (1809.). 
Cortesi u Cadixu izrade nov ustav. Wellington razbije Fran- 
cuze kod Salamanke (1812.) i kod Viktorije (1813.), a zatim 
se Ferdinand VII. vrati iz sužanjstva. — G. 1809. ukine Na- 
poleon svjetovnu vlast papinsku. 

Rat s Austrijom (1809.). Napoleon prisili nadvojvodu 
Karla, te on uzmakne u Češku; osvoji Beč, prijede Dunav, 
ali bude kod Asperna i Eslingena prvi put poražen; taj poraz 
opere pobjedom kod Wagrama. Car Franjo odstupi Napoleonu 
bečkim mirom sve zemlje na desnom brijegu rijeke Save i 
Bjelačko okružje, Bavarskoj Salzburg, varšavskoj vojvodini 
zapadni Halič, a Rusiji kotar Tarnopol. Napoleon uredi 
ilirsku pokrajinu. Andriju Hofera ustrijele u Mantui 1810. 

Švedski kralj Karlo XIII. prepusti Rusiji Finsku, a 
Bernadotta posini i odredi ga za nasljednika (1809.). 

G. 1810. raspita se Napoleon s Jozefinom i oženi Ma- 
riju Lujzu, kćer cara Franje I., koja mu 1811. rodi sina ,kralja 
rimskoga“ (kasnije vojvoda od Reichstadta). 

Vojna na Rusiju (1812.). Uz Rusiju pristane Engleska i 
Švedska. Napoleon povede preko 500.000 momaka, a dadu mu 
Austrija i Pruska pomoćnih četa. Rusi uzmiču pred Napoleo- 
nom i opustoše sve za sobom. Iza krvave bitke kod Boro- 
dina (Kutuzov) uđe Napoleon u Moskvu, koja domala gotovo 
sasvim izgori. Tu se zadrži u nadi, da će Aleksandar sklo- 
piti mir. Na povratku uništi francusku vojsku strašna zima pa 
glad i Kozaci. Iza bitke kod Berezine (maršal Ney) pohiti Na- 
poleon u Pariz, a ostala mu se vojska rasprša na sve strane. 
Pruski general Jork sklopi s Rusima ugovor o neutralitetu. 

Veliki rat za slobodu (1813.—1814.) vode isprva Rusija, 
Pruska, Engleska i Švedska. Napoleon, pobijedivši saveznike 
kod Liitzena (Gross-Gčrschen) i Budišina, potisne ih u Sle- 
ziju. Za primirja vijeća kongres u Pragu o miru, a kad Na- 
poleon ne htjede popustiti, pristupi koaliciji i Austrija. Tri 
vojske: češka ili južna pod Schwarzenbergom, sleska ili srednja 
pod Bliicherom i sjeverna pod kraljevićem Bernadottom. Sa- 
veznici razbiju maršala Oudinota kod Grossbeerena (Biilow) 
i Macdonalda na Katzbachu (Bliicher), a Napoleon pobijedi 
Sduwarzenberga kod Dresdena. Kod Hluma i Nollendorfa uhvate | 
mu saveznici Vandamma. Neya stigne poraz kod Denewitza. 
Saveznici se nastoje sjediniti, a Napoleon se povuče prema 

Leipzigu. Ugovorom u Riedu (8. listopada) prijeđu Bavarci 
k saveznicima. Saveznici razbiju 16. i 18. listopada 1813. Na- 
poleona. kod Leipziga. Kod Hanaua prokrči sebi Napoleon put 
k Rajni. Ranjski se savez raspadne. Biilow osvoji Holandiju, 
a Danska mora predati Švedskoj Norvešku. 

1. veljače 1814. pobijede Schwarzenberg i Bliicher Na- 
poleona kod La Rothičra, ali kad se oni odijeliše, potuče ih 
Napoleon, jednoga za drugim. Kongres u Chalillonu ostane bez 
uspjeha. Bliicher razbije Napoleona kod Laona, a Schwarzen- 
berg kod Arcisa na Aubi. Saveznici pobijede Marmonta i Mor- 
tiera kod la Fere Champenoise, osvoje 31. ožujka na juriš 
Montmartreske visine i prisile Pariz na kapitulaciju. 

Senat liši Napoleona i njegovu porodicu prijestola, a 
Napoleon se sam odrekne u Fontenaibleauu i dobije otok 
Elbu kao samostalnu kneževinu i 2,000.000 franaka godišnje 
rente. 30. svibnja sklopi Ljudevit XVIII., brat Ljudevita XVI., 
sa saveznicima prvi pariski mir: Francuska dobije međe od 
1. siječnja 1792. a poveća se za 8300 Xm* (Avignon, Nizza it. d.). 

Bečki kongres 1814. (stud.)—1815. (lip.): Austrija dobije 
ilirske pokrajine, Milan, Veneciju, Salzburg, Tirol i okružje 
Tarnopol. Pruska: Poznanj, Gdansk, švedsko Pomorje s Ru- 
janom, polovicu Saske i posjed na Rajni. Rusija: najveći dio 
varšavske vojvodine (Krakov — slobodna republika). Engleska: 
Helgoland, Hannover (postane kraljevinom), Maltu, dio osvo- 
jenih naseobina i protektorat nad jonskim otocima. Belgiju i 
Holandiju sjedine u jednu državu. Danska dobije Lauenburg 
mjesto Norveške. Mjesto njemačkoga carstva uvedu ,njemački 
savez“ od 39 država. Švajcarska se (povećana Gčnčvom i 
NeuchaAtelom) neutralizira. U Španiju, Portugalsku i italske 
države vrate se stare dinastije (i Pio VII. dođe u Rim). Ca- 
rica Marija Lujza dobije Parmu, Piacenzu i Guastalu. 

Napoleonov povratak (1815.). Napoleon se iskrca 1. ožujka 
kod Cannesa, 20. ožujka već je u Parizu. Ljudevit XVIII. po- 
bjegne u Gent. Murat bude razbijen kod Tolentina. — 16. lipnja 
pobijedi Napoleon Bliichera kod Lygnya, a 18. lipnja potisne 

već Wellingtona kod Waterlooa, ali mu u krajnji čas otme 
pobjedu Bliicher. Napoleon poražen htjede pobjeći u Ameriku, 
ali ga uhvate i otpreme kao ratnoga sužnja na otok sv. He- 
lene, gdje umre 5. svibnja 1821. 

Drugi pariski mir: Francusku stisnu u granice od god. 
1790.; ona odstupi Bouillon Nizozemskoj, neke pogranične 
tvrđave Pruskoj i Bavarskoj, zapadni dio Savoje i Nizzu Sar- 
diniji, plati 700 milijuna ratne odštete, uzdržava kroz 5 godina 
okupacionu vojsku od 150.000 momaka i vraća sve ugrabljene 
dragocjenosti i umjetnine. 

Sveta alijansa: vladari će se među sobom pomagati kao 
braća, svojim će narodima po odredbama kršćanske vjere 
blago i pravedno vladati. Uistinu zavlada reakcija, koja je 
gušila svako nastojanje naroda oko boljka ustavnih i nacio- 
nalnih prilika. 


IV. Događaji poslije bečkoga kongresa (1815.) 
dodanas. 


Srbija. 

Srbi ustanu pod Karađorđem protiv ,dahija“, koje na- 
pusti i sam sultan Selim III. (1804.). Kad sultan ne htjede pri- 
stati na srpske želje, protjeraju Srbi Turke iz beogradskoga 
pašaluka (1805.); održe se pomoću ruskom do 1812., ali kad 
je Rusija 1812. sklopila s Turcima mir u Bukareštu, provali 
1813. Kuršid-paša u Srbiju i svlada je, premda je Turska u 
pomenutom miru obećala Srbima samostalnu upravu. Hajduk 
Veljko padne kod Negotina, a Karađorđe pobjegne preko Du- 
nava, Srbija postane opet Turskom pokrajinom. G. 1815. po- 
gubiše Turci 150 odličnih Srba, 50 nabiju na kolac, Stoga 
plane nanovo ustanak pod Milošem Obrenovićem. Ustanak 
uspije (1816.). Srbi dobiju svoju upravu, ali tvrđave predadu 
Turcima, kojima plaćaju danak. 

Miloš se riješi Karađorđa, a narodna ga skupština iza- 
bere nasljednim knezom srpskim, a to prizna drinopoljskim 

mirom (1829.) i Turska. Miloš (1817.—1839.) uređuje Srbiju, 
uvodi redovnu vojsku, diže crkve i škole, ali kako mu je vlada 
apsolutna, te ne izdaje pisanih zakona, već gospodari zemljom 
kao svojom imovinom, probudi nezadovoljstvo. A kad je Ru- 
sija složno s Turskom i ostalim knezovima uvela »Savjet“ 
s velikim pravima, nastanu borbe. Miloš i sin njegov Mihajlo 
(1840.—1842.), pred kojim je samo kratko vrijeme vladao brat 
Milan, moraju seliti iz Srbije. Mjesto protjeranoga Mihajla 
izabere skupština 

Aleksandra Karađorđa (1842.—1858.), ali jer mu se vlada 
nije osnivala na narodnoj politici, nego je popuštala tuđemu 
utjecaju, i jer se zavadio s državnim savjetom, skine ga na- 
rodna skupšina i pozove natrag Miloša (1858.—1860.), koji se 
počeo otimati utjecaju turskomu. Sin njegov Mihajlo (1860. do 
1868.) isposluje, te su Turci otišli iz zemlje. Mihajlo je vodio 
narodnu politiku, ali i politiku ličnu. On pade od ubojničke 
ruke u Topčideru. 

Milan (1868.—1889.). Na berlinskom kongresu dobije 
Srbija samosvojnost i okružja Niš, Leskovac, Pirot i Vranju. 
G. 1882. postane kraljevinom. 1885. vodi bezuspješan rat 
s Bugarskom. Milan se odreče prijestola na korist sinu Ale- 
ksandru (1889.—1903., umoren 11. lipnja 1903.). S njim izumre 
porodica Obrenovića, a narodna skupština izabere Petra I. 
Karađorđa (1903.—x). G. 1905. otvara se sveučilište u Beogradu, 
Zbog anarhije u Staroj Srbiji i Makedoniji navijesti spora- 
zumno s Crnom Gorom, Bugarskom i Grčkom rat Turskoj 
(1912.). 


Grčka. 


Ideje francuske revolucije i uspjeh Srba potakne Grke, 
da sebi izvojšte slobodu. G. 1821. provali glava ,heterije“ Ale- 
ksandar Ipsilanti u Moldavsku, ali ne uspije. To ne smete 
Grke, već započnu 

rat za slobodu (1822.—1829.), u kojem ih prati simpatija 
cijele Evrope (filheleni). 1826. osvoje Turci tvrđavu Misso- 

lunghi poslije sjajne obraneT(lord Byron). Nato sklopi (1827.) 
Engleska, Rusija i Francuska savez Grcima u prilog. Saveznici 
rastepu tursko brodovlje kod Navarina, a kad su Rusii s kopna 
pritisnuli, priznade (1829.) sultan“ Mahmud II. u Drinopolju 
samostalnost Grčke. Grčka bijaše isprva republika, a od 1832. 
kraljevina. Prvoga kralja Otona I. Wittelsbaškoga (1832. 
do 1862.) protjeraju nezadovoljni Grci, 

Juraj I. (1868.—x.) (danski princ). G. 1864. dobije Grčka 
od Engleske jonske otoke, a 1881. južni Epiri Tesaliju do Olimpa. 
Zbog Krete nastrada u ratu s Turcima (1897.). Jedino Kreta 
dobije posebnoga guvernera kršćanina, ali ipak radi oko sje- 
dinjenja s Grčkom. Radi anarhije u Makedoniji i Staroj Srbiji 
navijesti sporazumno sa Srbijom, Crnom Gorom i Bugarskom 
rat Turskoj (1912.). 


Turska. 


Tursko carstvo pada sve dublje koje s ratova s Ru- 
sijom, koje opet s borba između staroturske i mladoturske 
stranke. Za Selima III. podignu se Srbi, a za nasljednika nje- 
gova Mahmuda II. (1808.—1839.) i Grci. Egipatski paša Meh- 
med-Ali, koji je oborio gospodstvo mamelučko u Egiptu, uze 
tražiti Siriju za nagradu, jer ga je pomagao protiv Grka, te 
je napokon preko Rusije 1833. i dobije, ali je mora 1841. opet 
pustiti. Egipat zadrži kao nasljedno namjesništvo, koje se pre- 
tvori u nasljedno potkraljevstvo (khedive). 

Od Abdul-Medžida (1839.—1861.) zatraži ruski car _Ni- 
kola I., da mu preda pokroviteljstvo nad podanicima grč.-ist. 
vjere u Turskoj. Sultan to odbije na ponuku Engleske i Fran- 
cuske, a Nikola mu navijesti rat. Tako nastane krimski rat 
(1854.—1856.), u koji se umiješaju Englezi i Francuzi. Rusija 
se morala mirom u Parizu odreći pokroviteljstva nad podu- 
navskim kneževinama, odstupiti Turskoj ušća dunavska i. 
dio Besarabije (1856.). Pod konac vlade 

Abdul-Azisa (1865.—1876.) bukne ustanak u Bosni i Her- 
cegovini, a ne uguši ga ni on ni nasljednik mu Murat V. Za 
ovoga dapače bukne rat s Crnom Gorom i Srbijom. 

Abdul-Hamid (1876.—1909.). Budući da su evropske 
velevlasti uzalud nastojale, da se urede prilike kršćana (ca- 
rigradska konferencija), navijesti Rusija rat (1877.—1878.). 
Premda su se Turci snažno opirali (Osman-paša u Plevni), 
ipak prijeđe Gurko Balkan i dopre do blizu Carigrada. Turci 
se u san-stefanskom ugovoru odreknu većine svojih zemalja 
u Evropi, ali taj ugovor znatno promijeni u korist Turske 1878. 
berlinski kongres, po kojem Rusija dobije natrag Besarabiju i 
k tomu nešto Armenije s Batumom i Karsom. 

G. 1908. prisile mladoturci sultana, te je Turskoj dao 
ustav. Otvorenje turskoga parlamenta. 1909. skinu Turci sultana 
Abdul-Hamida i zatoče ga, a sultanom postane Muhamed V. 
(1909.—x.). Njemu otme Italija Tripolis (1912.). Zbog anar- 
hije u Makedoniji i Staroj Srbiji, navijeste joj rat balkanske 
države Srbija, Bugarska, Crna Gora i Grčka (1912.). 


Bugarska. 


Berlinski kongres odredi, da Bugarska između Dunava 
* i Balkana sa sredečkim okružjem plaća kao vazalna kneže- 
vina Turskoj danak. Prvim joj knezom bude 
Aleksandar I. Battenberg (1819.—1886.), koji je s Bu- 
garskom sjedinio i autonomnu tursku pokrajinu Istočnu 
Rumeliju (1885.). Slijedeće godine svrgnu Aleksandra, a 
narodno ,sobranje“ izabere za kneza 
Ferdinanda Koburga (1887.—x), kojega su evropske 
vlasti istom 1896. priznale. 1908. proglasi se Bugarska samo- 
stalnom i samosvojnom, a Ferdinand se prozove car svih 
Bugara. U ratu, što su ga balkanke države Srbija, Crna Gora 
i Grčka zajedno s Bugarskom zbog anarhije u Staroj Srbiji i 
i Makedoniji navijestile Turskoj, preuze Ferdinand vrhovno 
zapovjedništvo. 

Crna Gora. 


U Crnoj Gori vladaju od 1851. svjetovni vladari: 

Danilo Petrović (1851.—1860.), a od 1860.—x sinovac 
Nikola I. Berlinski kongres poveća Crnu Goru Podgoricom, 
Spužem, Barom i Ulčinjem. Nikola I. dade 1905. ustav, a 1910. 
prozove se kraljem. I Crna Gora navijesti kao saveznica 
Srbije, Bugarske i Grčke rat Turskoj zbog prilika u Staroj 
Srbiji i Makedoniji. 


Rumunjska. 


Rumunjska je postala od Vlaške i Moldavske, gdje su 
vladali ,gospodari“ pod turskim vrhovništvom. Svaka je kne- 
ževina imala svoga kneza. 

1859. izaberu obje kneževine Aleksandra Cusu za kneza 
rumunjskoga, a kad se on poradi unutrašnjih nemira morao 
odreći vlade, izaberu Hohenzollernca 

Karola I. (1866.—x). Na berlinskom kongresu dobije 
Rumunjska za svoj dio Besarabije Dobruču, a 1881. postane 
kraljevinom. 

Rusija. 


Aleksandar I. razmakne znatno granice Rusiji (i u Kav- 
kazu), a t. zv. sv. alijansom pribavi Rusiji gotovo prevlast u 
Evropi, koju ona očuva sve do krimskoga rata, 

Nikola 1. (1825.—1855.) svlada vojnički prevrat (deka- 
bristi 1825.) i bunu u Poljskoj (Diebić podjedom kod Ostro- 
lenke, a Paskiević uzećem Varšave 1831.). Poljska izgubi 
svoju autonomiju, ali zadrži posebnu upravu. U ratu s Per- 
zijom dobije Erivan i dio Armenije (1828.). Nikola umre za 
krimskoga rata. 

Aleksandar II. Osloboditelj (1855.—1881.) izgubi pa- 
riskim mirom (1856.) dio Besarabije, ali mu Kina odstupi 
(1858.) Poamurje. Posjednućem Taškenda (1865.) i Samarkanda 
(1868.) zagospoduje zapadnim Turkestanom, a kanati se Hiva 

i Buhara pokore. Japanci odstupe južni dio Sahalina za Ku- 
rile. U rusko-turskom ratu (1877.—1878.) dobije nešto Arme- 
nije i izgubljeni dio Besarabije. 1861. dokine nevolj- 
ništvo, a pobunjenu Poljsku združi sasvim s Rusijom (1863.). 
Aleksandar učini mnogo za školstvo, upravu (općine dobiju 
svoju upravu, ujezdi ili okružja okružno vijeće — ujezdnoe 
zemstvo, a gubernije — gubernskoe zemstvo), sudstvo 
(javne i usmene rasprave, porota za kriminalne zločine, uki- 
nuće tjelesne kazne), trgovinu i obrt. Zaglavi od atentata 
nihilista, koji idu za preuređenjem ruskoga društva na 
osnovu materijalističkih i komunističkih teorija, što ih je mla- 
dež u zapadnoj Evropi usisala, te se u tu svrhu udruživala 
u tajna društva; nekoji od njih — teroristi — mislili su tu 
promjenu provesti silom, atentatima; pogodovalo im je opće 
nezadovoljstvo u Rusiji: neuspjeh na berlinskom kongresu, 
stezanje slobode sveučilištima i pojedincima, samovolja re- 
darstva i uprave, težnja za ustavom i reakcija. Njegov sin 

Aleksandar III. (1881.—1894.) poče graditi sibirsku i 
transkaspijsku željeznicu. Premda bijaše Aleksandar miro- 
ljubiv vladar, ipak mu se država uveća za Merv (1884.) i 
Pamir (1891.). 

Nikola II. (1894.—x) uzme od Kine 1898. u zakup Port 
Artur (imao ga dobiti Japan u japansko-kineskom ratu 1894. 
do 1895.; ali to zapriječi Rusija, Francuska i Njemačka). Za 
bokserskoga ustanka (protiv stranaca) u Kini posjedne Man- 
džuriju (1900.). Radi Koreje i Mandžurije dođe do rusko- 
japanskoga rata (1904.—1905.). Japanci pobijede Ruse kod 
Liaujonga i Mukdena, osvoje Port Artur i unište rusko bro- 
dovlje kod Tšušime. Mirom u Portsmouthu (američkom) pre- 
pusti Nikola Japancima Koreju, Port Artur i južnu polovicu 
Sahalina. Unutrašnji revolucioni pokret, koji je nastao za rata 
s Japanom, skloni Nikolu II., te izdade (19. kolovoza 1905.) 
konstitucionalni ustav (,gosudarstvenaju dumu“). 

Francuska. =“ 


Ljudevit XVIII. (1815.—1824.) zadrži Napoleonovo ure- 
đenje i vlada ustavno (dvije komore), ali_mu mnogo nepri- 
lika zadavaju ,ultrarojalisti“ (koji teže za uređenjem 
prije revolucije) i razne druge stranke. 1818. isposluje, da su 
velevlasti makle svoje posade iz Francuske. Naslijedi ga 
brat njegov 

Karlo X. (1824.—1830.). On svu vlast prepusti svećenstvu 
i plemstvu, koje je tražilo i dobilo odštetu za zaplijenjena svoja 
imanja, Nezadovoljstvo naroda gleda umiriti, osvajajući Algir 
1830. Ali kad je ,ordonancama“ raspustio komoru, promijenio 
izborni red i uveo cenzuru, bukne 1830. srpanjski prevrat. 
Karlo X, odreče se prijestola na korist unuku svomu Henriku V. 
Komore međutim izaberu u 

Luja Filipa (1830.—1848.), vojvodu orlćanskoga, koji 
se bori s raznim strankama, a osobito s republikanskim radni- 
štvom. 1840. prenese kosti Napoleona I. i sahrani ih u crkvi 
»Invalida“. Premda se Luj Filip oslanja na građanski 
stalež, ipak nastanu razni nemiri, osobito radi promjene iz- 
bornoga reda, što su ga tražili radnici na t. zv. reformaškim 
banketima. (Raznovrsni izumi, upotreba pare pa mir, koji je 
do 1848. u zapad. Evropi vladao, podigne silno industriju, ali 
se ujedno javi četvrti stalež t. j. radnici, koji traže dijela u 
državnoj upravi i zaštitu od bezdušnih poduzetnika, 

Nezadovoljstvo izbije ,veljačkom bunom“ (1848.). Luj 
Filip pobjegne u Englesku (f 1850.), a Lamartin proglasi 
Francusku republikom (1848.—1852.). Predsjednik njezin Luj 
Napoleon Bonaparte dade se po narodu izabrati za cara. 

Napoleon III. (1852.—1870.) ponizi Rusiju u Krimskom 
ratu s pomoću Engleske (1854.—1856.). Saveznici osvoje nakon 
pobjede na Almi (u Krimu) Sebastopolj (1855. general Pellisier). 
Aleksandar II. sklopi mir u Parizu (1856.). Pomoću Italije po- 
razi Austriju kod Magente i Solferina. Mirom u Ziirichu odstupi 
Austrija Lombardiju Francuskoj, a ona je dade Sardiniji za 

Savoju i Nizzu (1859.). Napoleon htjede u Mexiku podignuti 
monarhiju pod francuskim pokroviteljstvom (car Maksimilijan), 
ali ne uspije. U ratu s Pruskom (1870.—1871.) upravo nastrada. 
Nijemci razbiju Francuze kod Wčrtha, Courcellesa, Vionvilla, 
Gravelotta, Bazaina opkole u Metzu, a Mac-Mahona prisile 
zajedno s Napoleonom na predaju kod Sedana (Napoleon 
umre 1872. u Engleskoj). U Parizu proglase 

republiku (1870.—x.). Prusi podsjednu Pariz. Strass- 
burg i Meiz se predadu. Paris kapitulira 28. siječnja 1871. 
Narodna skupština u Bordeauxu izabere Thiersa glavom nove 
vlade. Mirom u Frankfurtu odstupi Francuska Lotaringiju 
s Metzom i Elsas (bez Belforta) te plati 5 milijarda franaka 
ratne odštete. Iza mira zavlada u Parizu strahovlada ,com- 
mune“; kojoj istom poslije dva mjeseca učini Mac-Mahon kraj. 
Za predsjedništva Mac-Mahonova izradi se novi ustav republi- 
kanski: predsjednik se bira na 7 godina, a zakonodavnu vlast 
izvršuju ,zastupnička kuća i senat“ (1875.). Francuska je u 
prvo vrijeme bila osamljena, zato se približi (1891.) Rusiji 
(dvojni savez). 1901. započe u Francuskoj kulturni boj protiv 
katoličke crkve, koji se svrši odjeljenjem crkve od države. 

Za Napoleona i za republike znatno se raširi francusko 
kolonijalno držanje. Napoleon III. podsjedne Saigon (1859.), 
republika steče protektoratnad Anamom i Tunisom,k tomu dođe 
Tonking, Madagaskar, zemlje na Senegalu i Nigeru i francuski 
Congo ; posebnim ugovorom s Engleskom osigura sebi zapadnu 
Saharu, napokon preuze upravu u najvećem dijelu Maroka. 


Belgija. 

Sjedinjenje Belgije s Nizozemskom (djelo bečkoga kon- 
gresa) ne uspije. K starim oprekama dođe još nezadovoljstvo 
radi nizozemske trgovačke politike. Kad je u Parizu buknula 
1830. srpanjska revolucija, ocijepi se i Belgija od Nizozemske, 
te bude priznata samosvojnom (1831. londonska konferencija). 
Belgija dobije monarhistički ustav pod kraljevima iz kuće 
Sachsen-Koburg. 

Leopolda I. (1831.— 1865.) naslijedi Leopold II. (1865. do 
1909.). Leopold II. osnuje Kongo državu, koja je po nje- 
govoj smrti zapala Belgiju. Naslijedi ga Albert I. (1909.—x.) 


Nizozemska (Holandija). 


Vilhelm I. (1814.—1840). prizna (1839.) samostalnost 
Belgije. S Vrlhelmom III. (1849.—1890.) izumre muško ko- 
ljeno kuće Oranske. U Nizozemskoj ga naslijedi kći njegova 
Vrlhelmina (1890.—x.). 

U Luxemburgu, koji je personalnom unijom bio združen 
s Nizozemskom, dođe po nasljednom pravu na prijesto voj- 
voda Adolf Nassovski (1890.—1905.), a onda Vilhelm (1905. do 
1912.). S Vilhelmom izumre i u Luxemburgu muško koljeno 
Nassovaca. Naslijedi ga kćerka Marija Adelheida (1912.—x). 


Italija. 


Probuđenje narodne svijesti za francuske revolucije 
probudi u potištenim i rascjepkanim narodima, osobito u Ta- 
lijanima, nađu u narodno jedinstvo. Za tim ciljem idu tajni 
savezi carbonara. Austrija se omrazi Talijanima, jer po na- 
logu kongresa u Opavi (1820.) i Ljubljani (1821.) uspostavi u 
Piemontu i Napulju apsolutnu vladavinu. Isto tako uguši po- 
kret u Modeni, Parmi (1831.), papinskoj državi (1832) i 
Firenci. 

Papa Pio IX. (1846.—1878.) provede u crkvenoj državi 
velike reforme u upravi. I kraljevi sardinski, napuljski pa veliki 
vojvoda toskanski uvedu slobodniji ustav. 


Veljačka revolucija u Parizu napuni talijanski narod 
nadom na sjedinjenje. Zato bukne ustanak u gornjoj 
Italiji protiv Austrije (1848.—1849.). Tomu ustanku stane 
na čelo Sardinija, ali Radecki pobijedi sardinskoga kralja 


Karla Alberta kod Custozze (1848.) i Novare (1849.). Karlo: 


Albert se odrekne, a njegov sin 


Pan 

Viktor Emanuel II. (1849.—1878.) sklopi mir. G. 1849. 
predade se i Venecija. Potkraj g. 1848. mora Pio IX. otići iz 
Rima, a buntovnici proglase rimsku republiku (Mazzini), kojoj 
pripoje i Toscanu. Iz Toscane protjeraju Leopolda II. Leo- 
polda vrati Austrija, a papu Francuzi (1850.). Sardinski mi- 
nistar Cavour složi Francusku i Sardiniju protiv Austrije, koja 
im odstupi Lombardiju (1859.). Još za rata s Austrijom budu 
protjerani vladari iz Toscane, Modene i Parme, a njihove se 
zemlje združe sa Sardinijom. K tomu doda Garibaldi Siciliju 
i Napulj, sardinske čete uzmu većinu papinske države (1860.), a 

Viktor Emanuel II. bude (1861.) proglašen kraljem 
Italije. Državu poveća Venecijom (1866), premda je bio po- 
ražen kod Custozze i Visa (na moru), i Rimom (1870.), koji 
postane prijestolnicom ujedinjene Italije. Humberto I. (1878. 
do 1900.) posjedne Masavu (1885.), ali iza poraza: kod Adue 
(1886.), okani se misli, da osvoji Abesiniju. Humberto padne 
od anarhističke ruke. 

Viktoru Emanuelu III. (1900.—x.), koji je oženio crno- 
gorsku knjeginju Jelenu, odstupi Turska nakon rata od go- 
dine dana mirom u Lausannu Tripolis i Kirenajiku (1912.). 


Katolička crkva. 


Pio IX. (1846.—1878.) vrati se 1850. u Rim. 1864. izda 
encikliku Quanta cura protiv liberalizma i »Syllabus“ osuđenih 
sadašnjih krivih nauka i zabluda. Vatikanski koncil (1869. do 
1870.) proglasi dogmu o nepogrješivosti. 

G. 1870. osvoje Talijani Rim. S time prestaje svjet- 
ska vlast papinska. 

Velikoga papu Leona XIII. (1878.—1903.) naslijedi Pio 
X. (1903.—x.). 


Velika Britanija s Irskom. 


Sjedinjenjem irskoga parlamenta s parlamentom Velike 
Britanije provede se centralizacija (1801. Uzalud bijaše nasto- 

janje irskih rodoljuba (O' Connel), da se opozove legislativna 
unija, da Irska dobije odijeljenu upravu s posebnim parla- 
mentom. I Engleska ima liberale (prije Whigh) i konservativce 
(prije Tories), ali opreke među njima nijesu tako oštre, kao 
na kontinentu; zdravo političko shvaćanje vodi i konserva- 
tivce do reforama. 

Za Jurja IV. (1820.—1830.) provodi ministar Canning 
reforme u duhu modernih ideja, a ministar Wellington izradi 
poradi vanredne agitacije O' Connela zakon o emancipaciji 
t.j. o ravnopravnosti katolika ukinućem testakte (1829.). Za 
Vilhelma IV. (1830.—1837.) reformira se zastarjeli izborni 
red (1832.). U Engleskoj ga naslijedi nećakinja njegova 

Viktorija (1837.—1901., muž joj je Albert Koburški), a u 
Hannoveru po salijskom zakonu brat njegov Ernest August. 
Irska nastoji uzalud raskinuti uniju s Engleskom (Fenijci) ili 
dobiti svoju upravu (kome-rule), za koju se živo zauzeo Glad- 
stone. Gladstone ukine u Irskoj državnu crkvu i ishodi za 
Irsku druge olakšice, osobito u agrarnom pitanju (zakupnici). 
Po nastojanju Cobdenovu otvore se vrata slobodnoj trgovini. 
Za vladanja kraljice Viktorije proširi se silno kolonijalna vlast 
Engleske, koja posjedne Aden, New Zealland, u ratu s Kinom 
(radi trgovine opija 1840.—1842.) Honkong, zatim Pendžab i 
donju Birmu. 1857.—1858. uguši ustanak u Indiji (ukine istočno- 
indijsku kompaniju). U svezi s Francuskom prisili Kinu, te je 
otvorila vrata evropskoj trgovini (1857.—1860.). 1876. primi 
Viktorija naslov carice indijske. Nadalje posjedne Kipar (1878.), 
učvrsti se u Egiptu (1882.) te zagospoduje sueskim kanalom, 
što ga je izgradio Lesseps (1869.), Dalje je zapade u ugovoru 
s Njemačkom Zanzibar (1890.) i Britska Istočna Afrika. Od 
Kine uze u zakup Weihaivei(1898.), a u burskom ratu (1899.—1902. 
priklopi nasljednik Viktorijin 

Eduard VII. iz kuće Sachsen-Koburg-Gotha (1901.—1910.) 
Caplandiji republike Transval i Oranje, premda su se Buri 


junački branili. Englezi ojačaju 1905. utjecaj svoj u Tibetu. 


Svoj položaj učvršćuju ugovorima i dogovorima s Japanom, 


Mereffod) 

Francuskom i Rusijom. Za Jurja V. (1910.—x.) čini se da 
će se riješiti pitanje Irske, koja će napokon doći do svoje 
uprave. 


Španjolska. 


Ferdinand VII. (1814.—1833.) pobudi nezadovoljstvo tim, 
što je uveo cenzuru i ukinuo ustav od 1812. To ga nezado- 
voljstvo prinudi, te je vratio ustav od 1812, ali francuska 
vojska vrati apsolutnu vladu po nalogu kongresa u Veroni 
(1822.). Za njegova se vladanja otkinu od Španjolske američke 
naseobine na kopnu. Da isključi brata Don Carlosa od na- 
sljedstva, ukine salijski zakon o nasljedstvu i odredi, da ga 
naslijedi njegova kćerka 

Izabela (1833.—1868.), kojoj bijaše skrbnicom njezina 
mati Marija Kristina. Don Carlos ne htjede pristati na to, te 
bukne 7godišnji građanski rat, u kojem se Izabela održi na 
prijestolu. Njezino je vladanje puno stranačkih i vojničkih 
buna. To je prisili, te ostavi Španjolsku (1868.). Privremena 
vlada (general Prim) ponudi krunu princu Leopoldu od Hohen- 
zollern-Siegmaringena, a kad je on najposlije odbije, izaberu 
za kralja 

Amadea (1870.—1873.), vojvodu od Aoste. Amadeo se 
doskora odreče krune radi unutrašnjih nemira, a Španjolska 
postane republika (1873.—1874.). Anarhijom i građanskim 
ratom okoristi se general Martinez Campos te proglasi (pro- 
nunciamento) kraljem sina Izabelina 

Alfonsa XII. (1874.—1885.). Za malodobnoga sina njegova 

Alfonsa XIII. (1885.—x.) vladala je kraljica Kristina. 
Poradi Cube uplete se Španjolska u rat sa Sjedinjenim drža- 
vama sjeveroameričkim, te izgubi mirom u Parizu posljednje 
svoje velike kolonije Cubu, Puerto Rico i Filipine (1898.). U 
dogovoru sa Francuskom preuzme Španjolska upravu u sje- 
verozapadnom Maroku. 

Portugalska. 


Ivan VI. (1816.—1826.) vrati se istom 1820. iz Brazilije 
(kamo je kraljevska porodica pred Napoleonom pobjegla). 
Njegov sin Dom Pedro I. postane carem brazilskim (1821.). 
Po smrti Ivanovoj nastanu borbe za prijesto. 

Miguel (1826.—1834.) htjede istisnuti nećakinju svoju 
Mariju da Gloria (kćer Pedra 1.), ali ga Pedro, koji se me- 
đutim odrekao brazilske krune u korist sinu svomu Domu 
Pedru II., protjera i zavlada sam, ' 

Marija da Gloria (1834.—1853.) pođe za vojvodu Ferdi- 
nanda Koburga. Unuk Marije da Gloria Karlo 1. (1889.—1908.), 
nije mogao zemlju oteti financijalnoj krizi, pa kad je njegov 
ministar Franco počeo apsolutistički vladati, skuje se urota, 
kojoj pade žrtvom kralj i prijestolonasljednik, a naslijedi ga 
drugi sin njegov Manuel (1908.—1910.), koga za kratko vri- 
jeme protjeraju i proglase republiku (1910.). 


Danska. 


Fridrihu VII. (1848.—1863), posljednjemu kralju iz kuće 
Oldenburg, ne uspije sjediniti Schleswig. Londonskim se za- 
pisnikom (1852.) odredi, da u Schleswigu i Holsteinu ima na- 
sljedstvo pripasti ženskoj grani, ali da se vojvodine ne smiju 
dijeliti. 

Kristijan IX. (1863.—1906.) od Sonderburg-Gliicksburga 
ne htjede na zahtjev Austrije i Pruske ukinuti novoga ustava, 
po kojem se Schleswig spojio s Danskom. Stoga zavojšti 
Austrija i Pruska na Dansku i prisile je, te se mirom u Beču 
odrekla Schleswiga, Holsteina i Lauenburga (1864.). Kristija- 
nova sina Fridriha VIII. (1906.—1912.) naslijedi Kristijan X. 
(1912.—x.). 


Švedska i Norveška. 


One se personalnom unijom 1814. sjedine u jednu državu, 
kojom vladaju iza smrti Karla XIII. kraljevi iz kuće Berna- 

dotte: Karlo XIV. (1818.—1844.), Oskar I. (1844.—1859.), Karlo XV. 
(1859.—1878.) i Oskar II. (1878.—1907.). Ali između obje države 
ne bijaše prave sloge. Norveška je težila za što većom sa- 
mostalnošću (osobito u konzularnom pitanju). Napokon skine 
ona s prijestola Oskara II. 1905. i proglasi se samostalnom 
državom, izabravši danskoga princa Karla, koji vlada kao 
Hakon VII. (1905.—x.). U Švedskoj naslijedi Oskara II. 
Gustav V. (1907.—x.). 


Njemačka. 

Njemačku državu zamijeni njemački savez, ali on 'ne 
ispuni nade, što su ih u nj polagali narodni krugovi, a i nje- 
mački se knezovi slabo odazovu 13. članku saveznoga ustava, 
t. j. da se dA parlamentarna vlada; a još više ogorči narod, 
što su Austrija i Pruska dopustile Rusiji, da utječe na nje- 
mačke prilike, pa zato i zaglavi ruski državni savjetnik Ko- 
tzebue. Taj narodni pokret ponuka Metternicha, te u spora- 
zumku s ostalim ministrima u Karlovim Varima ukine slobodu 
štampe, uvede cenzuru i imenuje centralnu komisiju, da po- 
zorno prati i kazni ,demagoška rovarenja“ (1819.). 

G. 1833. utemelji Pruska carinski savez, kojemu pristupi 
Bavarska, Wiirtemberška, Saska a pomalo i cijela Njemačka 
osim Austrije. To je prvi korak ujedinjenju Njemačke. — 
1834. ograniče ,bečki zaključci“ djelokrug staleža. — Fridrih 
Vilhelm IV. (1840.—1861.) izda u Pruskoj edikt o toleranciji, 
popravi sudstvo. 

Kako je u Njemačkoj počelo rasti materijalno blago- 
stanje, a i duševna kultura, počeo se i građanski stalež za- 
nimati za politička i narodna pitanja i tražiti jedinstvo. Ve- 
ljačka revolucija živo odjekne u Njemačkoj. U svim državama, 
gdje ne bijaše ustavne vlade, uvede se ustav, a savezni sabor 
dopusti, da se sazove parlamenat, koji je u Frankfurtu kao 
njemačka narodna skupština izradio 1848. nov ustav za cijelu 
Njemačku i izabrao nadvojvodu /vana ,,državnim upraviteljem“. 
Savezni se sabor (Bundestag) raziđe. 


Li 

G. 1849. ponudi narodna skupština Fridrihu Vilhelmu IV. 
carsku krunu, ali je on ne primi. Veliki dio zastupnika ostavi 
narodnu skupštinu, koja kao ,,krnji parlamenat“ nastavi vije- 
ćanja u Stuttgartu, ali bude naskoro raspuštena. Nadvojvoda 
Ivan položi svoju čast. 

1850. dobi Pruska nov ustav. Nastojanje njezino, da 
stvori ,uniju“ njemačkih knezova, ne uspije. — 1851. uspo- 
stavi se sabor po dresdenskim konferencijama. 

Car Franjo Josip I. pozove 1863. njemačke knezove na 
kongres u Frankfurt, da preurede njemački savez. Pozivu se 
Vilhelm I. (1861.—1888.) ne odazove, pa tako se osnova osu- 
jeti. G, 1866. zaplete sohleswig-holsteinsko pitanje Austriju i 
Prusku u rat. Uz Prusku pristane i Italija. Nadvojvoda Albreht 
potuče Talijane kod Custozze, a Tegetthoff kod Visa, ali kod 
Kraljičina Graca razbiju Prusi Austrijance. Mirom u Pragu 
(1866.) istupi Austrija iz njemačkoga saveza. Mirom u Beču 
dobije Italija Veneciju. Pruska pripoji Schleswig-Holstein, Han- 
nover, Kurhessen, Nassau i Frankfurt te sklopi s državama 
Majni na sjever sjeveronjemački savez. 

Vilhelm I. primi 1871. za prusko -francuskoga rata u 
Versaillesu njemačku carsku krunuiujedini njemačku 
državu. Njemačka je sastavljena od 25 (s Elsas-Lotharingijom 
26) država. U saveznom su vijeću (Bundesrat) zastupane po- 
jedine države, a predsjeda im državni kancelar (Reichskanzler). 
U državni sabor dolaze izravno birani zastupnici iz cijele Nje- 
mačke. Jedinstvo je provedeno u vojnim i prometnim poslo- 
vima. 1872. započe kancelar Bismarck kulturnu borbu (Kultur- 
kampf) protiv katoličke crkve izgonom isusovaca, raznim 
zakonima o svećenstvu, o građanskom braku, krštenju i po- 
kapanju. Većina se zakona protiv katoličke crkve ipak _opo- 
zove (1886.). 

1879. sklopljen je savez između Austro-Ugarske i Nje- 
mačke, 1883. pristupi i Ztalija (trojni savez.) Za Vilhelma I. 
započe se kolonizacija: 1884. jugozapadna Afrika, Kamerun i 
Togo, 1880. istočna Afrika, sjeveroistočni dio Nove Guineje, 

Bismarckovo otočje, Maršalsko i Salamonovo otočje. Poslije 
kratke vlade Fridriha Vilhelma zavlada sin njegov 

Vihelm II. (1888.—x.). On dobije 1890. od Engleske Hel- 
goland (Zanzibar i Somali-obalu prepusti Engleskoj), od Kine 
uzme u zakup Kiaučau (1897.), od Španije kupi Marijane, 
Caroline i otočje Palau, a 1900. podijele među sobom Nje- 
mačka i Sjedinjene države Samoa-otočje. U dogovoru s Fran- 
cuskom dobije kao naknadu za interese svoje u Maroku je- 
dan dio francuskoga Conga uz Kamerun (1912.). Tešku borbu 
imadu u Njemačkoj da preture pruski podanici Poljaci, koje 
nastoje raznim vanrednim zakonima potlačiti. 


Amerika. 


Španjolska se Amerika oslobodi nakon dugih i krvavih 
ratova (1810.—1824.), te od nje izađu republike: Columbija, 
Guatemala, Honduras, Salvador, Nicaragua, Costa Rica, Peru, 
La Plata (Argentinija), Uruguay, Paraguay, Chile, Bolivija, Mexico 
(od 1822.—1824. carevina). Columbija se raspade (1822.) na Novu 
Granadu (Columbiju), Venezuelu i Ecuador. Česte bune i pre- 
vrati ne dadu, da se te države urede. Mexico postaje dapače 
ponovo carevinom, kojom vlada Maksimilijan (1864.—1867.) 
pod vrhovništvom Napoleonovim. Kad je Napoleon morao 
povući čete svoje iz Mexika, prisile republikanci Maksimili- 
jana kod Queretara na predaju i ustrijele ga (1867.). 

Kad se kraljevska porodica Braganza iz Portugalske 
preseli u Braziliju (1808.), oživi i procvate zemlja. /van VI. 
vrati se u Portugalsku, a Brazilija se proglasi samostalnom i 
slobodnom pod carem Pedrom I. (1822.—1831.). Sina njegova 
Pedra II. (1831. do 1889.) protjeraju i proglase republiku. 

Sjedinjene države (Unija) kupe od Napoleona 
Louisianu (1803), od Španjolske Floridu (1819.), a od Rusije 
Aljašku (1868.). Ratom prisile republiku Mexico, te im ustupi 
Novi Mexico, Texas i Californiju (1848.), a Španjolsku prinude, 
te im preda Puerto Rico, Filipine i Cubu, koja je postala 
republikom pod vrhovništvom Amerike (1898.), a godinu dana 

prije pridruži im se Sandwich-otočje; 1900. zapadne ih dio 

Samoa-otočja. — 1822. ogradi se predsjednik Unije James 

Monroe protiv upletanja Evrope u unutrašnje prilike američkih 
. država (Monroe-doktrina: Amerika Američanima). 

Užasan građanski rat (1861.—1865.) između sjevernih i 
južnih država Unije, koje su istupile iz saveza u strahu, da 
će se dokinuti ropstvo, koje su trebali za obrađivanje plan- 
taža. Rat se svrši pobjedom sjevernih država pod generalom 
Grantom kod Petersburga (1865.). Za rata proglasi predsjednik 
Abraham Lincoln 1. siječnja 1863. slobodu robova, koji 1870. 
dobiju pravo glasovanja. 

1908. ocijepi se Panama kao samostalna republika _ od 
Columbije. 


Socijalna demokracija. 

Napredak fizike, kemije, upotreba pare, elektriciteta, 
magnetizma, svijetla unaprijedi silno tvorničku industriju, ali 
razvitak industrije stvori nov stalež — radnički, koji je za- 
visan o poduzetniku glavničaru. Glavničari zgrnuše goleme 
glavnice; po njima pa uzajamnim ugovorima: kartelima, sindika- 
tima, trustovima gospoduju tržištima, udaraju cijene po svojoj 
volji nesamo robi nego i radnoj snazi — radnicima. Da se te 
zavisnosti riješe, počeli su francuski spisatelji (u tridesetim 
godinama prošloga stoljeća) pokretati u radništvu težnju, da 
položaj svoj promijeni. Tako osvane socijalizam (začetnici 
grof Saint-Simon i Luj Blanc, a nastave Nijemci Marx i Las- 
salle), komunizam (Proudhon vlasništvo je krađali 
anarhizam. Marx u svom djelu ,Das Kapital“ traži, da sva 
produktivna dobra t. j. zemlja, sirovine, oruđe, strojevi budu 
općim imanjem čitavoga društva, da se cijelo društvo demo- 
kratizuje, a da se to provede, treba nastojati, da se uvede 
opće i izravno izborno pravo, jer će tako moći steći većinu 
u zakonodavnom tijelu. Tako se bori socijalna demokracija * 
za pravo četvrtoga t. j. radničkog staleža, kako se prije libe- “ 
ralizam borio za prava trećega t. j. građanskog staleža. A da 

Dr. Stj. Srkulj: Pregled povijesti. 8 

bi radnici sviju država što prije postigli cilj svoj, traži Marx, 
da stupe u međunarodni radnički savez, dok to Lassalle misli 
postići na narodnom osnovu. 

Uz političku borbu gledaju radnici da sebi također 
olakšaju teški položaj svoj štrajkovima, udruživanjem u kon- 
zumne udruge razne vrste, ali i država nastoji socijalno pi- 
tanje ublažiti zakonima za zaštitu radnika, za opskrbu bo- 
lesnih i iznemoglih radnika, njihovih žena i djece. 

Anarhizam zabacuje svaki pravni poredak pa se ne 
žaca ni atentata. 


Postanje i razvitak Austrije i Austro-ugarske 
monarhije. 


955. osnuje: Oton Veliki na istočnoj granici Bavarske 
dvije marke: istočnu (od Ennse do Traisena) i Korušku (na 
srednjoj Muri), a obje bijahu leno Bavarske. Oton II. podijeli 

976. istočnu marku Babenbergovcu Leopoldu I., koji je 
raširi do Bečkoga luga. 996. nalazimo prvi put ime Ostarrichi 
= Osterreich, Nasljednici Leopoldovi rašire istočnu marku na 
sjever do Dije, a 1063. dobi ona Moravu i Litavu, svoje da- 
našnje granice na istoku. 

Fridrih I. Barbarosa oslobodi 1153. istočnu marku (i tri 
grofije u Gornjoj Austriji), u kojoj je bio markgrofom Henrik II. 
Jasomirgott, od bavarskoga lena, i učini je vojvodinom 
s pravom nasljedstva u muškoj grani, koje može prijeći i na 
kćeri, a obveže ga, da služi u vojsci jedino na granicama 
Austrije (privilegium minus). Henrik II. učini Beč svojom 
prijestolnicom. Leopold V. priklopi još gospoštiju Raabs pa 
Diju, Linz, mlinsko okružje i neka lena u Donjoj Kranjskoj, a 
1192. Štajersku, koja je postala od koruških lena gornje marke 
(dolina Mure, Murice, Traungaua i Piittena) i od donje marke 
(ua Dravi i Savini) i koja je od 1180. vojvodinom. 

G. 1246. nastrada u boju s Belom III. (IV.) posljednji 
Babenbergovac Fridrih II, Ratoborni, koji je stekao još neka 
lena u Gornjoj Kranjskoj. 

U borbi za babenberšku baštinu zapade 1251. Premisla 
lI. (Otakara) Austrija, 1254. po ugovoru s Belom III. sjevero- 
istočna Štajerska (Wiener Neustadt, Piitten) i Traungau, a po- 
bjedom kod Kressenbruna 1260. i ostala Štajerska. Od Tra- 
ungaua i zemalja Ennsi na zapad postane Gornja Austrija. 
G. 1269. baštini Pfemysl od Ulriha Sponheima Korušku (od 
976. vojvodina, a od 1122. pod Sponheimima) i Kranjsku sa 
Slovenskom markom. (U Kranjskoj bijahu razni posjednici: 
gorički grofovi, Andechsi, Babenbergovci, Sponheimi, patrijar 
akvilejski, biskup freisinški). Pfemyslu ote sve te zemlje 
Rudolf Habsburški (1276.) i dade ih g. 1282. kao leno sino- 
vima svojim Albrehtu i Rudolfu osim Koruške, koju preda 
1286. kao leno tirolskomu grofu Meinhardu II. ; još mu dade 
u zalog i Kranjsku. 

Meinhard II. sjedini gotovo cijeli njemački Tirol, koji je 
isprva bio leno biskupa tridentskoga i brixenskoga. Kad je 
Meinhardov sin Henrik 1335. umr'o, ostavivši samo kćer Mar- 
garetu Maultasch, posjedne Albreht II. Habsburgovac Kranjsku 
i Korušku, koju je dao car Ljudevit IV. Habsburgovcima 
kao leno. Za usluge, što su ih Margareti Maultasch iskazali 
Albreht II. i sin njegov Rudolf IV., prepusti im ona, kad joj je 
jedinac umr'o, 1363. Tirol. Rudolf IV. (1358.—1365.) bijaše po- 
duzetan i vrstan vladar; s braćom uredi, da poslovima upravlja 
najstariji Habsburgovac, povisi dohotke, poveća svoju. vlast 
kao zemaljski gospodar nad državnim velikašima u svojim 
zemljama, podigne obrt i trgovinu, a novčarstvo uredi baš 
uzorno. G. 1365. osnuje u Beču sveučilište. Nastojanje njegovo, 
da bude ravnopravan knezovima izbornicima (privilegium 
majus), ne uspije (1359.). Po ugovoru, što ga je Rudolf s grofo- 
vima goričkim ugovorio, zapade 1374. Habsburgovce posjed u. 
Slovenskoj marki i dio Istre (grofija Pazin; 1112. imenuje 
car Henrik V. Engelberta Sponheimskoga grofom pazinskim. 

* 

Sponheimi pripoje pomalo pazinskoj grofiji i druga lena. 1173. 
vladaju njom grofovi Andechsi, a 1248. dođe u ruke grofovima 
goričkim; 1342. raspade se posjed njihov u Goricu i Pazin. 
Markgrofija Istra, koju su primorski gradovi sačinjavali, dođe 
1209. pod vlast akvilejskih patrijara, ali pomalo zavladaju 
njima Mlečani, do 1331. zapadnom obalom i Puljem, a 1420. 
i istočnom obalom u Kvarneru). — 1375. počinju Habsbur- 
govci kupovati grofije u Voralbergu (Feldkirch, Bludenz, 
Dornbirn, posljednju Bregenz 1523.). 

God. 1379. razdijele braća Albreht III. i Leopold III. 
austrijske zemlje među sobom, te tako postane austrijska 
ili albertinska i štajerska ili leopoldinska grana; 
od druge se još 1411. ocijepi tirolska grana. — 1382. stavi 
se Trst pod vrhovništvo Leopolda III. Trst s Pazinom sači- 
njava austrijsku Istru. 

Car Fridrih III. potvrdi 1453. privilegium majus. Od 
toga vremena nose habsburški knezovi naslov nadvojvode. 
1463. dobije Fridrih III. (od štajerske grane) i Austriju, gdje je 
izumrla albertinska grana (1457.). 1465. naslijedi od Wallsej- 
skih grofova Kastav, a 1471. Rijeku, koju su Frankapani 1365. 
prodali divinskim knezovima (Divino u Istri), a od njih pri- 
jeđe 1399. u ruke Wallsejskim grofovima. Kad je 1490. Sig- 
mund Tirolski ustupio Maksimilijanu i Tirol, sjedini on sve 
austrijske zemlje i doda 1500. još Goricu, Gradišku, Idriju 
(gdje je izumrla porodica grofova goričkih), 1505. dijelove 
sjevernoga Tirola (Kufstein, Zillertal), a 1518. u ratu s Vene- 
cijom dijelove južnoga Tirola (Roveredo, Riva, Ampezzo). I 
sretnim ženidbama i ugovorima ojača svoju porodicu; sam 

. dobije ženidbom burgundsku baštinu (Nizozemsku), unuk 
njegov Karlo postane španjolskim kraljem, a drugomu unuku 
Ferdinandu otvori put do češkoga, ugarskoga i hrvatskoga 
prijestola. 

Maksimilijan steče velikih zasluga, uvedavši u habs- 
burške zemlje, koje osim ličnosti vladarove nijesu ništa za- 
jedničko imale, modernu upravu i stvori od feudalnih pokra- 

jina činovničku državu; radi uprave razdijeli sve austrijske 
zemlje na dvije skupine: na gornjoaustrijsku, koja je obu- 
hvatala Tirol, Voralberg, goričku baštinu i prednjoaustrijske 
zemlje (habsburški posjed u Švapskoj i Elsasu) i donjoaustrijsku 
(sve ostale alpske zemlje), Svaka je skupina dobila svoju 
vladu ,regiment“ (u Innsbrucku i Beču) za sve pravne, upravne, 
vojničke, redarstvene i lenske poslove, a osim toga još ,Rait- 
kammer“ ili računarski dvor za financijalne poslove. Budući 
da je za novu upravu (činovnici dobivaju plaću), plaćenike i 
razna poduzeća trebalo novaca, morao je češće sazivati sta- 
leže, koji su stali utjecati i na financijalnu upravu; kad bi se 
radilo o poslovima, koji su svim tim zemljama bili zajednički, 
sazivao bi generalni sabor ili odborski sabor (neku 
vrstu delegacija) sviju habsburških zemalja. Uređivanjem pošte 
znatno pridigne trgovinu. 

k G. 1522. razdijele nasljednici Maksimilijanovi Karlo V. 
i Ferdinand baštinu. Ferdinand postane jedinim vladarom au- 
strijskih zemalja. Kad su ga poslije mohačkoga poraza zapale 
češke zemlje, zapadna Ugarska (1526) i Hrvatska 
(1527.), imao je na okupu većinu zemalja današnje Austro- 
ugarske monarhije. Premda su sve te zemlje samo perso- 
nalnom unijom među sobom vezane bile, ipak uvede Ferdinand 
neke zajedničke centralne institucije u Beču: dvorsko tajno 
vijeće (Geheimer Rat) s dvorskom kancelarijom (Hofkanzlei) 
zaizvanje, dvorsku komoru (Hofkammer) za financijalne i ratno 
dvorsko vijeće (Hofkriegsrat) za vojničke poslove. To su za- 
meci današnjim našim trima c. i kr. zajedničkim ministarstvima. 

Ferdinand I. razdijeli državu svoju opet na tri grane: 
austrijsku, štajersku i tirolsku. Prvu dobije Maksimilijan s Če- 
škom, Ugarskom i Hrvatskom, drugu Karlo, a treću Ferdinand. 
Austrijska grana izumire s Matijom 1619., te zemlje austrijske 
prijeđu na štajersku granu, koja je 1665. sjedinila opet sve 
habsburške zemlje, Odsad se više ne dijele austrijske zemlje. 

Za Maksimilijana raširi se znatno protestanska vjera u 
njegovim zemljama, a još više za nasljednika Rudolfa. Ali i 

u zemljama štajerskim širi se protestanska vjera i jača vlast 
staleža, jer se Karlo morao zatjecati njima radi uzdržavanja 
Krajine, koju mu je Rudolf povjerio, pa je u.tu svrhu uredio 
posebni unutrašnjoaustrijski ,,Hofkriegsrat“ u Grazu. Ali ipak 
započe Karlo 1580. provoditi protivureformaciju, koju je do- 
vršio njegov sin Ferdinand, a tim se skrši i vlast staležima. 
Baš kad je tu bila vlast staleška poništena, poraste ona silno 
u austrijskim i češkim zemljama. Budući da je duševno stanje 
cara Rudolfa bilo vrlo nepovoljno, zanemarivao je državne 
poslove; pa kad se kratio potpisati mir s Bočkajem i Turcima, 
dođe među braćom do svađe. Rudolf mora ugovorom u Li- 
benu 1608. Matiji odstupiti Austriju, Moravu, Ugarsku i Hrvat- 
sku, ali i Matija mora austrijskim staležima potvrditi t. zv. 
asekuraciju, kojom je Maksimilijan (1571.) austrijskoj go- 
spodi i vitezovima dao slobodu vjeroispovijedanja (1609.). I 
češki staleži prisile Rudolfa, te im je izdao majestat (1609.), 
po kojem su Česi dobili slobodu vjeroispovijedanja i t. zv. 
defenzore, koji su imali ta prava vršiti, a t. zv. nagod- 
bom dobiju pravo graditi škole i crkve na kraljevskim ima- 
njima. Sva ta netom stečena prava proigraše Česi bacanjem 
kroz prozor, uređenjem provizorne vlade od 30 direktora 
i izborom Fridriha Falačkoga za kralja češkoga. Pobjedu na 
Bijeloj gori upotrijebi Ferdinand II., da provede u Češkoj 
apsolutizam: ponovom zemaljskom redu 1627. proglasi 
Češku i Moravu nasljednim zemljama po muškoj i ženskoj 
grani, zakonodavstvo pridrži sebi, a saboru ostane samo pravo 
dopuštati porez; protestanske se povlastice (majestat) ukinu, 
a protivureformacija se provede; suverenost češke dr- 

.žave bi uništena. Za protivureformacije ostavi mnogo 
Čeha domovinu, a među njima i glasoviti pedagog Jan Amos 
Komensky, biskup češke braće (4 1671.). 

Leopold I. združi sa svojim zemljama Erdelj (1697.), a 
mirom u Karlovcima 1699. dio Hrvatske i Slavoniju 
osim jugoistočnoga Srijema pa tursku Ugarsku osim Banata, 
što je mirom u Požarevcu 1718. zapalo Karla VI. (1II.). 

U 3Ogodišnjem ratu bijaše doduše carska vlast u Nje- 
mačkoj pala, ali je zato vlast vladara kao zemaljskoga go- 
spodara u češkim i austrijskim zemljama ojačala: tu je od 
staleške države postala apsolutna država. Austrija je iz 30- 
godišnjega rata izašla kao posebno, o njemačkoj državi ne- 
zavisno tijelo s posebnom svojom dvorskom kancelarijom 
(1620.): vjerske odredbe westfalskoga mira ne vrijede za nju, 
jedino Slezija zadrži svoje povlastice. Ali budući da su Ugar- 
ska i Hrvatska, premda je Leopold I. kušao, da ih izjednači 
sa svojim nasljednim zemljama, zadržale i nadalje svoj 
ustav, to se već u 17. vijeku jasno razabira onaj dualizam, 
na kojem se današnja Austro-ugarska monarhija osniva. Prvi 
zakon, koji veže sve habsburške zemlje: austrijske 
i češke žemlje pa Ugarsku i Hrvatsku, jest pragmatička 
sankcija, koju je g. 1713. izdao Karlo VI. (III). Po njoj se 
zemlje njegove ne smiju dijeliti, a nasljedne su i u ženskoj 
lozi; najprije su na redu njegove kćeri, a onda Josipove. 
Hrvati su je primili 11. ožujka 1712., a Ugri 1722. 

30godišnji rat uništi blagostanje habsburških zemalja, 
koje se opet počelo vraćati za Leopolda I. i Karla VI. U če- 
škim se zemljama poče dizati industrija (platno, sukno, 
staklo i pivo). Karlo VI. proglasi Trst i Rijeku slobodnim lu- 
kama (1719.), osnuje dvorsko trgovačko vijeće, sagradi 
izvrsne ceste (među inima i Karolinsku iz Karlovca na 
Rijeku). I umjetnost i graditeljstvo (Karlova crkva u 
Beču) procvatu. 

Potpuno jedinstvo u upravi češko-austrijskih zemalja 
poče provoditi Marija Terezija (1740.—1780.). Ona pretvori 
austrijsku i češku dvorsku kancelariju u ,directorium in pu- 
blicis et cameralibus“, od kojega odijeli financijalne poslove, 
uredivši dvorsku komoru (Hofkammer) kao vrhovnu finan- 
cijalnu oblast; doskora pretvori direktoriju u c. kr. sjedi- 
njenu češko-austrijsku dvorsku kancelariju, pod- 
redivši joj u pojedinim zemljama gubernije, a njima 
okružne oblasti. Sudstvo odijeli od uprave i osnuje vrho- 

vnu oblast za sudstvo ,oberste Justitzstelle“; pomalo istisne 
češki jezik, ukine zatim torturu i izda kazneni zakonik. 
Građansko se pravo dovrši istom za Franje I. Nadalje 
uredi državni savjet, koji je o reformama raspravljao, pa 
dvorsku i državnu kancelariju za vanjske poslove. U 
vojsci provede reforme, osnuje vojničku akademiju u Wiener- 
Neustadtu, pazi na ,placetum regium“, oporezuje plemstvo i 
svećenstvo, uredi katastar, smanji terete i daće seljaka, 
podigne industriju, unaprijedi trgovinu, sagradi ceste, a od 
češko-austrijskih zemalja stvori jedinstveno carinsko 
područje. ,Općim školskim redom“ udari temelj pučkoj 
školi, preuredi srednje škole i podigne medicinsku školu u Beču. 

Ona doduše izgubi veći dio Slezije, ali je naknadi Ga- 
licijom, Vladimirijom, Bukovinom i Innviertelom. 
Dok je Marija Terezija centralizaciju uprave ograničila na 
češko-austrijske zemlje, protegne je Josip II. i na Ugarsku i 
Hrvatsku, ali ne uspije. I Josip Il. provodi centralizaciju i ger- 
manizaciju i razne reforme u duhu prosvijetljenoga apsolu- 
tizma. On ograniči dužnost rabote, stavi seljaka pod zaštitu 
zemaljskih oblasti i ukine kmetstvo; tolerantnim paten- 
tom dopusti slobodu vjeroispovijedanja protestantima, Žido- 
vima podijeli građansko pravo; za sudačke poslove traži 
stručnjački obrazovane suce, ukinućem 1, samostana stvori 
vjerozakonsku zakladu za uređenje župa, crkava i škola; 
za odgoju svećenstva osnuje centralna sjemeništa, na- 
dalje podigne opću bolnicu u Beču, ubožnice, nemoćnice i 
sirotišta. Većina njegovih reforama ne uspije, jer se premalo 
obazirao na ustav pojedinih zemalja i naroda, te ih je pre- 
naglo provodio, ne obazirući se na realne prilike. Stoga se i 
pobuni austr. Nizozemska (1789.), Ugarska se spremala na 
ustanak, a Josip nije mogao otpora vojskom skršiti, jer se kao 
saveznik ruske carice Katarine II. zapleo u rat s Turskom 
(1787.—1791.), u kojem se išlo za razdiobom Turske (Jo- 
sipa II. imala bi zapasti Bosna, Hercegovina, Srbija i mletačka 
Dalmacija —- Mlečani bi za naknadu dobili Moreju, Kretu i 

Kipar; moralo bi se uspostaviti grčko carstvo u Carigradu). 
Da otkloni pogibao, opozove pred smrt većinu svojih refo- 
rama; tolerantni patent i ukinuće kmetstva se održa. Prilike, 
kako su bile na samrti Josipa ll., potraju u glavnom do g. 1848, 

Brat njegov Leopold umiri Nizozemsku, a Leopoldova 
sina Franju zaokupe sasvim francuske prilike. Bečki kongres 
dade habsburškoj monarhiji gotovo onaj opseg, što ga danas 

» imade, samo što je 1855. izgubila Lombardiju, a 1866. Vene- 
ciju; poveća se 1846. Krakovom, a 1908. Bosnom i Hercego- 
vinom. Ali kako je bečki kongres htio vratiti prilike prije 
francuske revolucije, a sv. alijansa je provodila reakciju, održa 
se i u Austriji apsolutizam pa tako i u Hrvatskoj i Ugarskoj, 
gdje se do god. 1825. ne saziva sabor. Metternich je policajnim 
mjerama i strogom cenzurom branio, da se ne šire ideje fran- 
cuske revolucije, koja se i Austrije silno dojmila. I tu htjede 
treći stalež utjecati na državnu upravu, što je rodilo usta- 
vnim borbama, a osim njih se zavrgnu i borbe naro- 
dnosne. 

Za vrijeme reformacije proživi češka književnost svoj 
zlatni vijek (Daniel Adam iz Veleslavina 1546.—1599., Amos 
Komensky 1592.—1671., Pavao Skila + 1646.), a i slovenska 
književnost počne lijepo cvasti (Primus Trubar 1508.—1586.). 
Svu tu književnost uništi protivureformacija, a s njom i na- 
rodni duševni život tih naroda. Istom potkraj 18. stoljeća nasta 
preokret, a tomu doprinesu mnogo reforme Marije Terezije i 
Josipa IL, koje su smjerale, da materijalno i moralno pridignu 
narode svoje; da narod shvati te namjere njihove, izdavala 
je vlada ili podupirala izdanja pučkih knjižica na narodnom 
jeziku. Tako je centralizacija, a uz nju dakako i germanizacija 
(u Češkoj i Moravskoj ne primaju od 1781. u gimnazije uče- 
nike, koji ne znadu njemački) pokrenula duhom i srcem na- 
rodnih odličnika, koji su sve sile uložili, da narodni jezik 
podignu. Među Česima jave se redom Josip Dobrovsky (1758. 
do 1829.), Jungman (1847.), Jan Kolldr r(F 1852.), Šafarik (Sta- 
rožitnosti slovanske, $ 1861.), Čelakovsky (+ 1852.), Pa- 

lacky (Dčjiny narodu českćho, # 1876.). 1818. osnovan 
je u Pragu narodni muzej, a 1831. češka matica. Među 
Slovencima okupi u Ljubljani plemeniti barun Sigmund Zois 
oko sebe lijep broj narodnih uglednika, koji su izučavali na- 
rodni jezik (Linhart + 1795., Valentin Vodnik 1758.—1819., 
Ravnikar + 1845., Kopitar + 1844.). Za slovenski jezik stekao 
je velikih zasluga pjesnik Prešern (1800.—1849.), a Jan Blei- 
weiss (& 1881.) gleda u svojim ,Novicama“, da se slovenski 
jezik što više prisloni o hrvatski (osobito u pravopisu). O sni- 
vanje Matice slovenske 1864, Borba za narodni jezik rodi 
borbom za politička prava narodna. Ta narodnosna borba, 
borba za ustavna prava pa u novije vrijeme i socijalno 
pitanje radnika, koji također žele utjecati na državni raz- 
vitak, ispunjuju povijest Austro-ugarske monarhije u 19. vijeku, 
a nijesu još ni danas riješena. 

Franjo I. (kao car austrijski 1804.—1835.) nastoji uzdržati 
mir. Nezadovoljstvo naroda (radi Metternichova pritiska) kuša 
on utišati promicanjem materijalne i duševne kulture: osnut- 
kom Narodne banke (1816.), gradnjom prve (konjske) 
željeznice Linz—Budčjovice, otvorenjem parobrodarstva na 
Dunavu, podizanjem znanstvenih zavoda, muzeja i visokih 
tehničkih škola. 

U istom duhu vlada i nasljednik njegov Ferdinand I. 
(1835.—1848.). Za njegove se vlade počela graditi sjeverna 
željeznica (Ferdinandova), osnovalo se brodarsko društvo 
»Austrijski Lloyd“, carska akademija znanosti u Beču, ali 
još uvijek vodi glavnu riječ protivnik svih reforama ministar 
Metternich. Nezadovoljstvo izbije 13. ožujka 1848. ustankom 

. u Beču (ožujski dani). Metternich pobjegne, a car Ferdinand 
ukine cenzuru, proglasi slobodu štampe i obeća državni 
ustav, a izda ga 15. travnja 1848. U njemu su prvi put sve 
zemlje zapadne polovice okupljene u jednoj državi — Austriji. 
On sazove državni sabor u Beč. Ali kako je taj pokret u 
Beču i dalje trajao i prelazio u revoluciju, ode car u Inns- 
bruck, Veljačka revolucija i ožujski ustanak rodi bunama u 

Češkoj i Galiciji, osobito u lombardsko-mletačkoj kraljevini. 
Češku i Galiciju umire tamošnji vojnički zapovjednici, a u 
Italiji prisili Radecki sardinskoga kralja, koji je došao bunto- 
vnicima u pomoć, pobjedom kod Custozze (1848), te je 
uzmakao (dopusti mu primirje). Državni sabor u Beču ukine 
tlaku (zemaljska vlastela dobiju primjerenu odštetu). Djelo- 
vanje sabora spriječi nov ustanak, koji je 6. listopada buknuo 
u Beču, a pokrenula ga je demokratska stranka. Ta je stranka 
težila za jedinstvom Njemačke. Car ode u Olumuc, a državni 
sabor premjesti u Kromčiiž. Bunu bečku svlada koncem listo- 
pada Windischgrćitz, a Madžare, koji su dolazili Beču u pomoć, 
razbije Jelačić kod Schwechata. 

Meternichov pokušaj, da i u Ugarskoj i Hrvatskoj pro- 
vede apsolutizam, ne uspije; sabor se doduše od 1811. do 
1825. nije sazivao, ali kad je Metternich prinudio županije, 
da povećaju porez, zavlada u Ugarskoj i Hrvatskoj silna 
uzrujanost. Sad popusti Franjo 1. i sazove 1825. ugarsko- 
hrvatski sabor, ali tu izbije između Madžara i Hrvata opreka 
radi jezika. Madžari zahtijevaju, da se uvede madžarski jezik 
kao službeni jezik, što im je napokon i pošlo za rukom, a t. 
Zv. liberalna stranka nastoji da provede reforme u svim gra- 
nama javnoga života. Madžari steku pomalo na saborima 
veliku premoć, a naročito na saboru, koji je baš zasjedao, 
kad je buknula veljačka revolucija (22.—24. veljače 1848.) 
Sabor zatraži i dobije posebno ministarstvo i stvori 31 zakon, 
po kojima je Ugarska postala gotovo nezavisnom državom; 
jedino je personalna unija veže s Austrijom. Ti zakoni, što 
ih je car 11. travnja potvrdio, sačinjavaju ,ugarski ustav 
od 1848“. 

Po tim je zakonima Ugarska jedinstvena država, ali o 
jedinstvu ne htjedoše čuti Hrvati, a ni Srbi ni Rumunji; kad 
je madžarsko ministarstvo htjelo da Slavoniju sjedini s Ugar- 
skom, dođe do borbe između Madžara i Hrvata, kojima se > 
stavi na čelo hrvatski ban Josip Jelačić. Kad se Jelačić ne 
uzmogne sporazumjeti s Baćanijem, prijeđe s vojskom u 

Ugarsku. Uto odstupi palatin nadvojvoda Stjepan, a kralj 
imenuje grofa Lamberga kr. komesarom za Ugarsku i Erdelj, 
ali njega ubiju u Pešti. Nato imenuje kralj kr. komesarom 
i vrhovnim zapovjednikom u Ugarskoj bana Jelačića i raspusti 
ugarski sabor; sabor se ne raziđe, već svu vlast preuzme 
Košut, duša ustanku. U tim teškim prilikama odrekne se car 
Ferdinand prijestola na korist sinovcu svomu 

Franji Josipu I. (2. prosinca 1848.—x.). Ugarski sabor 
ne prizna promjenu na prijestolu. Nato bude Windischgritz 
imenovan vrhovnim zapovjednikom. On provali u Ugarsku i 
posjedne Peštu, a Košut i sabor prijeđu u Debrecin. 

Car Franjo Josip I. raspusti austrijski državni sabor i 
izda 4. ožujka 1849. novi oktroirani ustav za cijelu državu, 
koji je doduše vrijedio i za Ugarsku, ali nije nikada stupio 
na snagu. To pa uspjeh Gćrgeya protiv Windischgritza, po- 
takne debrecinski sabor, te je 14. travnja 1849, na prijedlog 
Košutov svrgnuo kuću habsburško-lotarinšku i proglasio Ko- 
šuta guvernerom. Buna se napokon uguši s pomoću ruskom 
(Paskiević). Diktator Gorgey se preda kod Vildgosa (11. ko- 
lovoza 1849.), a napokon kapitulira i tvrđava Komoran. Još 
prije toga uguši Radecki bunu u Lombardiji, pobijedivši po- 
novo sardinskoga kralja kod Novare, a 30. kolovoza 1849, 
predadu se Mleci. 31. prosinca 1851. ukine se oktroirani 
ustav i uvodi 1852—1860. apsolutizam, po kojem se imala ci- 
jela Austrija pretvoriti u jedinstvenu državu s uredovnim je- 
zikom njemačkim (germanizacija), Glavni je oslon imala biti 
crkva (s njom je sklopljen 1855. konkordat), činovništvo i 
vojska. Apsolutizam provede znatne reforme u državi. Tlaka 
i kmetstvo dokinu se brzo, seljaštvo steče slobodu i svoj 
posjed, provede se ravnopravnost građana pred zakonom; 
osobito su znamenite reforme u upravi, sudstvu, školstvu i 
financijama; gradile su se nove ceste i željeznice. 

Austrijsko-sardinskim ratom od god. 1859., u kojem je 
Austrija izgubila Lombardiju (bitke kod Magente i Solferina), 
potkopa se apsolutizam. Na 20. listopada 1860. proglasi se 

listopadskom diplomom (jedan državni sabor za zaje- 
dničke poslove i zemaljski sabori s velikim povlasticama) 
ustav na osnovu federalističkom, a veljačkim patentom 
(26. veljače) 1861. na osnovu centralističkom (za čitavu dr- 
žavu jedno carevinsko vijeće, sastavljeno od gospodske i 
zastupničke kuće, zastupnike biraju zemaljski sabori; glaso- 
viti S 13., kasnije S 14., po kojem mogu ministri, kad nema 
parlamenta, izdavati nužne zakone uz naknadni izvještaj par- 
lamentu). Ali jer mu se opru Madžari, ukine se 1865. Poslije 
nesretnoga rata s Pruskom i Italijom (1866.), u kojem je Au- 
strija izgubila Mletke (bitka kod Custozze i Visa) vrati se 
ustav, a država se preuredi na osnovu dualizma. Austro- 
ugarska se sada dijeli na dvije ravnopravne polovice, zdru- 
žene personalnom i realnom unijom (spoljašnji poslovi, za- 
jednička vojska i zajedničke financije, o kojima se raspravlja 
u delegacijama). Za austrijske zemlje vrijedi opet veljački 
patent, dopunjen t. zv. prosinačkim zakonima od 21. pro- 
sinca 1867., a za Ugarsku ustav od 1848. 

8. lipnja 1867. okruni se Franjo Josip I. krunom sv. 
Stjepana. : 

1878. zaposjedne austro-ugarska vojska pod Filipovićem 
Bosnu, a pod Jovanovićem Hercegovinu. 

1889. umre prijestolonasljednik Rudolf. 

10. rujna 1898. umori Lucheni caricu i kraljicu Jelisavu. 

1908. protegne kralj i car Franjo Josip I. svoja vla- 
darska prava na Bosnu i Hercegovinu (aneksija). 

Razdioba povijesti. 
Prvo doba: od VII. vijeka do g. 1102. 
Drugo doba: od 1102.—1526. 
Treće doba: od 1526.—1790. 
Četvrto doba: od 1790. dodanas. 

Prvo doba: od VII. vijeka do 1102. 

U gotsko-bizantskom ratu (535.—555.) pojavljuju se 
prvi put južni Slaveni u Panoniji i Dalmaciji, a kad su Pa- 
nonijom zavladali Avari (568.), pokore sebi i današnje Sla- 
vene. Kagan avarski Bajan poče navaljivati na bizantsko 
carstvo: 582. osvoji Sirmium, a 598. provali u Dalmaciju, gdje 
je ostalo mnogo Slavena, koji su bili ili saveznici Avara ili 
njihovi podanici. 600. provale Avari i Slaveni ponovo u Dal- 
maciju pa i u Istru. 

610. pade Salona, a s njom i sjeverozapadni dio Bal- 
kanskoga poluotoka. U vrijeme Samovo odmetnu se od Avara 
i južni Slaveni između Kupe i mora. Oko 

640. svršuje se seoba Hrvata. (Predaja o dolasku Hrvata: 
petero braće Klukas, Lobel, Kosjenec, Muhlo i Hrvat pa dvije 
sestre Tuga i Vuga). U prvi kraj posjednu Hrvati svu zemlju 
od Raše i mora do Drine i Drima, a raspadala se na Bi- 
jelu Hrvatsku od Raše do Cetine, Crvenu Hrvatsku 
od Cetine do Drima (Neretljanska, Zahumska, Travunjska i 
Dukljanska oblast), Bosnu oko gornjega tijeka Bosne i na- 
pokon Slavoniju ili Posavsku Hrvatsku među Dravom, Savom 
i Kapelom. Jedino Dalmacija, t. j. otoci Rab, Krk i Osor, 
pa gradovi Zadar, Spljet, Trogir, Dubrovnik i Kotor ostadoše 
bizantskomu carstvu. Oblasti se dijele na župe, kojima su 
na čelu župani, a cijeloj oblasti knezovi ili veliki 
župani. 

679. priznadu dalmatinski Hrvati vrhovnu vlast bi- 
zantskoga cara. Kratko vrijeme iza toga dođe u Dalmaciju 
Ivan Ravenjanin, koji je obnovio nadbiskupiju salonsku u 
Spljetu i krstio Hrvate. Dokraja se pokrste Hrvati istom 
koncem IX. vijeka u vrijeme svete braće Ćirila i Metodija i 
njihovih učenika. Budući da su posavski Hrvati pomagali 
Avare protiv Karla Velikoga, prisili ih sin Karlov Pipin 797. 
na mir, a kad su se druge godine opet pobunili, pokori ih 
markgrof furlanski Erik 798. Erik htjede pokoriti i Bijelu 
Hrvatsku, ali izgubi bitku i život kod Trsata 799. 

803. prizna i Bijela Hrvatska vrhovnu vlast franačku, 

Posavska Hrvatska. Radi nasilja markgrofa Kodolaha 
pobuni se knez posavskih Hrvata Ljudevit i ratuje s Fran- 
cima od 819.—822. Napokon mora bježati, najprije k Srbima, 
a onda u Bijelu Hrvatsku, gdje ga dade Ljudemišl! pogubiti. 
Ljudevit je jedini hrvatski knez, koji je, makar i na kratko 
vrijeme, okupio oko sebe veliki dio Slovenaca i Srba. Na- 
sljednik Ljudevitov Ratimir htjede se 838. riješiti franačkoga 
gospodstva, ali mu ne pođe za rukom. Za njega se Posavska 
Hrvatska ocijepi od akvilejskoga patrijarhata i podredi spljet- 
skoj metropoliji. Oko 870. vlada Mutimir, koji je svoju kne- 
ževinu podložio panonskoj metropoliji sv. Metodija, a sla- 
venska se služba Božja raširi i po Posavskoj Hrvatskoj. 
Mutimira naslijedi Braslav (884.—896.), koji pomaže Arnulfu 
protiv Svatopluka. Dolaskom Madžara 896. nestane franačke 
prevlasti u Panoniji, a Posavska se Hrvatska pridruži Bijeloj 
Hrvatskoj. 

Bijela Hrvatska. Oko 814.—821. vlada saveznik fra- 
nački Borna, a onda Vladislav (821.—830.), sinovac njegov. 
S njegovim nasljednikom Mislavom (oko 830.—845.) sklopi 
mir mletački dužd, koji je vojevao s Neretljanima. 

Oko 845.—854. vlada Trpimir, koji 852. sebe zove »dux 
Chroatorum“ (knez Hrvatski). To je prvi put, što se ime hr- 
vatsko pominje u historijskom spomeniku. On je imao 60.000 
konjanika, 100.000 pješaka, 100 manjih i 80 većih brodova; 
država mu se prostirala od Raše do ušća Neretve, a na istok 
preko Drine do Beograda. Sin njegov Kresimir (oko 854,—862.) 
osnuje biskupiju u Ninu. Sin njegov Miroslav (oko 862.—865.) 
nastrada u buni, što je podiže ban Pribunja. Urotnici dignu 
na prijesto Domagoja (oko 865.—876.), koji nije bio od roda 
Trpimirova. Za ovih nereda otpadne Bosna i Neretva. Dok 
je Domagoj pomagao Mlečanima, Francima i Bizantincima, da 
osvoje Bari u južnoj Italiji, udare Mlečani na Hrvatsku; zato 
se Domagoj krvavo osvećivao. Njegova sina Iljka (876.—878.) 
protjeraju Trpimirovići, a knezom postane 

Zdeslav (878.—879.), koji priznade vrhovnu vlast bizant- 
sku, prigrli pravoslavlje i pristane uz carigradskoga patrijara 
(pravoslavni Hrvati), Nato odredi car Vasilije, da dalmatinski 
gradovi plaćaju knezu godišnji danak i to Spljet 200, Zadar 
110, Trogir, Osor, Rab i Cres po 100 zlatnika. Uz carigrad- 
skoga patrijara pristanu i dalmatinski biskupi, a to rodi ne- 
mirima, u kojima zaglavi Zdeslav. Novi se knez 

Branimir (879.—890.) odmetne od Bizanta, privede narod 
opet u krilo katoličke crkve i učini Hrvatsku sasvim samo- 
stalnom državom. Papa potvrdi ninsku biskupiju, a Hrvati 
prihvate slavensku službu Božju i glagolsko pismo. Uto se 
opet zarate Mlečani s Neretljanima, ali poraženi moraju pla- 
ćati Hrvatima godišnji danak za slobodnu plovidbu po Jadran- 
skom moru. 

Oko 890.—900. Mutimir, ima sjajan dvor. Čini se, da je 
poslije njega oko 900. vladao Višeslav. 

Kraljevi narodne krvi (924.—1097.): 

Tomislav (900.—930.) sjedini sa svojom državom i Po- 
savsku Hrvatsku (oko 910.) te je obrani od Madžara. U isto 
vrijeme sjedini humski knez Mihajlo Višević cijelu Crvenu 
Hrvatsku (917). Oba se vladara umiješaju u srpsko-bugarske 
poslove. Tomislav primi srpskoga župana Zahariju, kad je 
pred Simeonom bježao, i pobijedi Bugare pod Alobogoturom, 
koji je 924. iz Srbije provalio u Hrvatsku. Nato se Tomislav 
proglasi i okruni kraljem hrvatskim, a vrhovnu mu vlast prizna 
i Mihajlo Višević. Na molbu kraljevu, jer su se dalmatinski 
biskupi opet vratili u krilo rimokatoličke crkve, pošalje papa 
Ivan X. dva biskupa, da u crkvenom pogledu urede državu 
njegovu. Oni sazovu crkveni sabor u Spljet 925., ali ga pre- 
kine bugarski rat 927., u kojem je Tomislav ametom' potukao 
cara Simeona. Na drugom spljetskom saboru 928. ukine se 
ninska biskupija, ali slavenska služba Božja, koju je odlično 
branio ninski biskup Grgur, održi se i nadalje. Tomislavova 
se država protezala od Raše do Drima i od mora do Drave, 
Dunava i Drine. 


Fes. 

Za nasljednika njegovih Mrhajla, Stjepana I.i Kresimira I. 
(930.—970.) propada država s unutrašnjih nemira. U Zahumlju 
vlada samostalno savremenik Tomislavov Mihajlo. Bosnu, 
kojom je vladao Časlav, priklopi opet Hrvatskoj Kresimir I. 
Sinu njegovu 

Držislavu (970.—1003.) zakrate Mlečani danak .za plo- 
vidbu, a mletački dužd Petar Il. Orseolo otme mu dalmatinske 
gradove i otoke (1001.). Brat njegov Svetoslav Surinja (1003. 
do 1010.) živi u prijateljstvu s Venecijom. 

Kresimir II. (1010.—1035., suvladar mu je brat Gojslav 
1010.—1020.) prizna vrhovnu vlast Vasilija II. 

Stjepan II. (1035.—1058.), sin Svetoslava i Hicele, kćeri 
Petra II. Orseola, dobije opet Dalmaciju osim Zadra. Sin mu 

Petar I. Kresimir (1058.—1073.) pripoji državi svojoj dal- 
matinske gradove i otoke (prozove se »kraljem hrvatskim i 
dalmatinskim) pa oblast Neretljansku i Bosnu. Kad je crkveni 
sabor u Spljetu 1060. zaključio, da treba ukinuti slav. službu 
Božju, porode se u državi borbe između stranke hrvatske 
(narod i niže svećenstvo) i /atinske (romansko žiteljstvo i viši 
kler). S osnutkom nadbiskupije u Baru (1067.) nestane za du- 
kljanskoga kneza Mihajla posljednje spone između Bijele i 
Crvene Hrvatske. 

Slavića (1074.—1075.), poljičkoga velikaša, zarobi nor- 
manski knez Amiko. 

Dmitar Zvonimir (1076.—1089.) primi kraljevske znakove 
od pape Gregorija VII. i izjavi, da je vazal sv. stolice; zato 
plaća danak od 200 dukata i za nju vojuje s carem Henrikom IV. 
A to pristajanje njegovo uz Latine rodi silnim nezadovoljstvom, 
te ga ubiju na saboru na Kosovu polju kod Knina, kad je na 
poziv papin zatražio vojsku, da pomogne caru Aleksiju u ratu 
sa Seldžucima. 

Interregnum (1089.—1102.). 

Stjepan III. (1089.—1090.), posljednji Držislavić, 

Ugarski kralj Ladislav osvoji 1091. Posavsku Hrvatsku, 
ali jer se morao vratiti, postavi ondje za kralja sinovca svoga 

Almoša (1091.—1095.) i osnuje 1098. biskupiju u Zagrebu (Za- 
greb se prvi put pominje). Prvi je biskup Duh, rodom Čeh. 
Hrvati u slobodnoj Hrvatskoj izaberu za kralja 

Petra II. (1091.—1097.), koji je poslije smrti Ladislavove 
protjerao iz Posavske Hrvatske Almoša (1095.), ali pade u 
Petrovoj gori u boju s Madžarima, koji su zauzeli i Belgrad 
na moru. 1099. protjeraju Hrvati Madžare. Kad je 1102. došao 
Koloman s vojskom na Dravu, gdje su ga Hrvati dočekali, 
stane s njima voditi pregovore, te 12 župana sklopi u ime 
Hrvata s Kolomanom ugovor: Hrvati izaberu Kolomana za 
kralja hrvatskoga i okrune hrvatskom krunom u Belgradu na 
moru 1102. 


Drugo doba: od 1102.—1526. 

Arpadovići (1102.—1301.): 

Koloman (1102.—1116.) ote 1105. s voljom Bizanta Mle- 
čanima dalmatinske gradove, ali kad se zavadio s carem Ale- 
ksijem, zauzmu Mlečani 1115. Zadar, Belgrad na moru i kvar- 
nerske otoke, a za sina njegova Stjepana IV. (111.) (1116.—1131.) 
i ostale gradove. Stjepan je doduše gradove dalmatinske osim 
Zadra opet uzeo, ali ih nanovo pokori dužd Domeniko Mi- 
chieli, a kraljevski Belgrad razori do temelja (1125.). 

Bela I. (11.) Slijepi (1131.—1141., sin Almošev) osvoji 
Dalmaciju osim Zadra i otoka (1133.), a 1138. steče i Bosnu 
(,rex Ramae“). 

Gejza I. (1I.) (1141.—1162.) bijaše malodoban, kao što i 
braća njegova Stjepan, vojvoda hrvatski, i Ladislav, vojvoda 

“bosanski. Mjesto njih vlada isprva palatin i ban Bjeloš u 
Ugarskoj i Hrvatskoj, a Borić u Bosni. Gejza se jedva odrvao 
biz. caru Emanuelu, kojemu su se napokon utekla i braća 
njegova. Protiv sina njegova Stjepana V. (1II.) (1162.—1172.) 
* postavi Emanuel njegove stričeve za protivukraljeve i to naj- 
prije Ladislava I. (1I.) (1162.—1163.), onda Stjepana VI. (IV.) 
(1163.—1165.), a najposlije ga prisili, da mu izruči brata Belu 

i njegovu baštinu Hrvatsku Velebitu na jug pa Dalmaciju (osim 
Zadra i otoka) i još Srijem. Bela je imao postati bizantskim 
carem, ali se Emanuelu rodi sin, a Bela naslijedi Stjepana V. (1II.) 
kao Bela II. (111.) (1172. —1196.). Hrvatskom zavlada istom 
poslije smrti Emanuelove (1180.), Mlečanima otme Dalmaciju, 
a bosanski ban Kulin i humski knez Miroslav priznadu ga kao 
vrhovnoga gospodara. On ustanovi primogenituru. U Hrvatskoj 
počne uvoditi feudalizam na štetu staromu slavenskomu ple- 
menskom uređenju, darujući dobra pojedinim velikašima Fran- 
kapanima, Šubićima, Babonićima). 

Emerik (1196.—1204.) ratuje s bratom svojim Andrijom, 
svlada ga i zatvori u Kneginec. Za tih borba osvoje krstaši 
Zadar (1202.). — Ladislava 11. (111.) (1204.—1205.), malodob- 
noga sina Emerikova, naslijedi 

Andrija 1. (11.) (1205.— 1235.). Silno nezadovoljstvo po- 
budi njegova žena Njemica Gertruda, jer je podupirala na- 
silja svoga brata Bertholda; urotnici je sasijeku, kad se kralj 
spremao na Galiciju (rex Galiciae). Po odredbi svoga oca 
povede krstašku vojnu (1217.—1218.). Zaradi prijevoza u sv. 
zemlju odreče se svakoga prava na Zadar i prepusti ga 
sasvim Veneciji. Hrvatske čete vode braća Babonići. Vojna ne 
uspije. Radi njegove nevaljale vlade i rasipnosti ustane plem- 
stvo i prisili ga, te je izdao ,zlatnu bulu“ (1222.). Vojvodom 
u Hrvatskoj bijaše najprije Bela, a kad je on postao suvla- 
darom, zamijeni ga mladi mu brat Koloman, koji je na Matiju 
Ninoslava zavojštio radi bogomilstva. 

Bela III. (IV.) (1235.—1270.), najznamenitiji naš vladar 
iz kuće Arpadove. Okrunio se ujedno za ugarskoga i hrvat- 
skoga kralja u Stolnom Biogradu, te se odsada kraljevi ne 
krune više napose hrvatskom krunom. Hrvatski vojvoda Ko- 
loman skuči Bosnu (1237.); zagrebačku biskupiju htjede uči- 
niti nadbiskupijom. Uto provale Mongoli i potuku Belu i Ko- 
lomana na Šaju kod mjesta Mohi (1241.). Bela nađe zaklona 
u Dalmaciji (Stjepko Šubić u Trogiru) i vrati se, kad su Mon- 
goli otišli u Rusiju. Grad Zagreb učini kr, sl. gradom (1242). 

* 

U ratu s Venecijom odreče se Zadra. Poslije smrti Babenber- 
govca Fridriha II. zapadne ga Štajerska do Semmeringa, ali mu 
je otme bitkom kod Kressenbrunna Piemisl Il. Otakar. Poradi 
uprave razdijeli Hrvatsku u dva banata: hrvatsko- 
dalmatinski (regnum Croatiae) i slavonski (regnum Sclavoniae) ; 
od drugoga se kasnije odvoji županija srijemska i vukovska 
te priklopi banovini mačvanskoj (1260.). I Bosnu razdijeli u tri 
dijela: banovinu Bosnu, Usoru i Soli. Papa Inocentije IV. do- 
pusti 1248. senjskomu biskupu, da može služiti službu Božju 
na narodnom jeziku. 

Stjepan VII. (V.) (1270.—1272.) ratuje s Premislom II. 
Za Ladislava III. (IV.) (1272.—1290.) traju u Hrvatskoj nepre- 
stane smutnje, jer su se velikaši bunili protiv skrbničke vlade 
kraljice Jelisave. Ladislav je u ratu protiv Otakara II. bio sa- 
veznik cara Rudolfa Habsburškoga. Naslijedi ga posljednji 
Arpadović 

Andrija II. (1I1.) Mlečanin (1290.—1301.), unuk Andrije I. 
Sestra Ladislava III. napuljska kraljica Marija zatraži prijesto za 
sina Karla Martela. Ocu Karla Martela i Andriji bilo je osobito 
stalo do bribirskih knezova, te podijele banu Pavlu hrvatsko- 
dalmatinsku banovinu i bansko dostojanstvo s nasljednim 
pravom. U građanskom" ratu, što je planuo, bio je Andrija, 
kad se oženio kćerkom austrijskoga vojvode Albrehta (1295.), 
jači, ali kad je, nemajući sam djece, htio krunu pribaviti ujaku 
Morosiniju, planu buna nanovo. Juraj Šubić dovede iz Napulja 
sina Martelova Karla Roberta (1300.). Uto umre Andrija II. 


Kuća Anjou (1301.—1409.): 

Karlo I. (1301.—1342.) jest do 1308. samo hrvatski 
kralj (ne priznaje ga velik dio Ugarske). Ugri izaberu naj- 
prije Ladislava (Većeslava) Češkoga, zatim Otona Bavarskoga ; 
istom ga 1310. priznadu svuda, premda su mu još uvijek bili 
protivnici neki moćni velikaši (Matija Trenčinski). U Hrvatskoj 
vladaju velikaši gotovo samostalno u svojim knežijama, na- 
ročito ban Pavao Bribirski, koji je od 1299. i gospodarom 

Bosne. Njegov je sin Mladen morao Zadar opet prepustiti 
Mlečanima (1313.), koji su, pobunivši vazale njegove (Mladena 
odvede Karlo 1. 1322. u Ugarsku), zavladali gotovo cijelom 
obalom od ušća Zrmanje do ušća Cetine. Bosanski ban Stje- 
pan Kotromanić otkine od Hrvatske sav kraj između Cetine 
i Neretve, Imoski, Dumno, Hlivno i Glamoč te učini od toga 
novu oblast Zapadne strane ili Završje. S ostalim dijelom 
Hrvatske ispod Gvozda vladao je sasvim samostalno vojvoda 
Nelipić u Kninu; jedino se Slavonija pokoravala Karlu I. 

Ljudevit Veliki (1342.—1382.) vrati u Hrvatskoj kraljevsku 
vlast, oslabivši Nelipiće (udova vojvode Nelipića preda mu 
Knin 1345.) i Bribirske knezove (knezu Jurju dade za Ostro- 
vicu Zrin, odatle Zrinski). Grad Zadar, koji se dao pod zaštitu 
njegovu, morao je po primirju ostaviti Mlečanima, jer je poveo 
vojnu na Napulj da osveti smrt brata Andrije. Oženivši Jeli- 
savu Kotromanićku, dobije Hum s desne obale Neretve (1353.) ; 
Veneciju prisili mirom u Zadru 1358., te se odrekne svih dal- 
matinskih gradova i otoka, a dužd naslova ,vojvoda Dalma- 
cije i Hrvatske“; nato ga i Dubrovnik prizna vrhovnim gospo- 
darom svojim. U ratu s Urošem IV. osigura Mačvu, Stjepana 
Tvrtka, koji se od njega odmetnuo, natjera, da opet prizna nje- 
govo vrhovništvo (1366.), a bugarsko-vidinskoga cara Sracimira, 
koga je zarobio, pusti na slobodu i učini svojim vazalom. 
1370. postane poljskim kraljem. U drugom ratu s Mlečanima 
obveže se Venecija na plaćanje godišnjega danka od 7.000 
dukata (1381.). Za malodobnu Mariju (1382.—1395.) vlada nje- 
zina mati Jelisava i palatin Gorjanski. Ali ta skrbnička vlada 
rodi u Hrvatskoj, a i Ugarskoj velikim nezadovoljstvom, te 
nezadovoljnici (braća Horvati) pozovu Karla Dračkoga (1385. 
do 1386.), kralja napuljskoga, kojega doskora ubiju pristalice 
Marijine na ponuku Jelisave i Gorjanskoga. Nato protivnici 
proglase kraljem Ladislava (1386.—1409.), malodobnoga sina 
Karlova, i osvete se kraljicama, zarobivši ih kod Gorjana. 
Elizabetu zadave u tamnici u Novigradu, a Mariju oslobodi 
njezin muž Sigmund. 


Merefffadigitalusnanv 

Kraljevi iz raznih kuća (1387.—1526.): 

Sigmund Luksemburški (1387.—1437.). Stjepan Tvrtko 
okupi svu Hrvatsku Velebitu na jug i prozove se 1390. kraljem 
hrvatskim i dalmatinskim, ali već 1391. umre. S nasljednikom 
njegovim Stjepanom Dabišom sklopi Sigmund mir i uhvati 
braću Horvate u Doboru (1393.). Njegova se vojna na Turke 
svrši s porazom kod Nikopolja (1396.). Vrativši se preko Ca- 
rigrada i Dubrovnika, sazove sabor u Križevce, da se pomiri 
s protivnicima svojim (Lacković), ali su oni tu ljuto nastra- 
dali (1397.). Ta kraljeva nevjera raspali novu bunu, kojoj stane 
na čelo vojvoda Hrvoje Vukčić. Raskalašnost i lakomislenost 
Sigmundova dodija i ugarskim velikašima, te ga uhvate i zatvore 
u Višegradu (1401.). Preko Gorjanskoga izmire se s njim, ali 
ipak pristane jedan dio velikaša uz Hrvate i pozovu Ladislava 
Napuljca na krunisanje. Ladislav dođe, te ga u Zadru 
5. kolovoza 1403. okrune za ugarsko-hrvatskoga 
kralja. Sigmund je tri puta bez uspjeha vojevao na Bosnu. 
Istom kad povede krstašku vojnu na Bosnu, skrši otpor Hrvata, 
te mu se i sam Hrvoje pokloni (1408.). Videći to kralj Ladislav, 
proda za 100.000 dukata Mlečanima Dalmaciju i sva prava 
svoja na nju. Sigmund je doduše vodio radi Dalmacije dva 
rata (1411.—1413. i 1418.—1420.) s Mlečanima, ali oni ipak za- 
vladaju do 1420. cijelom Dalmacijom osim Omiša i Poljica, a 
i to ugrabe 1444. Bosanski kralj Stjepan Ostoja prizna Sig- 
munda svojim vrhovnim gospodarom i ustupi mu Usoru i 
Soli (1411). Ali kad se Sigmund zavadi s Hrvojem, porazi 
Hrvoje pomoću Turaka slavonskoga bana Cupora u Usori. 
Turci provale prvi put u Hrvatsku. Despot Stjepan Lazarević 
zatraži u Sigmunda pomoć protiv Turaka i obeća mu za to 
Beograd, što ispuni g. 1427. nasljednik njegov Đorđe Branković. 
Za obranu od Mletaka i Turaka razdijeli Sigmund Hrvatsku 
na tri vojnička tabora. 

Albreht Austrijski (1438.—1439.) umre od kužne bolesti, 
koje se dobavi u južnoj Ugarskoj na vojni, što ju je spre- 
mao na Turke. Veći dio Ugarske i Hrvatske izabere Vladi- 

slava I. (1440.—1444.), kralja poljskoga, a manjina pristane 
uz Ladislava IV. (V.) Postuma, posmrtnoga sina Albreh- 
tova. Sada plane borba o prijesto. To upotrijebi Murat II. 
i podsjedne Beograd, ali ga /van Talovac obrani. Istom 1442. 
nagodi se Vladislav s majkom Postumovom. Slijedeće go- 
dine zavojšti Vladislav na Turke, pobijedi ih kod Kunovice 
i sklopi s njima mir u Segedinu (1444. — Srbija se oslobodi 
turske vlasti). Ali kad je po nagovoru papinskoga poslanika 
Cesarinija poveo novu vojnu, izgubi bitku i život kod Varne. 

Ladislav IV. (V.) Postum (1445.—1457.) bijaše još di- 
jete. Kad ga njegov skrbnik njemački kralj Fridrih III. nije 
htio predati ugarskoj gospodi, izabere sabor /vana Hunyadyja 
(Sibinjanina Janka) gubernatorom. 1448. pođe Hunyady na 
Turke, ali nastrada na Kosovu. Kad je Ladislav preuzeo 
vladu, odrekne se Hunyady časti, a nato ga kralj imenuje 
vrhovnim vojskovođom, te je 1456. pod Beogradom ljuto po- 
razio Mehmeda Il. Domala umre Hunyady od kuge. Hr- 
vatska je za Ladislava mnogo trpjela od nasilja grofova 
Celjskih. 

Matija I. Korvin (1458.—1490.). Kad su neki velikaši 
ponudili kraljevstvo Fridrihu III., sklopi Matija s Fridrihom u 
Wiener Neustadtu ugovor, po kojem će ga naslijediti 
Fridrih ili koji od njegovih sinova, ako Matija ne 
ostavi sina (1463.). Mehmedu II., koji je osvojio Bosnu, otme 
Jajce (1463.) i sjevernu Bosnu (banovina jajačka i srebrenačka). 
U ratu s Jurjem Podčbradskim dobije mirom u Olomucu od 
nasljednika njegova Vladislava Jagelovića Moravsku, Sleziju 
i Lužicu (1479.), a u ratu s Fridrihom III. Donju Austriju (1485.). 
Frankapanima uzme Matijin vojvoda Podmanicky Senj (1469.) 
i tu uredi kapetaniju za obranu od Mlečana i Turaka (početak 
Krajine); ali kad Podmanicky htjede uzeti i otok Krk, pre- 
dade ga Ivan Frankapan Mlečanima (1480.). Tako izgubi Hr- 
vatska svoj posljednji otok u Jadranskom moru. Matija bijaše 
odlučan vladar, zaštitnik seljaka i građana, a prijatelj umje- > 
tnosti i znanosti (zlatni vijek Ugarske). 

Vladislav II. Jagelović (1490.—1516.). I on se nagodi s 
protivukraljem Maksimilijanom, sinom Fridriha III., i to mirom 
u Požunu, u kojem je po drugi put Habsburgovcima za- 
jamčen ugarsko-hrvatski prijesto, ako ostane kralj bez djece 
(1491.). Kralj Vladislav bijaše slab vladar. Na zahtjev plemstva 
i sabora dokine izvanredne daće; posljedica je tomu krajnja 
nevolja financijalna, koja dovede državu do rasula. Hrvate 
stiže strašan poraz na Krbavskom polju (ban De- 
renčin 1493.). Kralj im ne može pomoći, jer nema sredstava, 
pa su prisiljeni da traže pomoć u Maksimilijana i pape. Kraj 
toga zavlada razdor u Ugarskoj: palatin Stjepan Zapolja 
htjede svomu sinu Ivanu osigurati prijesto pomoću nižega 
plemstva. Zato ishodi saborski zaključak, po kojem ne smije 
nitko više predlagati tuđinca za kralja (1505.). Nato sklope Maksi- 
milijan i Vladislav 1506. ponovo ugovor, po kojem bude 
Habsburgovcima po treći put zajamčeno nasljedstvo u 
Ugarskoj i Hrvatskoj poslije izumrća Jagelovića. Za ovih 
borba u Ugarskoj živo radi oko obrane kraljevstva vojvoda 
Ivaniš Korvin (# 1504.), a onda ban Berislavić, koji je Turke 
potukao kod Dubice (1513.). Budući da je ugled Zapoljskoga 
još više porastao, pošto je ugušena seljačka buna pod Do- 
žom, priljubi se Vladislav još jače Maksimilijanu, te obnove 
ugovor od 1491. i 1506. i učvrste ga g. 1515. zarukama Vladi- 
savljeve djece (Ane i Ljudevita) s unučadi Maksimilijanovom 
(Ferdinandom i Marijom). Kako je nasljedniku njegovu 

Ljudevitu II. (1516.—1526.) bilo 10 godina, a državom 
su upravljali nevaljali skrbnici, nastane u državi prava anar- 
hija (borba dvorske stranke s narodnom strankom Ivana Za- 
polje) i financijalno rasulo. Prilike se ne poprave ni onda, 
kad je kralj postao punoljetan. Za obranu se Hrvatske brinuo 
gotovo jedini ban Berislavić, koji zaglavi 1520. kod Korenice. 
Turci osvoje Beograd (1521.), zatim Knin i Skradin (1522). 
Jedino Jajce opskrbi još jedamput zairom Krsto Frankapan 
(1525.). U toj su nevolji na saboru u Križevcima već stali 
neki velikaši tražiti, da se ocijepi Hrvatska od Ugarske, i da 

se Ferdinand Habsburški izabere za kralja. U Ugarskoj traju 
stranačke borbe i dalje, te dovedu do katastrofe na Mo- 
haču 29. kolovoza 1526., gdje je i nesretni kralj Ljudevit 
zaglavio. 


Treće doba: od 1526.—1790. 

Habsburgovci (1527.—1780.): 

Nadvojvoda Ferdinand Habsburški držao je stalno, da 
će ga Ugarska i Hrvatska priznati i bez izbora za kralja, jer 
ga to ide i po baštinskom pravu kao muža sestre Ljudevita 
Il. i po pomenutim ugovorima. Ali gotovo cijela Ugarska iza- 
bere u Stolnom Biogradu /vana Zapolji (1526.—1540.), pozi- 
vajući se na saborski zaključak od 1505. (nijedan tuđinac ne 
smije doći na prijesto). Samo malo velikaša i neke zapadne 
županije izaberu u Požunu nekoliko dana kasnije (17. stude- 
noga) Ferdinanda I. za kralja. I Hrvati se razdvoje. Velika 
većina izabere I. siječnja 1527. na Cetinu 

Ferdinanda I. (1527.—1564.) za kralja, a obvezao se, da 
će za obranu Hrvatske uzdržavati 1000 konjanika i 200 pje- 
šaka i da će potvrditi sve stare povlasti. Jedan dio slavon- 
skoga plemstva izabere u Dubravi na ponuku Krste Franka- 
pana /vana Zapolju. U građanskom ratu, što je nastao, za- 
glavi Krsto Frankapan pred Varaždinom, a Ivana Zapolju 
snađe ljut poraz kod Tokaja. Ivan zatraži pomoć u Sulej- 
mana. Sulejman dođe u Ugarsku, prizna Ivana Zapolju za 
kralja (morao je dašto plaćati danak) i podsjedne Beč 1529., 
ali ne uspije. G. 1532. zaustavi ga na putu pod Beč u Ki- 
seku Nikola Jurišić. Hrvatska izgubi u to vrijeme Obrovac i 
Udbinu (1527.), Jajce, Banjaluku pa Liku i Krbavu (1528.); 
1536. izgubi Požegu, 1537. Klis, a s tim i južnu Hrvatsku ispod 


Velebita. Dubrovnik se poslije mohačke bitke dao pod tursku 


zaštitu. Kacijanerova vojna na Slavoniju nastrada kod Gor- 
jana (1537.). Nato se Ferdinand nagodi s Ivanom Zapoljom u 
Velikom Varadinu: poslije smrti Zapoljine ima ga u njegovu 
posjedu naslijediti Ferdinand (1538.). Ali se to ne zbude, jer 

je poslije Zapoljine smrti (1540.) Utišenić, skrbnik tek rođe- 
noga sina Zapoljina Ivana Sigmunda, opet pozvao Sulejmana 
u pomoć. Sulejman dođe i dade Ivanu Sigmundu Erdelj i Za- 
tisje, ali Budim sa zemljom između Tise i Blatnoga jezera, 
pa Slavoniju, učini turskim pašalukom (1541.). Ferdinand za- 
poče nanovo rat, ali bez uspjeha, te sklopi 1547. petgodišnje 
primirje obvezavši se, da će plaćati za ostatak Ugarske i 
Hrvatske 30.000 dukata na godinu. Kad su njegovi ljudi pre- 
govarali s Utišenićem i pri tom ga ubili (1551.), bukne rat 
nanovo. Hrvati izgube Viroviticu i Čazmu 1552., a 1556. Ko- 
stajnicu i Novi na Uni. Taj se rat svrši s novim primirjem 
1562. Premda su Ugarska i Hrvatska s ostalim zemljama 
austrijskim bile jedino personalnom unijom združene, ipak je 
već Ferdinand gledao da provede realnu uniju (vidi str. 117.), 
a glavnim mu savjetnicima u tom bijahu sami Nijemci. To 
upletanje Nijemaca u ugarske i hrvatske poslove, pa težnja, 
da se provede što veća centralizacija na štetu ustava ugar- 
skoga i hrvatskoga, poraste još više za nasljednika njegova 
Maksimilijana  (1564.—1576.). Ivan Sigmund Zapolja 
skrivi rat i zatraži pomoć u sultana Sulejmana. On dođe po 
šesti put u Ugarsku i podsjedne Siget, što ga je junački 
branio Nikola Šubić Zrinski. Sulejman umre nekoliko dana 
prije pada Sigeta, a i Nikolu snađe junačka smrt (1566.). 
Radi nasilja susjedgradskoga vlastelina Franje Tahoga bukne 
1573. seljačka buna, koju je plemstvo krvavo ugušilo (Matija 
Gubec). Ferhad paša banjalučki potuče na Radonji 1575. ge- 
nerala Herbarda Auersperga, kad je htio Bihaću priteći u 
pomoć. 
a Rudolf (1576.—1608.) bijaše sumnjiv i plašljiv vladar, 
koji se volio baviti kemijom i astrologijom nego državnim 
poslovima. Da bi se riješio briga za Hrvatsku, preda upravu 
Krajine nadvojvodi Karlu Štajerskomu. Krajina se razvila 
odatle, što se kralj Ferdinand obvezao uzdržavati vojsku na 
hrvatsko-slavonskoj granici, a uzdržavali su je poglavito au- 
strijski staleži, iz kojih su se uzimali glavni zapovjednici i 

viši časnici. Isprva imamo samo krajiške vojnike, ali nemamo 
krajiškoga teritorija. Oko polovine 16. vijeka stala se razli- 
kovati hrvatska Krajina preko Kupe od slavonske ili vindske 
Krajine između Save i Drave (sa središtem u Varaždinu). 


Da ne bi Turci lako provaljivali u Kranjsku, podigne 
Karlo grad Karlovac (1579.), koji postane središtem hrvatske 
Krajine ili karlovačkoga generalata, a tim se udari i temelj 
novomu političkom teritoriju, koji je bio izuzet ispod banske 
vlasti. Doskora zaprijeti Hrvatskoj krajnja pogibao od bosan- 
skoga paše Hasana. Hasan sagradi 1592. novu tvrđavu Pe- 
irinju, zauzme Bihać, a onda navali 1593. po treći put na Sisak, 
gdje ga snađe ljut poraz, te sam zaglavi. U ratu, što je zatim 
buknuo (1593.—1606.) osvoje doduše Turci još 1593. Sisak, 
ali ga druge godine odmah poslije pada Petrinje ostave Turci 
sami. I Petrinju sti Turci opet osvojili, ali su je 1595. zauvijek 
izgubili. U tom su ratu Hrvati osvojili dapače Klis, samo što 
su im ga doskora opet oteli Turci (1596.). 

Rudolf, dirnuvšt u vjersko pitanje u Ugarskoj, izazove 
bunu pod Stjepanom Bočkajem, koga izaberu knezom, a ve- 
liki ga vezir okruni za kralja ugarskoga. Rudolfa prisile braća 
njegova, da preda civilne i vojničke poslove Matiji, koji sklopi 
s Bočkajem mir u Beču 1606. Bočkaj dobije Erdelj do smrti, 
a protestantima se u Ugarskoj prizna ravnopravnost. Nato sklopi 
Matija mir i s Turcima na ušću rijeke Žitve (1606.), po kojem 
svaka strana zadrži ono, što je imala; Hrvatskoj ostane veći dio 
Moslavine (turska se vlast raširila bila već do Čazme) i nešto 
zemlje s Petrinjom preko Kupe; Bihać je sasvim izgubljen. 
Uto je Rudolf bio prisiljen, da odstupi Austriju, Moravsku, 
Češku i Hrvatsku svomu bratu 

Matiji (1608.—1619.). Premda je Matija potvrdio zaključak 
hrvatskoga sabora od 1608., da se banu povrati starodavna 
vlast od Drave do mora, dakle i nad Krajinom, ipak ostane i 
dalje gospodarom u Krajini nadvojvoda Ferdinand (sin Karlov). 
Radi senjskih uskoka dođe do uskočkoga rata (1615.—1617.), 

a svrši se s mirom u Madridu: uskoke presele u okoliš 
Otočca i u Žumberak. Matiju naslijedi 

Ferdinand II. Štajerski (1619.—1637.). Za njegova vla- 
danja sudjeluju hrvatske čete u 30godišnjem ratu. U Krajini 
bude prvi put provedeno unutrašnje uređenje njezino; ona 
bude razdijeljena na generalat karlovački i generalat varaždinski. 
Kako je Krajina bila slabo naseljena, naseljavali su u njoj 
generali Srbe, davajući im povlasti, te su od Krajine stvorili 
posebni politički teritorij. 1630. izdade Ferdinand Vlasima 
(Srbima) povelju, po kojoj će oni biti samo krajiški vojnici, 
a ne će biti kmetovi hrvatske gospode; birat će sami sebi 
seoske knezove, a oni opet suce. Da im se zemlja više ne 
cijepa, stanu Hrvati tražiti uže veze s Madžarima. Njegov 
nasljednik 

Ferdinand III. (1637.—1657.) nastoji, da se ukine ustav 
Ugarske i Hrvatske, i da se ove zemlje izjednače s austrijskim 
zemljama, ali se tomu odrješito opre ban Nikola Zrinski. Raz- 
mirice s njemačkim krajiškim časnicima množale su se dne- 
vice. Mir s Turcima traje doduše i dalje, kao što za njegova 
prethodnika, ali je omanjih okršaja i čarkanja na granici bilo 
uvijek. Još za života Ferdinanda III. umre okrunjeni Ferdi- 
nand IV., zato ga naslijedi 

Leopold I. (1657.—1705.). Erdeljski ga poslovi zapletu u 
rat s Turcima (1663.—1664.), u kojem su se istakla braća 
Zrinski (Petar kod Otočca, a Nikola spalivši most kod Osi- 
jeka). Turci budu doduše kod Sv. Gotharda ametice potučeni 
(1664.), ali mirom u Vašvaru ne izgube ništa. Nezadovoljstvo 
radi toga jalovog mira pa radi centralizacije bečkoga dvora i 
“nasilja njemačkih četa, koje su pljačkale i plijenile, jer ih nijesu 
redovito plaćali,rodi zrinsko-frankapanskom zavjerom. 
Petar Zrinski i Krsto Frankapan zaglave u Wiener Neustadtu 
30. travnja 1671., a ustav se u Hrvatskoj i Ugarskoj obustavi: 
htjelo se i tu postupati kao i s Česima poslije bitke na Bijeloj 
gori. Ali ogorčenje u sjevernoj Ugarskoj ( T6k6ly) i nesigurnost 
od Ljudevita XIV. prisili bečki dvor, te je 1680. imenovao 

banom Nikolu Erdčda, a u Ugarskoj dopusti, da se opet bira 
palatin. T&k6ly sklopi s Turcima savez, te tako dođe do rata 
1683. -- 1699. Turci podsjednu Beč, ali budu pomoću Sobjeskoga 
1683. ametom potučeni. Car, Poljska i Venecija sklope 
sv. alijansu (1684.), a potkraj rata pristupi i Petar Veliki, 
Sada započe borba za oslobođenje Ugarske, Hrvatske i Sla- 
vonije. 1684. pade Virovitica, 1685. Dubica, 1686. Sinj i Budim. 
Poslije pobjede kod Haršanja 1687. priznade požunski sabor 
nasljedstvo muške loze habsburške i dokine 31. čl. zlatne bule 
Andrije II. Iste godine pade Kostajnica, Zrin, Osijek, Đakovo, 
Vukovar, 1688. Ilok, Brod na S. i Beograd, 1689. Lika i Krbava, 
(Matija Mesić). Ljudevit Badenski provali sve do Bugarske. 
Uto ustanu i Srbi, ali to napredovanje spriječi Ljudevit XIV. 
provalom u Falačku na Rajni; carevci moraju uzmicati, a nato 
ostave i Srbi, koji su međutim ustali, Staru Srbiju te se pod 
Arsenijem Crnojevićem nasele u južnoj Ugarskoj i Srijemu. 
Poslije bitke kod Slankamena (1691.) oslobodi se Slavonija 
(Luka Ibrišimović); pobjeda kod Sente (Eug. Savojski) 1697. 
pribavi caru Erdelj i uskori mir u Karlovcima 1699.: Leopold 
dobije Liku, Krbavu, Banovinu, Slavoniju osim jugoistočnoga 
Srijema i svu Ugarsku osim Banata, a Mlečani Knin i Sinj. 
Like, Krbave i Slavonije ne sjedini Leopold s Hrvatskom, 
nego ih priklopi dvorskoj komori; kad je Rakoci digao u 
Ugarskoj bunu, dokine Leopold varaždinsku Krajinu, a bansku 
podvrgne banovoj vlasti 1703., ali po nastojanju njemačkih 
časnika ostane varaždinska Krajina i nadalje. 

Josip I. (1705 —1711). Ugarski sabor u Onodu (1707.), a 
i erdeljski sabor skine habsburšku dinastiju s prijestola, a 
nakon poraza Rakocijeva sklopi se s Madžarima mir u Szat- 
maru 1711. z 

Karlo III. (1711.—1740.) bijaše jedini muški Habsbur- 
govac, zato protegne hrvatski sabor pravo nasljed- 
stvaina ženski rod 11. ožujka 1712. To je hrvatska 
pragmatička sankcija. Nato izda Karlo Ill. pragmatičku 
sankciju 1713.: zemlje se njegove ne smiju dijeliti te su nasljedne 

i u ženskoj lozi; njega imadu naslijediti njegove kćeri i nji- 
hovi zakoniti potomci, a onda kćeri Josipa I. i potomci nji- 
hovi. Ugarska je primi 1722., a uz velike je žrtve priznadu i 
evropske vlasti osim Bavarske i Saske. Kao saveznik Vene- 
cije povede rat na Turke (1716.—1718.). Eugen Savojski raz- 
bije Turke kod Petrovaradina (1716.) i Beograda (1717.). Mirom 
u Požarevcu (1718.) dobi mletačka Dalmacija današnje svoje 
granice; da se riješe neugodnoga mletačkog susjedstva, pre- 
puste Dubrovčani Turcima Klek i Sutorinu; Karla zapade 
definitivno Banat i ostatak Srijema, dok je ostalo t. i. 
Vlašku do Alute, sjevernu Srbiju i Bosnu opet izgubio u dru- 
gom turskom ratu (1737.—1739.) mirom u Beogradu. Odsele je 
međa Sava i Dunav. Ratno ministarstvo počne uređivati Voj- 
ničku krajinu kao posebnu carsku zemlju: iz nje nestane 
njemačkih četa, a zamijene ih domaće, ali pod tuđim vrhovnim 
zapovjedništvom. 

Marija Terezija (1740.— 1780.) združi 1745. viro- 
vitičku, požešku i srijemsku županiju s Hrvat- 
skom osim Posavine, koju preurede u Vojničku krajinu. Te 
županije šalju od 1751. izravno po jednoga zastupnika na 
požunski sabor. Princ Hildburghausen uredi najposlije i Kra- 
iinu (1746.); podijeli je na regimente (gradiška, brodska i 
petrovaradinska sačinjavaju generalatosječki, križevačka 
i đurđevačka generalat varaždinski, a lička, otočka, 
ogulinska i slunjska generalat karlovački), a regimente 
na bataljune, kumpanije i općine; njima upravljaju i sude ča- 
snici. Krajinu ne uzdržavaju više austrijske zemlje nego kra- 
ljica. I banska Krajina (petrinjska i glinska regimenta) dobije 


“istu uredbu. Te su reforme dovele do raznih buna. I u Ugar- 


skoj i u Hrvatskoj nastoji Marija Terezija, da provede centra- 
lizaciju, ali to čini s velikim oprezom. Kad joj je požunski 
sabor 1764. dao samo '/, od zatraženoga povišenog poreza, 
prestane sazivati staleže u sabor i odsada samo naredbama 
(patentima) javlja županijama svoju volju. 1767. uredi kraljev- 
sko vijeće za poslove vojničke i političko-ekonomske (t. j. 

upravne, sudbene, financijalne, školske i gospodarstvene). U 
vijeću bijahu ban, jedan crkveni dostojanstvenik, jedan velikaš 
i tri plemića. To vijeće ili zemaljska vlada, što izdaje naloge 
i zapovijedi županijama, jest ravnopravna ugarskomu namje- 
sničkom vijeću od 1723. Budući da su Hrvati s nepovjerenjem 
gledali to vijeće, jer je obavljalo poslove umjesto sabora, a 
smetalo je i Madžarima, zato kraljica na ponuku Madžara 
dokine to vijeće 1779., a poslove njegove prenese na ugarsko 
namjesničko vijeće; tim podvrgne Hrvatsku prvi put ugarskoj 
vladi. Kako je Hrvatska od pada Zrinskih i Frankapana bila 
bez primorja, vrati Marija Terezija 177€. Hrvatskoj Rijeku i 
okolicu i sva zrinsko-frankapanska dobra s desne strane Ka- 
rolinske ceste, k tomu Karlovac te učini od toga severinsku 
županiju. 1777. doda još Bakar, Bakarac i Kraljevicu. 1779. 
učini Rijeku slobodnim trgovačkim gradom s proširenom auto- 
nomijom (corpus separatum). 

Kuća habsburško-lotarinška (1780.—x.): 

Josip II. (1780.—1790.) htjede od raznih svojih zemalja 
učiniti jednu državu s jednim ustavom i jednim zakonom; 
htjede u njoj podići duševno i materijalno blagostanje. Za- 
počne s reformama na crkvenom polju: ukine samostane, 
koji se ne bave odgojom mladeži i njegovanjem bolesnika, 
od dobara njihovih načini vjerozakonsku zakladu; 
stegne broj procesija, blagdana, proštenja, otegoti još više 
općenje svećenstva s Rimom; tolerantnim ediktom dade slo- 
bodu vjeroispovijedanja luteranima, kalvinima i grčkoistočnima, 
a Židovima građansko pravo; napokon osnuje centralna sje- 
meništa za odgoju svećenstva pod državnim nadzorom (za 
Hrvatsku isprva u Zagrebu, onda u Pešti). Znatne su upravne 
reforme: ugarsko namjesničko vijeće premjesti iz Požuna 
u Budim i sjedini s njim državno odvjetništvo, računarski 
ured, policiju, vojničko, crkveno i školsko povjerenstvo, a 
ukinuvši i ugarsku dvorsku komoru, prenese na nj i upravu 
financija i gospodarstva. U Beču ostane kr. ug. dvorska kan- 
celarija kao posrednica između kralja i ugarskih oblasti; još 


< 

odredi, da činovnici imaju za tri godine naučiti njemački, koji 
će biti uredovni jezik. Nadalje ukine županije, jer je u njima 
plemstvo rogoborilo, pa razdijeli Ugarsku i Hrvatsku na 10 
okružja: zagrebačkomu okružju priklopi zaladsku županiju 
s Međumurjem, ali zato pridijeli pečuškom okružju virovitičku 
i srijemsku županiju (1785.). Slijedeće godine dokine seve- 
rinsku županiju i pripoji je županiji zagrebačkoj osim kotara 
vinodolskoga, hreljinskog i riječkog; od toga učini ,Ugarsko 
primorje“, kojim upravlja gubernator na Rijeci. Socijalne 
reforme: da provede jednakost svih svojih podanika, 
učini opći popis ljudi i kuća i izda patent o emancipaciji 
kmetova, po kojem se kmet smije ženiti, seliti, polaziti škole, 
učiti obrt, prodavati zemljište bez dopuštenja svoga zemaliskog 
gospodara (1780.); da bi pravedno oporezovao kmeta, plemića 
i svećenika, dade sav njihov posjed izmjeriti. Posvuda se 
provodi centralizacija i germanizacija. Sve te njegove naredbe, 
koje je u Hrvatskoj provodio omraženi ban Balaša, uzrujaju 
silno narod; a kad su komesari počeli silom novačiti, otimati 
žito i novac za rusko-austrijski rat protiv Turaka, zaprijeti u 
cijeloj Hrvatskoj i Ugarskoj buna. Videći to Josip, koga je i 
onako morila teška bolest, vrati posebnom naredbom Ugarskoj 
i Hrvatskoj ustav, kakav je bio 1780.; ostane samo patent 
o toleranciji, emancipaciji kmetova i ukinuće samostana. 


Četvrto doba: od 1790. dodanas. 

Leopold II. (1790.—1792.) okruni se krunom sv. Stjepana 
i umiri Ugre i Hrvate. Požunski sabor stvori 75 zakonskih 
članaka, kojima je osigurao samostalnost i ustav Ugarskoj i 
Hrvatskoj. Hrvatsko plemstvo, da bi se što jače oprlo cen- 
tralizaciji, pogotovo da bi očuvalo svoje povlastice, osloni se 
na Madžare i“predloži, neka hrv. županije primaju naredbe 
od ug. namjesničkoga vijeća, dok se ne osvoje oni krajevi 
Hrvatske, što su pod Venecijom i Turskom, i dok ne uzmognu 
sami uzdržavati političku oblast (zak. čl. 58.). Hrvati odbiju 
zahtjev, da se uvede madžarski uredovni jezik u Hrvatskoj; 

u njih je i nadalje u uredima ostao latinski službenim jezikom, 
a u vojsci hrvatski. U miru, što ga je Leopold sklopio s Tur- 
cima u Švistovu (1791.), dobije Hrvatska zemlje na kordunu 
duž zapadne bosanske granice, t. j. dobije one granice, što 
ih još danas ima. 


Franjo I. (1792.—1835.) dobije mirom u Campo Formio 
Dalmaciju i Istru (1797.), ali ih opet izgubi mirom u Požunu 
(1805.), što više — bečkim mirom (1809.) morao je Napoleonu 
predati sve zemlje s desne obale Save, dakle i prekosavsku 
Hrvatsku. Od hrvatskih i slovenskih zemalja pa Dubrovnika, 
koji je 1808. izgubio svoju slobodu, stvori Napoleon /liriju, 
a namjesnici njegovi učine tu mnogo za blagostanje, radeći 
oko prometa, zdravstva, prosvjete, uprave i sudstva. Premda 
je car Franjo 1813. opet dobio Dalmaciju, ipak je ne sjedini 
s Hrvatskom, a i prekosavsku Hrvatsku vrati Hrvatskoj istom 
1822. Od Dalmacije ocijepi kvarnerske otoke i pripoji ih Istri 
(1814.). Uz ostale zemlje pritisne i Hrvatsku apsolutizam. Da 
bi primirio javno mnijenje, što se radi nasilja Metternichova 
uzrujalo, sazove car Franjo 1825. državni sabor u Požun. I 
opet odbiju hrvatski nunciji zahtjev Madžara, da se u hrvatske 
urede i škole uvede madžarski jezik; sa svim tim uvede hrv. 
sabor 1827. madžarski jezik kao obligatan predmet. Taj se 
zaključak uzakoni na slijedećem zajedničkom saboru 1830., 
kad se krunio nasljednik Ferdinand za ug.-hrv. kralja. Madžari 
pače zaključe, da odsada ima namjesništvo i kr, sudbena ku- 
rija na sve podneske odgovarati madžarski. Uto se u Hrvat- 
skoj probudi duh narodni i pokrene se narodni pokret, a na 
čelo mu stane Ljudevit Gaj. U akademiji počne Matija Smodek 
držati predavanja o narodnom jeziku, grof Janko Drašković 
izdade svoju ,Disertaciju“, namijenjenu nuncijima, i njom 
poziva Hrvate, da i oni uzmu narodni jezik za svoj poslovni 
jezik. Gaj ishodi 1834. dopuštenje za izdavanje novina, pa 
tako izađe 6. siječnja 1835. prvi broj Novina Horvatskih, 
a 10. siječnja Danica. 

Ferdinand V. (1835.—1848.) jest boležljiv, dobroćudan, 
ali i slab vladar. — Da bi okupio sve južne Slavene pod 
jednim imenom, uze Gaj ime ilirsko i tako pretvori Danicu u 
Danicu ilirsku, a novine u ,Zlirske narodne novine“ (ilirstvo). 
Od 1838. zaređaju ilirske čitaonice, sa zagrebačkom se či- 
taonicom spoji Matica Ilirska (1839.), zatim kazališno društvo, 
1841. gospodarsko društvo i narodni muzej; tim narodnim du- 
hom odišu i hrv. sabori. Sabor od 1840. zaključi, da se za 
narodni jezik osnuje stolica u akademiji, a ima se učiti i u 
gimnazijama, ali već 1843. zabrani kralj Ferdinand ilirsko ime. 
U narodnoj politici zapremi prvo mjesto Iv. Kukuljević, Ku- 
kuljević je prvi, koji je u hrv. saboru 1843. prozborio hrvatski. 
Hrvatski nunciji (dva u donjoj kući, jedan u gornjoj) 
imadu oslona u hrv. saboru, te mogu snažnije odbijati za- 
htjeve Madžara, koji su tražili, da se uvede madžarski služ- 
beni jezik, i braniti pravo na pojedine dijelove naše domo- 
vine u saborima od 1832.—1836., 1839.—1840. i 1843. 

23. listop. 1847. zaključi hrv. sabor, da hrvatskijezik 
ima biti službenim jezikom za Trojednicu. Ali 
ugarski sabor, koji je započeo svoje sjednice 10. studenoga 
1847., i opet zaključi, da se u Primorju ima s ugarskim obla- 
stima dopisivati madžarski odmah, a u Slavoniji za šest 
godina. 

Veljačka revolucija donese Madžarima posebno mini- 
starstvo, a zajednički sabor stane raditi o reformama države: 
15. ožujka 1848. dokine kmetstvo, a u travnju sve urbarijalne 
daće, što ih seljaci plaćaju vlasnicima urbarijalnih selišta; 
vlasnicima treba da gubitak urb. dohodaka nadoknadi država; 
prema točnoj procjeni pretvoriti će se vrijednost tih urb. do- 
hodaka u državni dug, koji treba da se s vremenom otplati 
(zemaljsko-rasteretne obveznice). Nadalje ukine sabor crkvenu 
desetinu i sudačku vlast zemaljske gospode nad kme- 
tovima. : 

Kad su u Zagreb doprle vijesti o ožujskim događajima 
u Beču, da se ispunilo Madžarima ono, što su tražili, sastanu 

se rodoljubi u ,Narodnom Domu“ i zaključe, da će posebno 
odaslanstvo zamoliti kralja: 1. baruna Jelačića za bana, 2. 
cjelokupnost Hrvatske, 3. odgovornu narodnu vladu, 4. stalni 
hrv. sabor, 5. dokinuće Krajine, 6. hrv. jezik u crkvi, 7. uki- 
nuće kmetstva i 8. hrvatsku vojsku pod izabranim vojvodom. 
Međutim bude barun Josip Jelačić imenovan hr- 


vatskim banom. 3 
Bansko vijeće, što ga je ban sazvao, izda novi izborni 


red za sabor, koji se sastao 4. lipnja. Sabor odobri ukinuće 
kmetstva, što je Jelačić već narodu prije objavio. Budući da 
se spor s Madžarima sve više zaoštravao, a pregovori, što 
ih je Jelačić vodio s palatinom nadvojvodom Stjepanom i s 
ministrom predsjednikom Baćanijem, razbili se, dođe do rata 
s Madžarima. Uto se kralj Ferdinand odrekne prijestola na 
korist sinovcu svomu 


Franji Josipu I. (2. prosinca 1848.—x.). Novi vladar 
izda 4. travnja 1849. za cijelu državu oktroirani ustav, po ko- 
jem je Hrvatska sasvim nezavisna o Ugarskoj. Buna se u 
Ugarskoj i Italiji uguši. 31. prosinca 1851. ukine se taj novi 
ustav, a uvede se (Bachov) apsolutizam i germaniza- 
cija (1852.—1859.). Sabor se ne saziva, banska se vlada pre- 
tvori u c. kr. namjesništvo, a zemlja se razdijeli na 5 župa- 
nija, ali postane ipak 1853. zagrebačka biskupija nadbisku- 
pijom. Jelačić umre 1859. Još prije nego se proglasila listopadska 
diploma, uvede se hrvatski jezik opet u urede i škole; 
za Hrvatsku i Slavoniju uredi se u državnom ministarstvu 
privremena dvorska dikasterija za unutrašnje, pravosudne pa 
bogoštovne i nastavne poslove (1860.), a stare se hrvatske i 
slavonske županije opet uvedu. Sve te promjene provede 
ban barun Šokčević. Međumurje, koje je bilo spojeno s Hr- 
vatskom, ocijepi se nanovo 1861. Veljačkim patentom ide 
ministarstvo Schmerling opet zatim, da provede centralizaciju 
u državi. Hrvatski sabor, koji se sastao 15. travnja 1861., 
imao je urediti odnos Hrvatske prema Ugarskoj i Austriji. U 

* 

» 
saboru bijahu dvije stranke: narodna, koja je nastavila rad. 
lliraca (Strossmayer, Mažuranić, Rački) i tražila više per 
sonalnu uniju s Ugarskom, i unionistička (grof Julije 
Janković, barun Levin Rauch, Bogović), koja je išla više za re— 
alnom unijom s Ugarskom, dok su Ante Starčević i E. Kva- 
ternik tražili, da Hrvatska sama izravno s kraljem uglavi. 
svoj odnos (zametak stranke prava). Sabor stvori po- 
znati 42. čl. od god. 1861., kojim je izrekao, da je radi do- 
gađaja od 1848. između Ugarske i Hrvatske prestala 
svaka druga veza, te se izjavio pripravnim s Ugarskom 
stupiti u užu [državopravnu vezu, čim Ugarska prizna neza- 
visnost i samostalnost Trojedne kraljevine. Taj je zakonski 
članak dobio kraljevsku sankciju. Ali kad se sabor nije htio 
odazvati želji ministarstva, da Hrvatska i Slavonija zaje-- 
dnički pošalju u državni sabor (carevinsko vijeće) 9 zastupnika 
i kad nije htio priznati zajedničkih odnosa s Austrijom, bude 
raspušten. Dikasterija se pretvori u Xr. dvorsku kancelariju, a 
za najvišu sudbenu oblast uredi se stol sedmorice (1862.). 
Hrvatski se sabor 1865. opet sastane na osnovu novoga iz- 
bornog reda, što ga je izradila banska konferencija, ali glavna 
zadaća, da se urede državopravni odnosi prema Ugarskoj,. 
ne uspije; do sporazuma s ug. regnikolarnom deputacijom 
nije došlo. G. 1867. bude s velikim sjajem otvorena Jugo- 
slavenska akademija. 

Medutim dobiju Madžari svoj ustav 17. veljače 1867.,. 
a Andrassy sastavi ministarstvo. Hrvatski sabor bude pozvan, 
neka se pobrine, da Hrvatska i Slavonija budu kod krunidbe 
zastupane i da se, priznavši dualizam, nagodi s ugarskim 
saborom; ali kad je hrvatski sabor iznio svoje zahtjeve i za- 
tražio, da se sjedini Krajina i Dalmacija i da se Hrvatskoj 
dade onakova autonomija, kakvu je i Ugarska dobila, bude- 
raspušten. Kralj Franjo Josip I. okruni se krunom 
sv. Stjepana 8. lipnja 1867., a Hrvatska nije bila za-- 
stupana. Novi sabor (oktroirani izborni red) sklopi s 
Ugarskom 1868. ugarsko-hrvatsku nagodbu (zak. 

članak I. [XXX.] od 1868.): Hrvatska dobiva potpunu samo- 
svojnu upravu u poslovima unutrašnjim, zatim u bogo- 
štovlju i nastavi te pravosuđu, ostali su poslovi za- 
jednički s Ugarskom. Službeni je jezik u Hrvatskoj i Sla- 
voniji hrvatski. 1872. dođe Varaždinska Krajina, grad Senj 
i Vojni Sisak, a 1881. i ostala Vojna krajina pod bansku 
vlast. 1873. dođe do revizije nagodbe (mjesto paušalne svote 
od 4 milijuna kruna dobiva Hrvatska 45%, svojih dohodaka, 
što se kasnije smanjilo na 44%). 1874. otvara se sveučilište, 
1875. odijeli se politička uprava sasvim od sudstva. 

G. 1896. umre dr. Ante Starčević. 

G. 1905. umre biskup Josip Juraj Strossmayer. 

G. 1908. protegne Franjo Josip I. svoja suverenska 
prava i pravo nasljedstva svoje porodice i na Bosnu i Her- 
cegovinu (aneksija Bosne i Hercegovine); u spora- 
zumu s Turskom povuče svoje čete iz novopazarskoga san- 
džaka, što ih je ondje od okupacije Bosne držao. 

God. 1910. dobiju Bosna i Hercegovina svoj ustav (sa- 
bor od 72 birana zastupnika i 20 virilista; zastupnici se bi- 
raju prema srazmjernome broju vjeroispovijesti). 

